Tado ແນະ ນຳ ຜູ້ຊ່ວຍສະພາບອາກາດ Smart Smart | ຂ່າວ IPhone\ntadoºໄດ້ໃຊ້ປະໂຫຍດຈາກງານວາງສະແດງ IFA 2017 ເພື່ອສະແດງໃຫ້ພວກເຮົາເຫັນ ໂປແກຼມ ໃໝ່ ຂອງທ່ານ ສຳ ລັບ Smart Climate Assistant ທີ່ຈະລວມເອົາຫົວ ໜ້າ Thermostatic ຂອງທ່ານແລະ Thermostat Smart ຂອງທ່ານກັບ HomeKit ແລະມັນຍັງໄດ້ຮັບ ໜ້າ ທີ່ ໃໝ່ໆ ທີ່ຊ່ວຍໃຫ້ການຄວບຄຸມພະລັງງານດີຂື້ນແລະມີປະຫຍັດຫຼາຍຂື້ນໂດຍຜູ້ໃຊ້.\nຊອບແວ ໃໝ່ ນີ້ບໍ່ພຽງແຕ່ລວມເອົາເທົ່ານັ້ນ ໜ້າ ທີ່ ໃໝ່ໆ ທີ່ຊ່ວຍເພີ່ມປະສິດທິພາບຂອງລະບົບຄວາມຮ້ອນຂອງທ່ານແຕ່ຍັງຊ່ວຍໃຫ້ທ່ານສາມາດເຂົ້າເຖິງບົດລາຍງານກ່ຽວກັບການຊົມໃຊ້ພະລັງງານ ແລະມັນຍັງເຂົ້າກັນໄດ້ກັບແພລະຕະຟອມຫລັກເຊັ່ນ HomeKit, Amazon Alexa ແລະ Google Home. ລາຍລະອຽດກ່ຽວກັບຄຸນລັກສະນະ ໃໝ່ ທີ່ເພີ່ມເຂົ້າມາແມ່ນໃຫ້ໄວ້ຂ້າງລຸ່ມນີ້.\nຊອບແວ ໃໝ່ ນີ້ຊ່ວຍໃຫ້ tado °ກາຍເປັນຜູ້ຊ່ວຍສ່ວນບຸກຄົນ ສຳ ລັບເຄື່ອງປັບອາກາດພາຍໃນເຮືອນຍ້ອນຄຸນລັກສະນະ ໃໝ່ ທີ່ຊ່ວຍໃຫ້ຜູ້ຊົມໃຊ້ມີຄວາມສຸກກັບເຮືອນທີ່ອົບອຸ່ນສະ ເໝີ:\nເຄື່ອງກວດຈັບວິນໂດເປີດ: ຮັບຮູ້ເຖິງການປ່ຽນແປງຂອງອຸນຫະພູມຫຼືຄວາມຊຸ່ມຊື່ນຢ່າງກະທັນຫັນເມື່ອເປີດປ່ອງຢ້ຽມ, ປິດຄວາມຮ້ອນໂດຍອັດຕະໂນມັດເພື່ອຫລີກລ້ຽງການສູນເສຍພະລັງງານ.\nGeolocation: ຄຸນລັກສະນະທີ່ປ່ຽນຊື່ນີ້ຍັງຄົງເປັນເສົາຄ້ ຳ ພື້ນຖານຂອງ tado °, ເຮັດໃຫ້ອຸນຫະພູມຕ່ ຳ ລົງເມື່ອຄົນສຸດທ້າຍອອກຈາກເຮືອນແລະເປີດໃຊ້ງານເມື່ອ ໜຶ່ງ ໃນຜູ້ທີ່ອາໄສຢູ່ກັບມາ. ນອກຈາກນີ້, ຜູ້ໃຊ້ສາມາດປັບປ່ຽນລະດັບພູມສາດໃນເວລາດ້ວຍຕົນເອງໃນເວລາທີ່ tado °ປ່ຽນເປັນຮູບແບບເຮືອນ.\nປຸ່ມບໍລິການສ້ອມແປງ: ທ່ານສາມາດໄດ້ຮັບການຊ່ວຍເຫຼືອທັນທີຈາກນັກວິຊາການໃນພື້ນທີ່ທີ່ທ່ານອາໄສຢູ່ເມື່ອພົບປັນຫາກ່ຽວກັບລະບົບຄວາມຮ້ອນ. ດ້ວຍການກົດສອງສາມຄັ້ງໃນແອັບພລິເຄຊັນ, ທ່ານສາມາດຮຽກຮ້ອງການສ້ອມແປງ ສຳ ລັບຄວາມຮ້ອນຂອງທ່ານ, ໄດ້ຮັບໃບສະ ເໜີ ລາຄາ ສຳ ລັບລະບົບ ໃໝ່ ຫລືສະຫງວນການບໍລິການ ບຳ ລຸງຮັກສາ. ບໍລິການນີ້ຈະມີໃຫ້ບໍລິການຢູ່ອັງກິດ, ເຢຍລະມັນ, ອອສເຕີຍແລະສະວິດເຊີແລນແຕ່ລະດູໃບໄມ້ຫຼົ່ນ 2017 ເທົ່ານັ້ນ.\nການປັບຕົວຂອງດິນຟ້າອາກາດ: tado °ປັບຄວາມຮ້ອນຕາມການຄາດຄະເນດິນຟ້າອາກາດ, ຫຼຸດຜ່ອນອຸນຫະພູມໃນເວລາທີ່ແດດຂື້ນ, ເພື່ອຫຼີກເວັ້ນການຮ້ອນເກີນ, ເຊິ່ງຊ່ວຍເພີ່ມປະສິດທິພາບແລະຄວາມສະດວກສະບາຍ.\nບົດລາຍງານການປະຫຍັດພະລັງງານ ໃໝ່, ເຊິ່ງສະແດງໃຫ້ເຫັນວ່າພະລັງງານໄດ້ຖືກປະຫຍັດຫຼາຍປານໃດໃນແຕ່ລະເດືອນ. ຍົກຕົວຢ່າງ, "ເດືອນທີ່ຜ່ານມາທ່ານໄດ້ປະຢັດ 29% ເປີເຊັນໃນໃບເກັບເງິນຄວາມຮ້ອນຂອງທ່ານ." ມັນຍັງເຂົ້າໄປໃນລາຍລະອຽດເພີ່ມເຕີມໂດຍການເບິ່ງເຫັນກິດຈະ ກຳ ຂອງ Climate Assistant, ສະແດງໃຫ້ເຫັນເວລາທີ່ບໍ່ສະສົມຢູ່ໃນພູມສາດ, ຜົນກະທົບຂອງການປັບຕົວຂອງອຸຕຸນິຍົມແລະມີການກວດພົບປ່ອງຢ້ຽມທີ່ເປີດແລ້ວຈັກຄັ້ງ.\nການປັບປຸງຊອບແວນີ້ແລະ ແຕ່ຄວາມເຂົ້າກັນໄດ້ກັບ HomeKit ຈະບໍ່ເຂົ້າເຖິງເຄື່ອງປັບອາກາດຂອງເຄື່ອງປັບອາກາດ Smart, ການຄວບຄຸມເຄື່ອງປັບອາກາດທີ່ພວກເຮົາວິເຄາະໃນ ຫົວຂໍ້ນີ້, ແລະວ່າດັ່ງທີ່ພວກເຮົາໄດ້ໃຫ້ ຄຳ ເຫັນໃນການທົບທວນຄືນຂອງພວກເຮົາແລ້ວມັນຈະບໍ່ເຂົ້າກັນໄດ້ກັບ HomeKit ຍ້ອນບັນຫາຮາດແວ.\nເສັ້ນທາງເຕັມໄປຫາບົດຄວາມ: ຂ່າວ IPhone » iPhone » ອຸປະກອນເສີມ iPhone » Tado ແນະ ນຳ ຕົວຊ່ວຍ Smart Climate Assistant ໃໝ່ ຂອງຕົນ\nApple ອາດຈະເຮັດວຽກກ່ຽວກັບ Apple Pencil ຂະ ໜາດ ນ້ອຍກວ່າ ສຳ ລັບ iPhone\nບໍ່ແມ່ນທັງ ໝົດ ຂອງ Apple Store ທີ່ຂາຍຄືກັບເຄື່ອງປຸງອາຫານຮ້ອນ, ຮ້ານ Simi Valley ຈະປິດປະຕູພາຍໃນ 15 ວັນ


April 2021 – ຄໍາຄົມບອກໃຈ\nດ່ວນ ທາງການລາວ ນຳຕົວ ເອື້ອຍຮັກຕິນ່າ ກັບຄືນມາດຳເນີນຄະດີຢູ່ ສປປ ລາວ ແລ້ວ\nApril 30, 2021\tຂ່າວທົ່ວໄປ 0\nດ່ວນ ທາງການລາວ ນຳຕົວ ນາງ ພາວະດີ (ເອື້ອຍຮັກຕິນ່າ) ກັບຄືນມາດຳເນີນຄະດີຢູ່ ສປປ ລາວ ແລ້ວ ຕາມບົດຖະແຫລງຂ່າວຊົມເຊີຍເຈົ້າໜ້າທີ່ທາງລາວແລະໄທທີ່ຮ່ວມມືກັນເປັນຢ່າງດີ ໃບຖະແຫຼ່ງຂ່າວ ທີ່ມາ:\nລູກສາວ ນ້າຄ່ອມ ຮ້ອງໄຫ້ບໍ່ມີໃຜມາຮ່ວມໄດ້ງານສົບຂອງພໍ່ເລີຍ\nApril 30, 2021\tຂ່າວຕ່າງປະເທດ 0\nເຫດເສົ້າສະຫລົດໃຈ..! ວົງການຕະລົກໄທ ນ່າຄ່ອມ ຊວນຊື່ນ ໄດ້ຈາກໄປແບບບໍຫວງຄືນມາແລ້ວ. ລູກສາວ ນ່າຄ່ອມ ຮ້ອງໄຫ້ບໍ່ມີໃຜມາຮ່ວມໄດ້ງານສົບຂອງພໍ່ເລີຍ ແມ່ຕິດເຊື່ອ ນ້ອຍຮັກສາຢູ່ໂຮງໝໍ ມາບໍ່ໄດ້ ຫຼັບໃຫ້ສະບາຍນະນ້າຄ່ອມ ຄົນທີ່ສ້າງສຽງຫົວເລາະໃຫ້ຊາວໄທທຸກໆຄົນມາໂດຍຕະຫຼອດ. ທຸກຄົນຄົງຄິດເຖີງນ້າຄອ່ມຕະຫຼອດໄປ.\nຂ່າວດ່ວນພົບຜູ້ຕິດ ໂ ຄ ວ ິິດ ໃຫມ່ +85 ຄົນ\nວັນທີ 30.04.2021 ພົບເຫັນຜູ້ຕິດເຊື້ອໃຫມ່ທັງໝົດ ..85. ຄົນ ! ຜູ້ຕິດເຊື້ອສະສົມ ທັງໝົດ 758 ຄົນ, ເສຍຊີວິດ0ຄົນ. ລາຍລະອຽດຈະໄດ້ແຈ້ງໃຫ້ຊາບຕື່ມໄວໄວນີ້ !ສ່ວນລາຍລະອຽດ ການເດີນທາງເຄື່ຶອນໄຫວຂອງແຕ່ຄົນທີ່ຕິດເຊື້ອ ຄະນະສະເພາະກິດຈະທາມລາຍພາຍຫຼັງ. ຊົມຄລີບຖະແຫລ່ງຂ່າວ ຈຮາກຫນ່ວຍສະເພາະກິດ.\nແຈ້ງເຕືອນ !! ຝົນຕົກຟ້າຮ້ອງ ຟ້າເຫຼື້ອມ ປະຈໍາວັນທີ 30 ເມສາ 2021\nກົມອຸຕຸນິຍົມ ແລະ ອຸທົກກະສາດ ລາຍງານວ່າ: ບໍລິເວນຄວາມກົດດັນສູງຂອງອາກາດເຢັນ ຍັງຈະສືບຕໍ່ປົກຄຸມຢູ່ທົ່ວທຸກພາກຂອງປະເທດລາວດ້ວຍກໍາລັງອ່ອນ, ສົມທົບ ກັບກະແສລົມຕາເວັນອອກສ່ຽງໃຕ້ພັດປົກຄຸມ, ຊຶ່ງຈະເຮັດໃຫ້ ມີຝົນຕົກຟ້າຮ້ອງຟ້າເຫຼື້ອມໃນລະດັບຄ່ອຍຢູ່ໃນແຕ່ລະພາກ ແລະ ຕົກໃນລະດັບປານກາງ ຫາ ຕົກໜັກ ພ້ອມມີລົມພັດແຮງຢູ່ບາງທ້ອງຖິ່ນ. ດັ່ງນັ້ນຈຶ່ງຂໍແຈ້ງເຕືອນເຖີງອຳນາດການປົກຄອງທຸກພາກສ່ວນ ແລະ ປະຊາຊົນບັນດາເຜົ່າໃຫ້ມີສະຕິລະມັດລະວັງຕໍ່ສະພາບ ຝົນຕົກຟ້າຮ້ອງ ຟ້າເຫຼື້ອມ, ຟ້າຜ່າ ແລະ ລົມພັດແຮງທີ່ຈະເກີດຂື້ນໄດ້ໃນໄລຍະນີ້. ພະຍາກອນອາກາດແຕ່ເວລາ 07 ໂມງ ຂອງວັນທີ 30/04/2021 ຫາ ເວລາ 07 ໂມງຂອງວັນທີ 01/05/2021 ພາກເໜືອດ້ານຕາເວັນອອກ: ຈະມີຝົນຕົກຟ້າຮ້ອງ ຟ້າເຫຼື້ອມໃນລະດັບຄ່ອຍຢູ່ເກືອບທົ່ວໄປ ແລະ ຕົກໃນລະດັບປານກາງ ພ້ອມມີລົມພັດແຮງຢູ່ບາງທ້ອງຖິ່ນ. ອຸນຫະພູມໃນລະຫວ່າງ 16 – 27 ອົງສາ. ພາກເໜືອດ້ານຕາເວັນຕົກ (ແຂວງ ຫຼວງນ້ຳທາ, ບໍ່ແກ້ວ, ອຸດົມໄຊ, ຫຼວງພະບາງ …\nຂະບວນອາລາດທະນານິມົນພຣະພຸດທະບາຣະມີຈາກ ວັດສີບຸນເຮືອງ. ເມືອງຕົ້ນເຜິ້ງແຂວງບໍ່ແກ້ວມາຮອດ ຖ້ຳຕິງເຈົ້າຄະນະແຂວງບໍ່ແກ້ວນຳພາພຣະສົງສາມະເນນຍາດໂຍມຍາດນ້ຳແຜ່ເມດຕາແດ່ປູ່ເຍີ້ຢາເຍີ້ ແລະເທບເທວະດາເຈົ້າບ້ານເຈົ້າເມືອງເຈົ້າທີເຈົ້າທາງເຈົ້າທ່າຜູ້ຮັສາແດນດິນຖິນນີ້ຂໍໃຫ້ໄດ້ຮັບບຸນກຸສົນທົ່ວກັນເທີນ ທີ່ມາ…\nຂ່າວດີ…!ທີ່ຄວນຮູ້ ແລະ ເອົາມາໃຊ້ໃຫ້ຕົວເອງ ແລະ ປະເທດຊາດ. ສປຈີນ ລວຍໄວຍ້ອນເຫດນີ້ເອງ.\n……ຈີນ🇨🇳. ລວຍໄວ….ເພາະ ຈີນ ຮູ້ ໃຊ້ ຫນີ້ ດ້ວຍ ຫນີ້….. 🛑 ຈີນໄປ ກູ້ເງິນຈາກ ລັດຖະບານ ຫຼື ຕ່າງປະເທດ ມາ ລົງທຶນ ພັດທະນາ ທຸລະກິດ ຕົວເອງ…..ເເຕ່ ຈີນຈະນຳໄປ ຮ່ວມ ພັດທະນາ ທີ່ປະເທດ ເເລ້ວ ໃຫ້ ປະເທດນັ້ນ ກູ້ເງິນຈາກຈີນຕໍ່ ດ້ວຍດອກເບ້ຍ ຕ່ຳ…… ⛔ ເເຕ່ສິ່ງທີ່ຈີນຈະໄດ້ ກັບໄປຄື: ຈະໄດ້ສິ່ງມີຄ່າໃນປະເທດນັ້ນຢ່າງ ມະຫາສານຈະໄດ້ທຸລະກິດຂອງຈີນພັດທະນາ ໄດ້ຢ່າງດີໃນປະເທດນັ້ນໆຈະໄດ້ດອກເບ້ຍເງິນກູ້ອີກ….ຈີນໃຊ້ຫນີ້ ເຈົ້າຫນີ້ຂອງຈີນ ດ້ວຍ ເງິນດອກເບ້ຍເເລະ ສິ່ງມີຄ່າທີ່ຈີນໄດ້ມາຈາກປະເທດນັ້ນຯ ພຽງ ຫນ້ອຍດຽວກໍໃຊ້ຫນີ້ເຈົ້ານີ້ເເລ້ວ ຈີນບໍ່ໂກງປະເທດຕົວເອງເເຕ່ໂກງປະເທດອື່ນດ້ວຍວີທີລົງທືນ…. ດ້ວຍຄຳທີ່ວ່າ ” ໃຜຮູ້ ໃຜລວຍ…. ໃຜກູ້ ໃຜລວຍ…. ເເຕ່ຕ້ອງຮູ້ ກູ້ເເບບ …\nປັດຈຸບັນຈຳປາສັກມີຜູ້ຕິດເຊື້ອພະຍາດໂຄວິດ-19 ສະສົມທັງຫມົດ 95 ຄົນ,ປົວດີ2ຄົນ, ໃນນັ້ນ ສະເພາະທີ 29 ເມສາ ມີຜູ້ຕິດເຊື້ອໃຫມ່ 11 ຄົນ. ຂະນະດຽວກັນແຂວງກໍ່ຮຽກຮ້ອງໃຫ້ປະຊາຊົນ ຕ້ອງມີສະຕິລະວັງຕົວສູງສຸດ.ຕອນບ່າຍຂອງວັນທີ 29 ເມສາ 2021 ຄະນະກຳມະການສະເພາະກິດປ້ອງກັນ ຄວບຄຸມ ແລະ ແກ້ໄຂການລະບາດຂອງພະຍາດໂຄວິດ19 ຂັ້ນແຂວງ ໄດ້ຈັດພິທີຖະແຫລງຂ່າວກ່ຽວກັບຕົວເລກຜູ້ຕິິດເຊື້ອພະຍາດໂຄວິດ-19 ມາຮອດປັດຈຸບັນມີທັງຫມົດ 95 ຄົນ,ໃນນັ້ນເຊື້ອທີ່ຕິດຈາກແຮງງານມາແຕ່ຕ່າງປະເທດມີ 13 ຄົນ,ຕິດເຊື້ອພາຍໃນ 82 ຄົນ,ໂດຍປິ່ນປົວຫາຍດີແລ້ວ 2ຄົນ( ຕິດເຊື້ອໃຫມ່ສະເພາະວັນທີ 29 ເມສາ ມີ 11 ຄົນ) , ເຊິ່ງສູນກາງຂອງການແຜ່ລະບາດແມ່ນຢູ່ ນະຄອນປາກເຊມີຜູ້ຕິດເຊື້ອສະສົມ: 74 ຄົນ( ບ້ານທີ່ຕິດເຊື້ອຫລາຍແມ່ນບ້ານ ໂພນສະຫວັນ: 12 ຄົນ,ບ້ານຄັນເກີງ7ຄົນ ແລະ …\nເຫດເສົ້າສະຫລົດໃຈ..! ວົງການຕະລົກໄທ ນ່າຄ່ອມ ຊວນຊື່ນ ໄດ້ຈາກໄປແບບບໍຫວງຄືນມາແລ້ວ.\nຫຼັບໃຫ້ສະບາຍນະນ້າຄ່ອມ ຄົນທີ່ສ້າງສຽງຫົວເລາະໃຫ້ຊາວໄທທຸກໆຄົນມາໂດຍຕະຫຼອດ. ທຸກຄົນຄົງຄິດເຖີງນ້າຄອ່ມຕະຫຼອດໄປ. ທີ່ມາ.\nຂ່າວດ່ວນ ກຽມເອົາໂຮງແຮມດອນຈັນ ເປັນສະຖານທີ່ຮັກສາຜູູ້ຕິດ ໂ ຄ ວິ ດ\nApril 29, 2021\tຂ່າວທົ່ວໄປ 0\nຊົມເຊີຍ! ກຽມເອົາໂຮງແຮມດອນຈັນ ເປັນທີ່ພັກຮັກສາຜູ້ຕິດໂຄວິດ ໂຮງແຮມດອນຈັນ ພາເລດ ກຽມໃຫ້ໃຊ້ພື້ນທີ່ເພື່ອຮັບຮອງຜູ້ຕິດໂຄວິດມາພັກຮັກສາ ຖ້າມີຜູ້ຕິດເຊື້ອເພີ່ມຫລາຍຂື້ນໃນນະຄອນຫລວງ ໂຮງແຮມດອນຈັນ ພາເລດ ກຽມໃຫ້ໃຊ້ພື້ນທີ່ເພື່ອຮັບຮອງຜູ້ຕິດໂຄວິດມາພັກຮັກສາ ຖ້າມີຜູ້ຕິດເຊື້ອເພີ່ມຫລາຍຂື້ນໃນນະຄອນຫລວງ


ວ່າດ້ວຍເລື່ອງຕໍາແໜ່ງ ແລະ ຕົວຕົນ | ຄຣິສຕະຈັກຂອງພຣະເຈົ້າອົງຊົງລິດທານຸພາບສູງສຸດ\nວ່າດ້ວຍເລື່ອງຕໍາແໜ່ງ ແລະ ຕົວຕົນ\nຖ້າເຈົ້າປາຖະໜາທີ່ຈະເໝາະສົມສຳລັບການຖືກໃຊ້ໂດຍພຣະເຈົ້າ, ເຈົ້າຕ້ອງຮູ້ຈັກພາລະກິດຂອງພຣະເຈົ້າ, ເຈົ້າຕ້ອງຮູ້ຈັກພາລະກິດທີ່ພຣະອົງໄດ້ປະຕິບັດກ່ອນໜ້ານີ້ (ໃນພຣະສັນຍາໃໝ່ ແລະ ເດີມ), ແລະ ຍິ່ງໄປກວ່ານັ້ນ ເຈົ້າຕ້ອງຮູ້ຈັກພາລະກິດຂອງພຣະອົງໃນປັດຈຸບັນ; ນັ້ນໝາຍຄວາມວ່າ ເຈົ້າຕ້ອງຮູ້ຈັກສາມຂັ້ນຕອນຂອງພາລະກິດຂອງພຣະເຈົ້າທີ່ປະຕິບັດມາຫຼາຍຫວ່າ 6.000 ປີ. ຖ້າເຈົ້າຖືກຮ້ອງຂໍໃຫ້ເຜີຍແຜ່ຂ່າວປະເສີດ, ແລ້ວເຈົ້າກໍຈະບໍ່ສາມາດເຮັດໄດ້ ຫາກບໍ່ຮູ້ຈັກພາລະກິດຂອງພຣະເຈົ້າ. ບາງຄົນອາດຖາມເຈົ້າກ່ຽວກັບສິ່ງທີ່ພຣະເຈົ້າຂອງພວກເຈົ້າໄດ້ເວົ້າໄວ້ກ່ຽວກັບພຣະຄຳພີ, ພຣະສັນຍາເດີມ ແລະ ພາລະກິດ ແລະ ພຣະທຳຂອງພຣະເຢຊູໃນເວລານັ້ນ. ຖ້າເຈົ້າບໍ່ສາມາດເວົ້າເຖິງເລື່ອງລາວເບື້ອງຫຼັງຂອງພຣະຄຳພີ, ແລ້ວພວກເຂົາກໍຈະບໍ່ເຊື່ອ. ໃນເວລານັ້ນ, ພຣະເຢຊູເວົ້າຫຼາຍຢ່າງກັບສາວົກຂອງພຣະອົງກ່ຽວກັບພຣະສັນຍາເດີມ. ທຸກສິ່ງທີ່ພວກເຂົາອ່ານແມ່ນມາຈາກພຣະສັນຍາເດີມ; ພຣະສັນຍາໃໝ່ພຽງແຕ່ຫາກໍ່ຂຽນຂຶ້ນສອງສາມທົດສະວັດຫຼັງຈາກທີ່ພຣະເຢຊູຖືກຄຶງທີ່ໄມ້ກາງແຂນ. ເພື່ອເຜີຍແຜ່ຂ່າວປະເສີດ, ພວກເຈົ້າຄວນເຂົ້າໃຈຄວາມຈິງສ່ວນໃນຂອງພຣະຄຳພີເປັນຫຼັກ ແລະ ພາລະກິດຂອງພຣະເຈົ້າທີ່ຢູໃນອິດສະຣາເອັນ ເຊິ່ງນັ້ນກໍຄືພາລະກິດທີ່ພຣະເຢໂຮວາໄດ້ປະຕິບັດ ແລະ ພວກເຈົ້າກໍຕ້ອງເຂົ້າໃຈເຖິງພາລະກິດທີ່ພຣະເຢຊູປະຕິບັດເຊັ່ນກັນ. ສິ່ງເຫຼົ່ານີ້ແມ່ນບັນຫາທີ່ທຸກຄົນເປັນຫ່ວງທີ່ສຸດ ແລະ ເລື່ອງລາວເບື້ອງຫຼັງຂອງສາມຂັ້ນຕອນຂອງພາລະກິດຄືສິ່ງທີ່ພວກເຂົາບໍ່ເຄີຍໄດ້ຍິນ. ເມື່ອເຜີຍແຜ່ຂ່າວປະເສີດ, ກ່ອນອື່ນ ໃຫ້ປະວາງການເວົ້າເຖິງພາລະກິດຂອງພຣະວິນຍານບໍລິສຸດໃນປັດຈຸບັນ. ຂັ້ນຕອນນີ້ຂອງພາລະກິດແມ່ນຢູ່ນອກເໜືອການຢັ່ງເຖິງຂອງພວກເຂົາ, ເພາະສິ່ງທີ່ພວກເຂົາສະແຫວງຫາແມ່ນສິ່ງທີ່ສູງສົ່ງທີ່ສຸດໃນບັນດາສິ່ງທັງປວງ: ຄວາມຮູ້ກ່ຽວກັບພຣະເຈົ້າ ແລະ ຄວາມຮູ້ກ່ຽວກັບພາລະກິດຂອງພຣະວິນຍານບໍລິສຸດ ແລະ ບໍ່ມີຫຍັງທີ່ສູງສົ່ງໄປກວ່າສອງສິ່ງເຫຼົ່ານີ້. ຖ້າພວກເຈົ້າເວົ້າກ່ຽວກັບສິ່ງທີ່ສູງສົ່ງກ່ອນ, ມັນກໍຈະຫຼາຍເກີນໄປສຳລັບພວກເຂົາ ຍ້ອນບໍ່ມີຜູ້ໃດໄດ້ຜະເຊີນກັບພາລະກິດດັ່ງກ່າວຂອງພຣະວິນຍານບໍລິສຸດ; ມັນບໍ່ເຄີຍມີມາກ່ອນ ແລະ ມັນບໍ່ໄດ້ງ່າຍສຳລັບມະນຸດທີ່ຈະຍອມຮັບໄດ້. ປະສົບການຂອງພວກເຂົາແມ່ນສິ່ງເດີມໆຈາກອະດີດ ພ້ອມກັບພາລະກິດບາງຢ່າງຂອງພຣະວິນຍານບໍລິສຸດ. ສິ່ງທີ່ພວກເຂົາຜະເຊີນບໍ່ແມ່ນພາລະກິດຂອງພຣະວິນຍານບໍລິສຸດໃນປັດຈຸບັນ ຫຼື ຄວາມປະສົງຂອງພຣະເຈົ້າໃນປັດຈຸບັນ. ພວກເຂົາຍັງເຮັດຕາມການປະຕິບັດທີ່ເກົ່າແກ່ ໂດຍບໍ່ມີແສງສະຫວ່າງໃໝ່ ແລະ ສິ່ງໃໝ່.\nໃນຍຸກຂອງພຣະເຢຊູ, ພຣະວິນຍານບໍລິສຸດປະຕິບັດພາລະກິດໃນພຣະເຢຊູເປັນຫຼັກ ໃນຂະນະທີ່ຄົນທີ່ຮັບໃຊ້ພຣະເຢໂຮວາ ຜູ້ເຊິ່ງນຸ່ງເສື້ອຄຸມຂອງປະໂລຫິດໃນພຣະວິຫານ ແມ່ນເຮັດດ້ວຍຄວາມຈົງຮັກພັກດີທີ່ສຸດ. ພວກເຂົາຍັງມີພາລະກິດຂອງພຣະວິນຍານບໍລິສຸດ, ແຕ່ບໍ່ສາມາດເຂົ້າໃຈຄວາມປະສົງໃນປັດຈຸບັນຂອງພຣະເຈົ້າໄດ້ ແລະ ພຽງແຕ່ຍັງຊື່ສັດຕໍ່ພຣະເຢໂຮວາຕາມການປະຕິບັດທີ່ເກົ່າແກ່ ແລະ ບໍ່ມີການນໍາພາໃໝ່. ພຣະເຢຊູມາ ແລະ ນໍາມາເຊິ່ງພາລະກິດໃໝ່. ແຕ່ຄົນເຫຼົ່ານັ້ນທີ່ຮັບໃຊ້ໃນພຣະວິຫານກໍບໍ່ໄດ້ມີການນໍາພາໃໝ່ ຫຼື ພວກເຂົາໄດ້ມີພາລະກິດໃໝ່. ເມື່ອຮັບໃຊ້ໃນພຣະວິຫານ ພວກເຂົາພຽງສາມາດແຕ່ສົ່ງເສີມການປະຕິບັດທີ່ເກົ່າແກ່; ແລະ ຖ້າຫາກບໍ່ອອກຈາກພຣະວິຫານ, ພວກເຂົາກໍຈະບໍ່ສາມາດມີທາງເຂົ້າໃໝ່ໃດໆ. ພາລະກິດໃໝ່ແມ່ນຖືກນໍາມາໂດຍພຣະເຢຊູ ແລະ ພຣະເຢຊູບໍ່ໄດ້ເຂົ້າໄປໃນພຣະວິຫານເພື່ອປະຕິບັດພາລະກິດຂອງພຣະອົງ. ພຣະອົງພຽງແຕ່ປະຕິບັດພາລະກິດຂອງພຣະອົງນອກພຣະວິຫານ, ຍ້ອນຂອບເຂດແຫ່ງພາລະກິດຂອງພຣະເຈົ້າໄດ້ປ່ຽນແປງຕັ້ງແຕ່ດົນແລ້ວ. ພຣະອົງບໍ່ໄດ້ປະຕິບັດພາລະກິດພາຍໃນພຣະວິຫານ ແລະ ເມື່ອມະນຸດຮັບໃຊ້ພຣະເຈົ້າໃນທີ່ນັ້ນ ມັນກໍເປັນພຽງການຮັກສາສິ່ງຕ່າງໆຕາມທີ່ພວກມັນເຄີຍເປັນ ແລະ ບໍ່ສາມາດເຮັດໃຫ້ເກີດພາລະກິດໃໝ່. ໃນທຳນອງດຽວກັນ, ຜູ້ຄົນຂອງສາສະໜາໃນປັດຈຸບັນຍັງນະມັດສະການພຣະຄຳພີ. ຖ້າເຈົ້າເຜີຍແຜ່ຂ່າວປະເສີດໃຫ້ກັບພວກເຂົາ, ພວກເຂົາກໍຈະໂຍນລາຍລະອຽດເລັກນ້ອຍກ່ຽວກັບຂໍ້ພຣະທໍາໃນພຣະຄຳພີໃສ່ເຈົ້າ, ແລະພວກເຂົາກໍຈະຊອກຫາຫຼັກຖານມາອ້າງອີງ ເຮັດໃຫ້ເຈົ້າຕົກສະເງີ້ ຈົນເວົ້າບໍ່ອອກ; ແລ້ວພວກເຂົາກໍຈະຕີລາຄາເຈົ້າ ແລະ ຄິດວ່າເຈົ້າໂງ່ໃນຄວາມເຊື່ອຂອງເຈົ້າ. ພວກເຂົາຈະເວົ້າວ່າ: “ພວກທ່ານບໍ່ຮູ້ຈັກແມ່ນແຕ່ພຣະຄຳພີ ແລະ ພຣະທຳຂອງພຣະເຈົ້າ, ແລ້ວພວກທ່ານຈະສາມາດເວົ້າໄດ້ແນວໃດວ່າພວກທ່ານເຊື່ອໃນພຣະເຈົ້າ?” ແລ້ວພວກເຂົາກໍຈະດູຖູກເຈົ້າ ແລະ ເວົ້າອີກວ່າ: “ຍ້ອນຜູ້ທີ່ພວກທ່ານເຊື່ອແມ່ນພຣະເຈົ້າ, ແລ້ວເປັນຫຍັງພຣະອົງຈຶ່ງບໍ່ບອກພວກທ່ານກ່ຽວກັບພຣະສັນຍາເດີມ ແລະ ໃໝ່? ຍ້ອນພຣະອົງໄດ້ນໍາສະຫງ່າລາສີຂອງພຣະອົງຈາກອິດສະຣາເອັນໄປສູ່ຕະເວັນອອກ, ເປັນຫຍັງພຣະອົງຈຶ່ງບໍ່ຮູ້ຈັກພາລະກິດທີ່ໄດ້ປະຕິບັດໃນອິດສະຣາເອັນ? ເປັນຫຍັງພຣະອົງຈຶ່ງບໍ່ຮູ້ຈັກພາລະກິດຂອງພຣະເຢຊູ? ຖ້າພວກເຈົ້າບໍ່ຮູ້ຈັກ, ແລ້ວສິ່ງນັ້ນກໍພິສູດໃຫ້ເຫັນວ່າ ພວກເຈົ້າບໍ່ໄດ້ຮັບການເປີດເຜີຍ; ຍ້ອນພຣະອົງເປັນການບັງເກີດເປັນມະນຸດຄັ້ງທີສອງຂອງພຣະເຢຊູ, ພຣະອົງຈະບໍ່ຮູ້ຈັກສິ່ງເຫຼົ່ານີ້ໄດ້ແນວໃດ? ພຣະເຢຊູຮູ້ຈັກພາລະກິດທີ່ພຣະເຢໂຮວາປະຕິບັດ; ແລ້ວພຣະອົງຈະບໍ່ຮູ້ໄດ້ແນວໃດ?” ເມື່ອເວລານັ້ນມາເຖິງ, ພວກເຂົາທຸກຄົນຈະຖາມເຈົ້າດ້ວຍຄຳຖາມດັ່ງກ່າວ. ຫົວຂອງພວກເຂົາແມ່ນເຕັມໄປດ້ວຍສິ່ງດັ່ງກ່າວ; ພວກເຂົ້າຈະບໍ່ຖາມໄດ້ແນວໃດ? ບັນດາພວກເຈົ້າຜູ້ທີ່ຢູ່ພາຍໃນກະແສນີ້ບໍ່ໄດ້ສົນໃຈກັບພຣະຄຳພີ, ຍ້ອນພວກເຈົ້ານໍາທັນພາລະກິດແຕ່ລະຂັ້ນຕອນທີ່ພຣະເຈົ້າປະຕິບັດໃນປັດຈຸບັນ, ພວກເຈົ້າໄດ້ເຫັນເຖິງພາລະກິດແຕ່ລະຂັ້ນຕອນນີ້ດ້ວຍຕາຂອງພວກເຈົ້າເອງ, ພວກເຈົ້າໄດ້ເບິ່ງເຫັນສາມຂັ້ນຕອນຂອງພາລະກິດຢ່າງຊັດເຈນ ແລະ ສະນັ້ນ ພວກເຈົ້າກໍໄດ້ວາງພຣະຄຳພີລົງ ແລະ ເຊົາສຶກສາກ່ຽວກັບມັນ. ແຕ່ພວກເຂົາບໍ່ສາມາດສຶກສາມັນໄດ້ ຍ້ອນພວກເຂົາບໍ່ມີຄວາມຮູ້ກ່ຽວກັບທຸກຂັ້ນຕອນຂອງພາລະກິດນີ້. ບາງຄົນຈະຖາມວ່າ: “ແມ່ນຫຍັງຄືຄວາມແຕກຕ່າງລະຫວ່າງພາລະກິດທີ່ພຣະເຈົ້າທີ່ບັງເກີດເປັນມະນຸດປະຕິບັດ ແລະ ພາລະກິດທີ່ຜູ້ປະກາດພຣະທຳ ແລະ ສາວົກທີ່ຢູ່ໃນອະດີດໄດ້ປະຕິບັດ? ເດວິດກໍຖືກເອີ້ນວ່າພຣະຜູ້ເປັນເຈົ້າເຊັ່ນກັນ ແລະ ພຣະເຢຊູກໍຖືກເອີ້ນຄືກັນ; ເຖິງແມ່ນພາລະກິດທີ່ພວກເຂົາປະຕິບັດແມ່ນແຕກຕ່າງກັນ, ພວກເຂົາກໍຖືກເອີ້ນແບບດຽວກັນ. ຈົ່ງບອກຂ້ານ້ອຍເບິ່ງ, ເປັນຫຍັງຕົວຕົນຂອງພວກເຂົາຈຶ່ງບໍ່ຄືກັນ? ສິ່ງທີ່ໂຢຮັນໄດ້ເຫັນກໍຄືນິມິດ ເຊິ່ງມາຈາກພຣະວິນຍານບໍລິສຸດ ແລະ ເພິ່ນສາມາດເວົ້າເຖິງພຣະທຳທີ່ພຣະວິນຍານບໍລິສຸດເຈດຕະນາທີ່ຈະເວົ້າ; ເປັນຫຍັງຕົວຕົນຂອງໂຢຮັນຈຶ່ງແຕກຕ່າງຈາກຕົວຕົນຂອງພຣະເຢຊູ?” ພຣະທຳທີ່ພຣະເຢຊູກ່າວແມ່ນສາມາດເປັນຕົວແທນໃຫ້ກັບພຣະເຈົ້າໄດ້ຢ່າງສົມບູນ ແລະ ເປັນຕົວແທນໃຫ້ກັບພາລະກິດຂອງພຣະເຈົ້າຢ່າງສົມບູນ. ສິ່ງທີ່ໂຢຮັນເຫັນແມ່ນນິມິດ ແລະ ເພິ່ນກໍບໍ່ສາມາດເປັນຕົວແທນໃຫ້ກັບພາລະກິດຂອງພຣະເຈົ້າໄດ້ຢ່າງສົມບູນ. ເປັນຫຍັງເມື່ອໂຢຮັນ, ເປໂຕ ແລະ ໂປໂລກ່າວຄຳເວົ້າຫຼາຍຄຳ ດັ່ງທີ່ພຣະເຢຊູກ່າວ ແຕ່ພວກເຂົາກໍບໍ່ມີຕົວຕົນແບບດຽວກັບພຣະເຢຊູ? ຫຼັກໆແມ່ນເປັນຍ້ອນພາລະກິດທີ່ພວກເຂົາປະຕິບັດນັ້ນແຕກຕ່າງກັນ. ພຣະເຢຊູເປັນຕົວແທນໃຫ້ກັບພຣະວິນຍານຂອງພຣະເຈົ້າ ແລະ ເປັນພຣະວິນຍານຂອງພຣະເຈົ້າທີ່ປະຕິບັດພາລະກິດໂດຍກົງ. ພຣະອົງປະຕິບັດພາລະກິດຂອງຍຸກໃໝ່ ເຊິ່ງເປັນພາລະກິດທີ່ບໍ່ມີໃຜເຄີຍປະຕິບັດມາກ່ອນ. ພຣະອົງເປີດຫົນທາງໃໝ່, ພຣະອົງເປັນຕົວແທນໃຫ້ກັບພຣະເຢໂຮວາ ແລະ ພຣະອົງເປັນຕົວແທນໃຫ້ກັບພຣະເຈົ້າເອງ, ໃນຂະນະທີ່ເປໂຕ, ເປົາໂລ ແລະ ເດວິດ, ບໍ່ວ່າພວກເຂົາຈະຖືກເອີ້ນວ່າແນວໃດກໍຕາມ ພວກເຂົາພຽງແຕ່ເປັນຕົວແທນໃຫ້ກັບສິ່ງມີຊີວິດຂອງພຣະເຈົ້າ ແລະ ຖືກພຣະເຢຊູ ຫຼື ພຣະເຢໂຮວາສົ່ງມາ. ສະນັ້ນ ບໍ່ວ່າພາລະກິດທີ່ພວກເຂົາປະຕິບັດນັ້ນມີຫຼາຍສໍ່າໃດກໍຕາມ, ບໍ່ວ່າສິ່ງອັດສະຈັນທີ່ພວກເຂົາປະຕິບັດນັ້ນຍິ່ງໃຫຍ່ສໍ່າໃດກໍຕາມ, ພວກເຂົາກໍຍັງເປັນພຽງສິ່ງຖືກສ້າງຂອງພຣະເຈົ້າ ແລະ ບໍ່ສາມາດເປັນຕົວແທນໃຫ້ກັບພຣະວິນຍານຂອງພຣະເຈົ້າໄດ້. ພວກເຂົາປະຕິບັດພາລະກິດໃນນາມຂອງພຣະເຈົ້າ ຫຼື ປະຕິບັດພາລະກິດຫຼັງຈາກທີ່ພຣະເຈົ້າໄດ້ສົ່ງມາ; ຍິ່ງໄປກວ່ານັ້ນ ພວກເຂົາປະຕິບັດພາລະກິດໃນຍຸກທີ່ພຣະເຢຊູ ຫຼື ພຣະເຢໂຮວາເປັນຜູ້ເລີ່ມຕົ້ນ ແລະ ພວກເຂົາບໍ່ໄດ້ປະຕິບັດພາລະກິດອື່ນເລີຍ. ໃນທີ່ສຸດແລ້ວ ພວກເຂົາກໍເປັນພຽງສິ່ງຖືກສ້າງຂອງພຣະເຈົ້າເທົ່ານັ້ນ. ໃນພຣະສັນຍາເດີມ, ຜູ້ປະກາດພຣະທຳກ່າວຄຳພະຍາກອນ ຫຼື ຂຽນໜັງສືແຫ່ງການທຳນວາຍ. ບໍ່ມີໃຜເວົ້າວ່າພວກເຂົາເປັນພຣະເຈົ້າ, ແຕ່ທັນທີທີ່ພຣະເຢຊູເລີ່ມປະຕິບັດພາລະກິດ, ພຣະວິນຍານຂອງພຣະເຈົ້າກໍເປັນພະຍານໃຫ້ກັບພຣະອົງໃນຖານະພຣະເຈົ້າ. ເປັນຫຍັງຈຶ່ງເປັນແບບນັ້ນ? ໃນຈຸດນີ້ ເຈົ້າຄວນຮູ້ໄດ້ແລ້ວ! ກ່ອນໜ້ານີ້, ອັກຄະສາວົກ ແລະ ຜູ້ປະກາດພຣະທຳຂຽນຈົດໝາຍຫຼາກຫຼາຍສະບັບ ແລະ ກ່າວຄຳທຳນວາຍຫຼາຍຢ່າງ. ໃນເວລາຕໍ່ມາ, ຜູ້ຄົນເລືອກຈົດໝາຍບາງສະບັບເພື່ອບັນທຶກເຂົ້າໃນພຣະຄຳພີ ແລະ ບາງສະບັບກໍສູນເສຍໄປ. ຍ້ອນມີຄົນທີ່ເວົ້າທຸກສິ່ງທີ່ພວກເຂົາເວົ້າແມ່ນມາຈາກພຣະວິນຍານບໍລິສຸດ, ເປັນຫຍັງຈົດໝາຍບາງສະບັບຈຶ່ງຖືວ່າດີ ແລະ ບາງສະບັບຖືວ່າບໍ່ດີ? ແລ້ວເປັນຫຍັງບາງສະບັບຈຶ່ງຖືກເລືອກ ແລະ ບາງສະບັບບໍ່ຖືກເລືອກ? ຖ້າຈົດໝາຍເຫຼົ່ານັ້ນແມ່ນພຣະທຳທີ່ພຣະວິນຍານບໍລິສຸດໄດ້ກ່າວແທ້ໆ, ມັນຈຳເປັນບໍທີ່ຈະໃຫ້ຜູ້ຄົນຄັດເລືອກພວກມັນ? ເປັນຫຍັງພຣະທຳທີ່ພຣະເຢຊູກ່າວ ແລະ ພາລະກິດທີ່ພຣະອົງປະຕິບັດຈຶ່ງແຕກຕ່າງກັນໃນພຣະກິດຕິຄຸນທັງສີ່? ນີ້ບໍ່ແມ່ນຂໍ້ຜິດພາດຂອງຄົນທີ່ບັນທຶກພວກມັນບໍ? ບາງຄົນຈະຖາມວ່າ “ຍ້ອນຈົດໝາຍຖືກຂຽນຂຶ້ນໂດຍໂປໂລ ແລະ ນັກປະພັນຄົນອື່ນໆໃນພຣະສັນຍາໃໝ່ ແລະ ບາງສ່ວນຂອງພາລະກິດທີ່ພວກເຂົາປະຕິບັດກໍເກີດຈາກຄວາມປະສົງຂອງມະນຸດ ແລະ ເຈືອປົນກັບແນວຄິດຂອງມະນຸດ, ແລ້ວມັນຈະບໍ່ມີຄວາມບໍ່ບໍລິສຸດຂອງມະນຸດມີຢູ່ໃນພຣະທຳທີ່ພຣະອົງ (ພຣະເຈົ້າ) ກ່າວໃນປັດຈຸບັນບໍ? ພຣະທຳເຫຼົ່ານັ້ນປາສະຈາກແນວຄິດຂອງມະນຸດແທ້ບໍ? ຂັ້ນຕອນນີ້ຂອງພາລະກິດທີ່ພຣະເຈົ້າປະຕິບັດແມ່ນແຕກຕ່າງຈາກຂັ້ນຕອນທີ່ໂປໂລ ແລະ ອັກຄະສາວົກ ແລະ ຜູ້ປະກາດພຣະທຳຄົນອື່ນໆປະຕິບັດທັງສິ້ນ. ບໍ່ແມ່ນແຕ່ວ່າມີຄວາມແຕກຕ່າງໃນຕົວຕົນ, ແຕ່ຫຼັກໆແລ້ວແມ່ນມີຄວາມແຕກຕ່າງໃນພາລະກິດທີ່ຖືກປະຕິບັດ. ຫຼັງຈາກທີ່ໂປໂລຖືກຕີໃຫ້ລົ້ມ ແລະ ລົ້ມລົງຕໍ່ໜ້າພຣະຜູ້ເປັນເຈົ້າ, ເພິ່ນກໍຖືກນໍາພາໂດຍພຣະວິນຍານບໍລິສຸດເພື່ອປະຕິບັດພາລະກິດ ແລະ ເພິ່ນກາຍເປັນຄົນທີ່ຖືກສົ່ງມາ. ສະນັ້ນ ເພິ່ນຈຶ່ງຂຽນຈົດໝາຍໄປຫາຄຣິສຕະຈັກ ແລະ ຈົດໝາຍເຫຼົ່ານັ້ນກໍລ້ວນແລ້ວແຕ່ອີງຕາມຄຳສັ່ງສອນຂອງພຣະເຢຊູ. ໂປໂລຖືກສົ່ງໂດຍພຣະຜູ້ເປັນເຈົ້າໃຫ້ປະຕິບັດພາລະກິດໃນນາມຂອງພຣະເຢຊູເຈົ້າ, ແຕ່ເມື່ອພຣະເຈົ້າເອງສະເດັດມາ, ພຣະອົງບໍ່ໄດ້ປະຕິບັດພາລະກິດໂດຍໃຊ້ຊື່ອື່ນໃດ ແລະ ບໍ່ໄດ້ເປັນຕົວແທນໃຫ້ກັບຜູ້ໃດ ນອກຈາກພຣະວິນຍານຂອງພຣະເຈົ້າທີ່ຢູ່ໃນພາລະກິດຂອງພຣະອົງເອງ. ພຣະເຈົ້າສະເດັດມາເພື່ອປະຕິບັດພາລະກິດຂອງພຣະອົງໂດຍກົງ: ພຣະອົງບໍ່ໄດ້ຖືກມະນຸດເຮັດໃຫ້ສົມບູນ ແລະ ພາລະກິດຂອງພຣະອົງບໍ່ໄດ້ຖືກປະຕິບັດອີງຕາມຄຳສັ່ງສອນຂອງມະນຸດຄົນໃດຄົນໜຶ່ງ. ໃນຂັ້ນຕອນນີ້ຂອງພາລະກິດ ພຣະເຈົ້າບໍ່ໄດ້ນໍາພາໂດຍການເວົ້າເຖິງປະສົບການສ່ວນຕົວຂອງພຣະອົງ, ແຕ່ກົງກັນຂ້າມ ພຣະອົງປະຕິບັດພາລະກິດຂອງພຣະອົງໂດຍກົງ ຕາມສິ່ງທີ່ພຣະອົງມີ. ຕົວຢ່າງເຊັ່ນ: ການທົດລອງຂອງຜູ້ບໍລິການ, ເວລາແຫ່ງການຂ້ຽນຕີ, ການທົດລອງແຫ່ງຄວາມຕາຍ, ເວລາແຫ່ງການຮັກພຣະເຈົ້າ... ສິ່ງນີ້ລ້ວນແລ້ວແຕ່ເປັນພາລະກິດທີ່ບໍ່ເຄີຍຖືກປະຕິບັດມາກ່ອນ ແລະ ເປັນພາລະກິດທີ່ຢູ່ໃນຍຸກປັດຈຸບັນ ແທນທີ່ຈະຢູ່ໃນປະສົບການຂອງມະນຸດ. ໃນພຣະທຳທີ່ເຮົາກ່າວ, ອັນໃດແມ່ນປະສົບການຂອງມະນຸດ? ພວກມັນບໍ່ແມ່ນລ້ວນແລ້ວແຕ່ມາຈາກພຣະວິນຍານໂດຍກົງບໍ ແລະ ພວກມັນບໍ່ໄດ້ຖືກປະກາດອອກໂດຍພຣະວິນຍານບໍ? ມັນເປັນຍ້ອນຄວາມສາມາດຂອງເຈົ້າຕໍ່າຫຼາຍ ເຈົ້າຈຶ່ງບໍ່ສາມາດເຫັນຜ່ານຄວາມຈິງໄດ້! ຫົນທາງຕົວຈິງແຫ່ງຊີວິດທີ່ເຮົາກ່າວເຖິງແມ່ນການນໍາພາໃນເສັ້ນທາງ ແລະ ບໍ່ມີໃຜເຄີຍເວົ້າມາກ່ອນ ຫຼື ບໍ່ມີໃຜເຄີຍຜະເຊີນກັບເສັ້ນທາງນີ້ ຫຼື ຮູ້ຈັກຄວາມຈິງນີ້. ກ່ອນທີ່ເຮົາຈະກ່າວພຣະທຳເຫຼົ່ານີ້ອອກມາ, ບໍ່ມີໃຜເຄີຍກ່າວພຣະທຳເຫຼົ່ານັ້ນມາກ່ອນ. ບໍ່ມີໃຜເຄີຍເວົ້າເຖິງປະສົບການດັ່ງກ່າວ ຫຼື ພວກເຂົາບໍ່ເຄີຍເວົ້າເຖິງລາຍລະອຽດດັ່ງກ່າວ ແລະ ຍິ່ງໄປກວ່ານັ້ນ ບໍ່ມີໃຜເຄີຍຊີ້ເຖິງສະພາວະດັ່ງກ່າວເພື່ອເປີດເຜີຍສິ່ງເຫຼົ່ານີ້. ບໍ່ມີໃຜເຄີຍນໍາພາເສັ້ນທາງທີ່ເຮົານໍາໃນປັດຈຸບັນ ແລະ ຖ້າມະນຸດໄດ້ນໍາພາມາກ່ອນ, ແລ້ວມັນກໍຈະບໍ່ແມ່ນຫົນທາງໃໝ່. ລອງເອົາໂປໂລ ແລະ ເປໂຕເປັນຕົວຢ່າງ: ພວກເພິ່ນບໍ່ມີປະສົບການສ່ວນຕົວຂອງພວກເພິ່ນເອງກ່ອນທີ່ພຣະເຢຊູຈະນໍາພາເສັ້ນທາງ. ພຽງແຕ່ຫຼັງຈາກທີ່ພຣະເຢຊູນໍາພາເສັ້ນທາງນັ້ນ ພວກເພິ່ນຈຶ່ງຜະເຊິນກັບພຣະທຳທີ່ກ່າວໄວ້ໂດຍພຣະເຢຊູ ແລະ ເສັ້ນທາງທີ່ພຣະອົງນໍາພາ; ຈາກສິ່ງນັ້ນ ພວກເພິ່ນໄດ້ຮັບປະສົບການຢ່າງຫຼາຍ ແລະ ຂຽນຈົດໝາຍຫຼາຍສະບັບ. ດ້ວຍເຫດນັ້ນ ປະສົບການຂອງມະນຸດຈຶ່ງບໍ່ຄືກັບພາລະກິດຂອງພຣະເຈົ້າ ແລະ ພາລະກິດຂອງພຣະເຈົ້າກໍບໍ່ຄືກັບຄວາມຮູ້ທີ່ບັນລະຍາຍໂດຍແນວຄິດ ແລະ ປະສົບການຂອງມະນຸດ. ເຮົາໄດ້ກ່າວຄັ້ງແລ້ວຄັ້ງເລົ່າວ່າ ໃນປັດຈຸບັນ ເຮົາກໍາລັງນຳພາເສັ້ນທາງໃໝ່ ແລະ ປະຕິບັດພາລະກິດໃໝ່ ແລະ ພາລະກິດ ແລະ ຖ້ອຍຄຳຂອງເຮົາກໍແຕກຕ່າງຈາກຂອງໂຢຮັນ ແລະ ຜູ້ປະກາດພຣະທຳຄົນອື່ນໆ. ເຮົາບໍ່ເຄີຍໄດ້ຮັບປະສົບການມາກ່ອນ ແລ້ວກ່າວພວກມັນຕໍ່ພວກເຈົ້າ, ສິ່ງນີ້ບໍ່ແມ່ນຄວາມຈິງເລີຍ. ຖ້າມັນເປັນແບບນັ້ນ, ສິ່ງນັ້ນຈະບໍ່ໄດ້ເຮັດໃຫ້ພວກເຈົ້າຊັກຊ້າແຕ່ດົນແລ້ວບໍ? ໃນອະດີດ ຄວາມຮູ້ທີ່ຫຼາຍຄົນເວົ້າເຖິງກໍສູງສົ່ງເຊັ່ນກັນ, ແຕ່ຄຳເວົ້າທຸກຄຳຂອງພວກເຂົາພຽງແຕ່ເວົ້າໂດຍອີງຕາມຄຳເວົ້າຂອງຄົນທີ່ເອີ້ນກັນວ່າເປັນບຸກຄົນຝ່າຍວິນຍານ. ພວກເຂົາບໍ່ໄດ້ນໍາທາງ, ແຕ່ມາຈາກປະສົບການຂອງພວກເຂົາເອງ, ມາຈາກສິ່ງທີ່ພວກເຂົາເຫັນ ແລະ ຈາກຄວາມຮູ້ຂອງພວກເຂົາ. ບາງສິ່ງກໍເປັນແນວຄິດຂອງພວກເຂົາ ແລະ ບາງຢ່າງກໍປະກອບດ້ວຍປະສົບການທີ່ພວກເຂົາໄດ້ສະຫຼຸບໄວ້ແລ້ວ. ໃນປັດຈຸບັນ, ທຳມະຊາດແຫ່ງພາລະກິດຂອງເຮົາແມ່ນແຕກຕ່າງຈາກພວກເຂົາທັງສິ້ນ. ເຮົາບໍ່ເຄີຍຜະເຊີນກັບການຖືກຄົນອື່ນນໍາພາກ ຫຼື ເຮົາບໍ່ເຄີຍຍອມໃຫ້ຄົນອື່ນເຮັດໃຫ້ສົມບູນ. ຍິ່ງໄປກວ່ານັ້ນ ທຸກສິ່ງທີ່ເຮົາໄດ້ກ່າວ ແລະ ສົນທະນາແມ່ນບໍ່ຄືກັບຄົນອື່ນ ແລະ ບໍ່ມີໃຜເຄີຍກ່າວເຖິງເລີຍ.ໃນປັດຈຸບັນ ບໍ່ວ່າພວກເຈົ້າຈະເປັນຜູ້ໃດກໍຕາມ ພາລະກິດຂອງພວກເຈົ້າແມ່ນຖືກປະຕິບັດບົນພື້ນຖານຂອງພຣະທຳທີ່ເຮົາໄດ້ກ່າວ. ຫາກປາສະຈາກຖ້ອຍຄຳ ແລະ ພາລະກິດເຫຼົ່ານີ້, ຜູ້ໃດຈະສາມາດຜະເຊີນກັບສິ່ງເຫຼົ່ານີ້ໄດ້ (ການທົດລອງຂອງຜູ້ບໍລິການ, ເວລາແຫ່ງການຂ້ຽນຕີ...) ແລະ ຜູ້ໃດຈະສາມາດເວົ້າເຖິງຄວາມຮູ້ດັ່ງກ່າວໄດ້? ເຈົ້າບໍ່ສາມາດເຫັນສິ່ງນີ້ແທ້ບໍ? ບໍ່ວ່າຈະເປັນຂັ້ນຕອນໃດໃນພາລະກິດກໍຕາມ, ທັນທີທີ່ພຣະທຳຂອງເຮົາຖືກກ່າວອອກມາ, ພວກເຈົ້າກໍເລີ່ມສົນທະນາຕາມພຣະທຳຂອງເຮົາ ແລະ ປະຕິບັດພາລະກິດຕາມພຣະທຳເຫຼົ່ານັ້ນ ແລະ ມັນບໍ່ແມ່ນວິທີທີ່ຄົນໃດຄົນໜຶ່ງໃນພວກເຈົ້າໄດ້ຄິດມາກ່ອນ. ເມື່ອມາໄກປານນີ້ແລ້ວ ເຈົ້າຍັງບໍ່ສາມາດເຫັນຄຳຖາມທີ່ແຈ່ມແຈ້ງ ແລະ ທຳມະດານັ້ນບໍ? ມັນບໍ່ແມ່ນວິທີທີ່ບາງຄົນຈະຄິດຂຶ້ນເອງໄດ້ ຫຼື ມັນບໍ່ໄດ້ອີງຕາມຄວາມຄິດຂອງບຸກຄົນຝ່າຍວິນຍານ. ມັນເປັນເສັ້ນທາງໃໝ່ ແລະ ແມ່ນແຕ່ພຣະທຳຫຼາຍຂໍ້ທີ່ພຣະເຢຊູເຄີຍກ່າວໄວ້ກໍໃຊ້ບໍ່ໄດ້ອີກຕໍ່ໄປ. ສິ່ງທີ່ເຮົາກ່າວເຖິງແມ່ນພາລະກິດແຫ່ງການເປີດຍຸກໃໝ່ ແລະ ມັນເປັນພາລະກິດທີ່ເປັນອິດສະຫຼະ; ພາລະກິດທີ່ເຮົາປະຕິບັດ ແລະ ພຣະທຳທີ່ເຮົາກ່າວເຖິງລ້ວນແລ້ວແຕ່ເປັນສິ່ງໃໝ່. ສິ່ງນີ້ບໍ່ແມ່ນພາລະກິດໃໝ່ໃນປັດຈຸບັນບໍ? ພາລະກິດຂອງພຣະເຢຊູກໍເປັນແບບນີ້ເຊັ່ນກັນ. ພາລະກິດຂອງພຣະອົງແມ່ນແຕກຕ່າງຈາກຄົນທີ່ຢູ່ໃນພຣະວິຫານເຊັ່ນກັນ ແລະ ພ້ອມນັ້ນ ມັນກໍຍັງແຕກຕ່າງຈາກພາລະກິດຂອງພວກຟາຣິຊາຍອີກດ້ວຍ ຫຼື ມັນບໍ່ໄດ້ມີລັກສະນະຄ້າຍຄືກັບສິ່ງທີ່ປະຊາຊົນອິດສະຣາເອັນທຸກຄົນໄດ້ປະຕິບັດ. ຫຼັງຈາກທີ່ໄດ້ເຫັນເຖິງສິ່ງນັ້ນ ຜູ້ຄົນກໍບໍ່ສາມາດຕັດສິນໃຈໄດ້: “ພຣະເຈົ້າເປັນຜູ້ປະຕິບັດແທ້ບໍ?” ພຣະເຢຊູບໍ່ໄດ້ຖືກົດບັນຍັດຂອງພຣະເຢໂຮວາ; ເມື່ອພຣະອົງມາເພື່ອສັ່ງສອນມະນຸດ, ທຸກສິ່ງທີ່ພຣະອົງກ່າວກໍໃໝ່ ແລະ ແຕກຕ່າງຈາກສິ່ງທີ່ໄພ່ພົນໃນຍຸກບູຮານ ແລະ ຜູ້ປະກາດພຣະທຳແຫ່ງພຣະສັນຍາເດີມໄດ້ກ່າວໄວ້ ແລະ ຍ້ອນສິ່ງນີ້ ຜູ້ຄົງຍັງຄົງບໍ່ແນ່ໃຈ. ນີ້ແມ່ນສິ່ງທີ່ເຮັດໃຫ້ມະນຸດຖືກຈັດການໄດ້ຍາກ. ກ່ອນການຮັບເອົາຂັ້ນຕອນໃໝ່ນີ້ຂອງພາລະກິດ, ເສັ້ນທາງທີ່ພວກເຈົ້າສ່ວນໃຫຍ່ຍ່າງກໍຄືການປະຕິບັດ ແລະ ເຂົ້າສູ່ ໂດຍອີງຕາມພື້ນຖານຂອງເສັ້ນທາງຂອງບຸກຄົນຝ່າຍວິນຍານເຫຼົ່ານັ້ນ. ແຕ່ໃນປັດຈຸບັນ, ພາລະກິດທີ່ເຮົາປະຕິບັດແມ່ນແຕກຕ່າງກັນຢ່າງໃຫຍ່ຫຼວງ ແລະ ສະນັ້ນ ພວກເຈົ້າຈຶ່ງບໍ່ສາມາດຕັດສິນໃຈໄດ້ວ່າມັນຖືກຕ້ອງ ຫຼື ບໍ່. ເຮົາບໍ່ສົນໃຈວ່າເຈົ້າຍ່າງໃນເສັ້ນທາງໃດມາກ່ອນ ຫຼື ເຮົາບໍ່ສົນໃຈວ່າເຈົ້າກິນ “ອາຫານ” ຂອງໃຜ ຫຼື ເຈົ້າຮັບເອົາຜູ້ໃດເປັນ “ພໍ່” ຂອງເຈົ້າ. ຍ້ອນເຮົາໄດ້ມາ ແລະ ນໍາເອົາພາລະກິດໃໝ່ມາເພື່ອນໍາພາມະນຸດ, ທຸກຄົນທີ່ຕິດຕາມເຮົາກໍຕ້ອງປະຕິບັດຕາມສິ່ງທີ່ເຮົາກ່າວ. ບໍ່ວ່າເຈົ້າຈະມາຈາກ “ຄອບຄົວ” ທີ່ຍິ່ງໃຫຍ່ສໍ່າໃດກໍຕາມ, ເຈົ້າກໍຕ້ອງຕິດຕາມເຮົາ, ເຈົ້າຕ້ອງບໍ່ປະພຶດຕາມການປະຕິບັດກ່ອນໜ້ານີ້ຂອງເຈົ້າ, “ພໍ່ລ້ຽງ” ຂອງເຈົ້າຄວນຫຼີກທາງ ແລະ ເຈົ້າຄວນມາຢູ່ຕໍ່ໜ້າພຣະເຈົ້າຂອງເຈົ້າເພື່ອສະແຫວງຫາສ່ວນແບ່ງທີ່ຄວນເປັນຂອງເຈົ້າ. ທັງໝົດຂອງເຈົ້າແມ່ນຢູ່ໃນມືຂອງເຮົາ ແລະ ເຈົ້າບໍ່ຄວນອຸທິດຄວາມເຊື່ອຢ່າງຫຼັບຫູຫຼັບຕາຫຼາຍເກີນໄປກັບພໍ່ລ້ຽງຂອງເຈົ້າ; ເຂົາບໍ່ສາມາດຄວບຄຸມເຈົ້າໄດ້ຢ່າງສົມບູນ. ພາລະກິດໃນປັດຈຸບັນແມ່ນເປັນອິດສະຫຼະ. ທຸກສິ່ງທີ່ເຮົາເວົ້າໃນມື້ນີ້ບໍ່ໄດ້ອີງບົນພື້ນຖານທີ່ມາຈາກອະດີດຢ່າງແນ່ນອນ; ມັນເປັນການເລີ່ມຕົ້ນໃໝ່ ແລະ ຖ້າເຈົ້າເວົ້າວ່າ ມັນຖືກສ້າງຂຶ້ນໂດຍມືຂອງມະນຸດ, ແລ້ວເຈົ້າກໍເປັນຄົນທີ່ຕາບອດຫຼາຍຈົນເກີນທີ່ຈະຊ່ວຍໃຫ້ລອດພົ້ນໄດ້.\nເອຊາຢາ, ເອເຊກຽນ, ໂມເຊ, ເດວິດ, ອັບຣາຮາມ ແລະ ດານີເອນແມ່ນຜູ້ນໍາ ຫຼື ຜູ້ປະກາດພຣະທຳທີ່ຢູ່ທ່າມກາງປະຊາຊົນອິດສະຣາເອັນທີ່ຖືກເລືອກ. ເປັນຫຍັງພວກເຂົາຈຶ່ງບໍ່ຖືກເອີ້ນວ່າພຣະເຈົ້າ? ເປັນຫຍັງພຣະວິນຍານບໍລິສຸດຈຶ່ງບໍ່ເປັນພະຍານໃຫ້ກັບພວກເຂົາ? ເປັນຫຍັງພຣະວິນຍານບໍລິສຸດຈຶ່ງເປັນພະຍານໃຫ້ກັບພຣະເຢຊູທັນທີທີ່ພຣະອົງເລີ່ມຕົ້ນພາລະກິດຂອງພຣະອົງ ແລະ ເລີ່ມຕົ້ນກ່າວພຣະທຳຂອງພຣະອົງ? ແລ້ວເປັນຫຍັງພຣະວິນຍານບໍລິສຸດຈຶ່ງບໍ່ເປັນພະຍານໃຫ້ກັບຄົນອື່ນໆ? ພວກເຂົາ ເຊິ່ງເປັນມະນຸດທີ່ມາຈາກເນື້ອໜັງ ແມ່ນລ້ວນແລ້ວແຕ່ຖືກເອີ້ນວ່າ “ພຣະຜູ້ເປັນເຈົ້າ”. ບໍ່ວ່າພວກເຂົາຈະຖືກເອີ້ນວ່າແນວໃດກໍຕາມ, ພາລະກິດຂອງພວກເຂົາເປັນຕົວແທນໃຫ້ກັບການເປັນຢູ່ ແລະ ທາດແທ້ຂອງພວກເຂົາ ແລະ ການເປັນຢູ່ ແລະ ທາດແທ້ຂອງພວກເຂົາກໍເປັນຕົວແທນໃຫ້ກັບຕົວຕົນຂອງພວກເຂົາ. ທາດແທ້ຂອງພວກເຂົາບໍ່ໄດ້ກ່ຽວຂ້ອງກັບຕໍາແໜ່ງຂອງພວກເຂົາ; ມັນເປັນຕົວແທນໃຫ້ກັບສິ່ງທີ່ພວກເຂົາສະແດງອອກມາ ແລະ ສິ່ງທີ່ພວກເຂົາດຳລົງຊີວິດຕາມ. ໃນພຣະສັນຍາເດີມ, ການຖືກເອີ້ນວ່າ ພຣະຜູ້ເປັນເຈົ້າ ແມ່ນຖືວ່າທໍາມະດາ ແລະ ບຸກຄົນອາດຖືກເອີ້ນໃນວິທີໃດກໍໄດ້, ແຕ່ທາດແທ້ ແລະ ຕົວຕົນຕາມທຳມະຊາດຂອງເຂົາປ່ຽນແປງບໍ່ໄດ້. ໃນບັນດາພຣະຄຣິດປອມ, ຜູ້ປະກາດພຣະທຳປອມ ແລະ ຜູ້ຫຼອກລວງ, ບໍ່ໄດ້ມີຄົນທີ່ຖືກເອີ້ນວ່າ “ພຣະເຈົ້າ” ເຊັ່ນກັນບໍ? ແລ້ວເປັນຫຍັງພວກເຂົາຈຶ່ງບໍ່ແມ່ນພຣະເຈົ້າ? ເພາະພວກເຂົາບໍ່ສາມາດປະຕິບັດພາລະກິດຂອງພຣະເຈົ້າ. ພວກເຂົາເປັນມະນຸດໂດຍຕົ້ນກຳເນີດ, ຜູ້ຫຼອກລວງຜູ້ຄົນ, ບໍ່ແມ່ນພຣະເຈົ້າ ແລະ ສະນັ້ນ ພວກເຂົາຈຶ່ງບໍ່ມີຕົວຕົນຂອງພຣະເຈົ້າ. ເດວິດບໍ່ໄດ້ຖືກເອີ້ນວ່າພຣະຜູ້ເປັນເຈົ້າໃນທ່າມກາງສິບສອງຊົ່ນເຜົ່າເຊັ່ນກັນບໍ? ພຣະເຢຊູກໍຖືກເອີ້ນວ່າພຣະຜູ້ເປັນເຈົ້າເຊັ່ນກັນ; ແລ້ວເປັນຫຍັງຈຶ່ງມີແຕ່ພຣະເຢຊູຜູ້ດຽວທີ່ຖືກເອີ້ນວ່າພຣະເຈົ້າທີ່ບັງເກີດເປັນມະນຸດ? ເຢເຣມີຢາບໍ່ໄດ້ເປັນທີ່ຮູ້ຈັກກັນວ່າເປັນບຸດມະນຸດເຊັ່ນກັນບໍ? ແລ້ວພຣະເຢຊູບໍ່ໄດ້ເປັນທີ່ຮູ້ຈັກກັນວ່າເປັນບຸດມະນຸດບໍ? ເປັນຫຍັງພຣະເຢຊູຈຶ່ງຖືກຄຶງເທິງໄມ້ກາງແຂນແທນພຣະເຈົ້າ? ມັນບໍ່ແມ່ນຍ້ອນທາດແທ້ຂອງພຣະອົງແຕກຕ່າງອອກໄປບໍ? ມັນບໍ່ແມ່ນຍ້ອນພາລະກິດທີ່ພຣະອົງປະຕິບັດນັ້ນແຕກຕ່າງບໍ? ນາມມະຍົດສຳຄັນບໍ? ເຖິງແມ່ນພຣະເຢຊູຖືກເອີ້ນວ່າບຸດມະນຸດເຊັ່ນກັນ, ພຣະອົງກໍເປັນການບັງເກີດເປັນມະນຸດຄັ້ງທໍາອິດຂອງພຣະເຈົ້າ, ພຣະອົງສະເດັດມາເພື່ອຮັບເອົາລິດອຳນາດ ແລະ ເຮັດໃຫ້ພາລະກິດແຫ່ງການໄຖ່ບາບສຳເລັດລົງ. ສິ່ງນີ້ພິສູດວ່າຕົວຕົນ ແລະ ທາດແທ້ຂອງພຣະເຢຊູແມ່ນແຕກຕ່າງຈາກຄົນອື່ນທີ່ຖືກເອີ້ນວ່າບຸດມະນຸດເຊັ່ນກັນ. ໃນປັດຈຸບັນ ຜູ້ໃດໃນບັນດາພວກເຈົ້າທີ່ກ້າເວົ້າວ່າ ຄຳເວົ້າທຸກຂໍ້ທີ່ກ່າວໂດຍຄົນທີ່ຖືກພຣະວິນຍານບໍລິສຸດໃຊ້ແມ່ນມາຈາກພຣະວິນຍານບໍລິສຸດ? ມີໃຜກ້າເວົ້າສິ່ງດັ່ງກ່າວບໍ? ຖ້າເຈົ້າເວົ້າສິ່ງດັ່ງກ່າວ, ແລ້ວເປັນຫຍັງໜັງສືແຫ່ງການທຳນວາຍຂອງເອຊະຣາຈຶ່ງຖືກປະຖິ້ມ ແລະ ເປັນຫຍັງສິ່ງດຽວກັນຈຶ່ງເກີດຂຶ້ນກັບໜັງສືຂອງໄພ່ພົນ ແລະ ຜູ້ປະກາດພຣະທຳໃນຍຸກບູຮານ? ຖ້າພວກເຂົາລ້ວນແລ້ວແຕ່ມາຈາກພຣະວິນຍານບໍລິສຸດ, ແລ້ວເປັນຫຍັງພວກເຈົ້າຈຶ່ງກ້າຕັດສິນໃຈຕາມຄວາມຮູ້ສຶກແບບນັ້ນ? ເຈົ້າມີຄຸນສົມບັດທີ່ຈະເລືອກພາລະກິດຂອງພຣະວິນຍານບໍລິສຸດບໍ? ມີຫຼາຍເລື່ອງລາວຈາກອິດສະຣາເອັນທີ່ຖືກປະຖິ້ມເຊັ່ນກັນ. ແລ້ວຖ້າເຈົ້າເຊື່ອວ່າບົດຂຽນເຫຼົ່ານີ້ທີ່ຢູ່ໃນອະດີດລ້ວນແລ້ວແຕ່ມາຈາກພຣະວິນຍານບໍລິສຸດ, ແລ້ວເປັນຫຍັງໜັງສືບາງເຫຼັ້ມຈຶ່ງຖືກປະຖິ້ມ? ຖ້າໜັງສືທຸກເຫຼັ້ມລ້ວນແລ້ວແຕ່ມາຈາກພຣະວິນຍານບໍລິສຸດ, ພວກມັນກໍຄວນຖືກຮັກສາໄວ້ໝົດ ແລະ ຖືກສົ່ງໄປໃຫ້ອ້າຍເອື້ອຍນ້ອງທີ່ຢູ່ໃນຄຣິສຕະຈັກອ່ານ. ພວກມັນບໍ່ຄວນຖືກເລືອກ ຫຼື ປະຖິ້ມຕາມຄວາມປະສົງຂອງມະນຸດ; ມັນຄືສິ່ງທີ່ຜິດໃນການເຮັດແບບນັ້ນ. ການເວົ້າວ່າປະສົບການຂອງໂປໂລ ແລະ ໂຢຮັນແມ່ນປະປົນກັບຄວາມເຂົ້າໃຈສ່ວນຕົວຂອງພວກເຂົາບໍ່ໄດ້ໝາຍຄວາມວ່າ ປະສົບການ ແລະ ຄວາມຮູ້ຂອງພວກເຂົາມາຈາກຊາຕານ, ພຽງແຕ່ວ່າພວກເຂົາມີສິ່ງທີ່ມາຈາກປະສົບການ ແລະ ຄວາມເຂົ້າໃຈສ່ວນຕົວຂອງພວກເຂົາ. ຄວາມຮູ້ຂອງພວກເຂົາແມ່ນອີງຕາມເບື້ອງຫຼັງຂອງປະສົບການຕົວຈິງຂອງພວກເຂົາໃນເວລານັ້ນ ແລະ ຜູ້ໃດສາມາດເວົ້າຢ່າງໝັ້ນໃຈວ່າທຸກສິ່ງແມ່ນມາຈາກພຣະວິນຍານບໍລິສຸດ? ຖ້າພຣະກິດຕິຄຸນທັງສີ່ລ້ວນແລ້ວແຕ່ມາຈາກພຣະວິນຍານບໍລິສຸດ, ແລ້ວເປັນຫຍັງມັດທາຍ, ມາລະໂກ, ລູກາ ແລະ ໂຢຮັນຈຶ່ງເວົ້າບາງສິ່ງທີ່ແຕກຕ່າງກັນກ່ຽວກັບພາລະກິດຂອງພຣະເຢຊູ? ຖ້າພວກເຈົ້າບໍ່ເຊື່ອສິ່ງນີ້, ແລ້ວໃຫ້ເບິ່ງເລື່ອງລາວໃນພຣະຄຳພີທີ່ກ່ຽວກັບວິທີທີ່ເປໂຕປະຕິເສດພຣະຜູ້ເປັນເຈົ້າທັງສາມຄັ້ງ: ໜັງສືທຸກເຫຼັ້ມແມ່ນແຕກຕ່າງກັນໝົດ ແລະ ພວກມັນແຕ່ລະເຫຼັ້ມກໍມີລັກສະນະຂອງພວກເຂົາເອງ. ຫຼາຍຄົນທີ່ບໍ່ມີຄວາມຮູ້ເວົ້າວ່າ: “ພຣະເຈົ້າທີ່ບັງເກີດເປັນມະນຸດກໍຍັງເປັນມະນຸດເຊັ່ນກັນ ແລ້ວພຣະທຳທີ່ພຣະອົງກ່າວຈະສາມາດມາຈາກພຣະວິນຍານບໍລິສຸດທັງໝົດໄດ້ບໍ? ຖ້າຄຳເວົ້າຂອງໂປໂລ ແລະ ໂຢຮັນແມ່ນປະປົນກັບຄວາມປະສົງຂອງມະນຸດ, ແລ້ວພຣະທຳທີ່ພຣະອົງກ່າວຈະບໍ່ປະປົນກັບຄວາມປະສົງຂອງມະນຸດແທ້ບໍ?” ຜູ້ຄົນທີ່ເວົ້າສິ່ງດັ່ງກ່າວແມ່ນຕາບອດ ແລະ ບໍ່ມີຄວາມຮູ້! ໃຫ້ອ່ານພຣະກິດຕິຄຸນທັງສີ່ຢ່າງລະອຽດ; ໃຫ້ອ່ານສິ່ງທີ່ພວກເຂົາບັນທຶກກ່ຽວກັບສິ່ງທີ່ພຣະເຢຊູໄດ້ກະທໍາ ແລະ ພຣະທຳທີ່ພຣະອົງໄດ້ກ່າວ. ແຕ່ລະເລື່ອງລາວກໍແຕກຕ່າງກັນພໍສົມຄວນ ແລະ ແຕ່ລະເລື່ອງລາວກໍມີທັດສະນະມຸມມອງຂອງໃຜມັນ. ຖ້າສິ່ງທີ່ນັກປະພັນຂອງໜັງສືເຫຼົ່ານີ້ຂຽນຂຶ້ນລ້ວນແລ້ວແຕ່ມາຈາກພຣະວິນຍານບໍລິສຸດ, ແລ້ວມັນກໍຄວນຄືກັນ ແລະ ສະໝໍ່າສະເໝີກັນທັງໝົດ. ແລ້ວເປັນຫຍັງຈຶ່ງມີຄວາມບໍ່ກົງກັນ? ມະນຸດໂງ່ຈ້າປານນັ້ນບໍ ຈຶ່ງບໍ່ສາມາດເຂົ້າໃຈສິ່ງນີ້ໄດ້? ຖ້າເຈົ້າຖືກຮ້ອງໃຫ້ເປັນພະຍານໃຫ້ກັບພຣະເຈົ້າ, ເຈົ້າສາມາດໃຫ້ຄຳພະຍານປະເພດໃດໄດ້ແດ່? ວິທີການດັ່ງກ່າວໃນການຮູ້ຈັກພຣະເຈົ້າສາມາດເປັນພະຍານໃຫ້ກັບພຣະອົງໄດ້ບໍ? ຖ້າຄົນອື່ນຖາມເຈົ້າວ່າ “ຖ້າການບັນທຶກຂອງໂຢຮັນ ແລະ ລູກາແມ່ນປະປົນກັບຄວາມປະສົງຂອງມະນຸດ, ແລ້ວຄຳເວົ້າທີ່ພຣະເຈົ້າຂອງພວກເຈົ້າເວົ້າຈະບໍ່ປະປົນກັບຄວາມປະສົງຂອງມະນຸດບໍ?” ເຈົ້າຈະສາມາດໃຫ້ຄຳຕອບຢ່າງຊັດເຈນໄດ້ບໍ? ຫຼັງຈາກທີ່ລູກາ ແລະ ມັດທາຍໄດ້ຍິນພຣະທຳຂອງພຣະເຢຊູ ແລະ ເຫັນພາລະກິດຂອງພຣະເຢຊູ, ພວກເຂົາກໍເວົ້າເຖິງຄວາມຮູ້ຂອງພວກເຂົາເອງ ໃນລັກສະນະທີ່ລະລຶກເຖິງລາຍລະອຽດຂອງຄວາມຈິງບາງຢ່າງກ່ຽວກັບພາລະກິດທີ່ພຣະເຢຊູໄດ້ເຮັດ. ເຈົ້າສາມາດເວົ້າໄດ້ບໍວ່າ ຄວາມຮູ້ຂອງພວກເຂົາແມ່ນຖືກເປີດເຜີຍໂດຍພຣະວິນຍານບໍລິສຸດທັງໝົດ? ນອກພຣະຄຳພີ, ມີບຸກຄົນຝ່າຍວິນຍານຫຼາຍຄົນທີ່ມີຄວາມຮູ້ສູງກວ່າພວກເຂົາ; ແລ້ວເປັນຫຍັງຄຳເວົ້າຂອງພວກເຂົາຈຶ່ງບໍ່ຖືກຮັບເອົາໂດຍຄົນຮຸ່ນຫຼັງ? ພວກເຂົາບໍ່ໄດ້ຖືກພຣະວິນຍານບໍລິສຸດໃຊ້ຄືກັນບໍ? ໃຫ້ຮູ້ວ່າໃນພາລະກິດແຫ່ງປັດຈຸບັນ, ເຮົາບໍ່ໄດ້ກຳລັງເວົ້າເຖິງການເຂົ້າໃຈຂອງເຮົາເອງໂດຍອີງຕາມພື້ນຖານແຫ່ງພາລະກິດຂອງພຣະເຢຊູ ຫຼື ເຮົາບໍ່ໄດ້ກ່າວອີງຕາມຄວາມຮູ້ຂອງເຮົາເອງເພື່ອຕໍ່ຕ້ານເບື້ອງຫຼັງແຫ່ງພາລະກິດຂອງພຣະເຢຊູ. ພຣະເຢຊູປະຕິບັດພາລະກິດຫຍັງແດ່ໃນເວລານັ້ນ? ແລ້ວເຮົາກຳລັງປະຕິບັດພາລະກິດຫຍັງໃນປັດຈຸບັນ? ສິ່ງທີ່ເຮົາເຮັດ ແລະ ກ່າວບໍ່ມີໃຜເຄີຍເຮັດມາກ່ອນ. ເສັ້ນທາງທີ່ເຮົາຍ່າງໃນປັດຈຸບັນນີ້ ບໍ່ມີໃຜຍ່າງມາກ່ອນ, ຜູ້ຄົນໃນຍຸກຕ່າງໆ ແລະ ຄົນຮຸ່ນຕ່າງໆໃນອະດີດກໍບໍ່ເຄີຍຍ່າງຈັກເທື່ອ. ໃນປັດຈຸບັນ ມັນຖືກລິເລີ່ມແລ້ວ ແລະ ນີ້ບໍ່ແມ່ນພາລະກິດຂອງພຣະວິນຍານບໍ? ເຖິງແມ່ນມັນຄືພາລະກິດຂອງພຣະວິນຍານບໍລິສຸດ, ຜູ້ນໍາໃນອະດີດກໍລ້ວນແລ້ວແຕ່ປະຕິບັດພາລະກິດຂອງພວກເຂົາບົນພື້ນຖານຂອງຄົນອື່ນ; ເຖິງຢ່າງໃດກໍຕາມ ພາລະກິດຂອງພຣະເຈົ້າເອງແມ່ນແຕກຕ່າງກັນ. ຂັ້ນຕອນຂອງພາລະກິດຂອງພຣະເຢຊູກໍຄືກັນ: ພຣະອົງເປີດຫົນທາງໃໝ່. ເມື່ອພຣະອົງມາ ພຣະອົງໄດ້ເທດສະໜາກ່ຽວກັບຂ່າວປະເສີດແຫ່ງອານາຈັກສະຫວັນ ແລະ ເວົ້າວ່າມະນຸດຄວນກັບໃຈ ແລະ ສາລະພາບບາບ. ຫຼັງຈາກທີ່ພຣະເຢຊູໄດ້ເຮັດສໍາເລັດພາລະກິດຂອງພຣະອົງ, ເປໂຕ ແລະ ໂປໂລ ແລະ ຄົນອື່ນໆກໍເລີ່ມສືບຕໍ່ພາລະກິດຂອງພຣະເຢຊູ. ຫຼັງຈາກທີ່ພຣະເຢຊູຖືກຄຶງໃສ່ໄມ້ກາງແຂນ ແລະ ສະເດັດຂຶ້ນສູ່ສະຫວັນ, ພວກເຂົາກໍຖືກພຣະວິນຍານສົ່ງມາໃຫ້ເຜີຍແຜ່ຫົນທາງແຫ່ງໄມ້ກາງແຂນ. ເຖິງແມ່ນຄຳເວົ້າຂອງໂປໂລນັ້ນສູງສົ່ງ, ພຣະທຳເຫຼົ່ານັ້ນກໍຍັງຢູ່ບົນພື້ນຖານຂອງສິ່ງທີ່ພຣະເຢຊູໄດ້ເວົ້າ ເຊັ່ນ: ຄວາມອົດທົນ, ຄວາມຮັກ, ຄວາມທົນທຸກ, ການປົກຄຸມຫົວ, ການຮັບບັບຕິດສະມາ ຫຼື ຄຳສັ່ງສອນອື່ນໆທີ່ໃຫ້ປະຕິບັດຕາມ. ທຸກສິ່ງເຫຼົ່ານີ້ແມ່ນກ່າວຢູ່ບົນພື້ນຖານແຫ່ງພຣະທຳຂອງພຣະເຢຊູ. ພວກເຂົາບໍ່ສາມາດເປີດຫົນທາງໃໝ່ ຍ້ອນພວກເຂົາລ້ວນແລ້ວແຕ່ເປັນມະນຸດທີ່ຖືກໃຊ້ໂດຍພຣະເຈົ້າ.\nຖ້ອຍຄຳ ແລະ ພາລະກິດຂອງພຣະເຢຊູໃນເວລານັ້ນບໍ່ໄດ້ຍຶດຖືຕາມທິດສະດີ ແລະ ພຣະອົງບໍ່ໄດ້ປະຕິບັດພາລະກິດຂອງພຣະອົງຕາມພາລະກິດແຫ່ງກົດບັນຍັດຂອງພຣະສັນຍາເດີມ. ມັນຖືກປະຕິບັດອີງຕາມພາລະກິດທີ່ຄວນປະຕິບັດໃນຍຸກແຫ່ງພຣະຄຸນ. ພຣະອົງປະຕິບັດອີງຕາມພາລະກິດທີ່ພຣະອົງໄດ້ນໍາມາ, ຕາມແຜນການຂອງພຣະອົງເອງ ແລະ ຕາມພັນທະກິດຂອງພຣະອົງ; ພຣະອົງບໍ່ໄດ້ປະຕິບັດພາລະກິດຕາມກົດບັນຍັດຂອງພຣະສັນຍາເດີມ. ບໍ່ມີຫຍັງທີ່ພຣະອົງເຮັດທີ່ອີງຕາມກົດບັນຍັດແຫ່ງພຣະສັນຍາເດີມ ແລະ ພຣະອົງບໍ່ໄດ້ມາເພື່ອປະຕິບັດພາລະກິດໃຫ້ສຳເລັດຕາມຄຳເວົ້າຂອງຜູ້ປະກາດພຣະທຳ. ແນ່ນອນ ແຕ່ລະຂັ້ນຕອນຂອງພາລະກິດຂອງພຣະເຈົ້າບໍ່ແມ່ນປະຕິບັດເພື່ອສຳເລັດຕາມການທໍານວາຍຂອງຜູ້ປະກາດພຣະທຳໃນຍຸກບູຮານຢ່າງ ແລະ ພຣະອົງບໍ່ໄດ້ມາເພື່ອປະຕິບັດຕາມຄຳສັ່ງສອນ ຫຼື ພະຍາຍາມເຂົ້າໃຈຄໍາພາຍາກອນຂອງຜູ້ປະກາດພຣະທຳໃນຍຸກບູຮານ. ແຕ່ການກະທຳຂອງພຣະອົງກໍບໍ່ໄດ້ທຳລາຍການພະຍາກອນຂອງຜູ້ປະກາດພຣະທຳໃນຍຸກບູຮານ ຫຼື ພວກມັນບໍ່ໄດ້ລົບກວນພາລະກິດທີ່ພຣະອົງໄດ້ປະຕິບັດກ່ອນໜ້ານັ້ນ. ຈຸດສຳຄັນຂອງພາລະກິດຂອງພຣະອົງບໍ່ແມ່ນການປະຕິບັດຕາມຄຳສັ່ງສອນຢ່າງໃດຢ່າງໜຶ່ງ ແຕ່ເປັນ ການປະຕິບັດພາລະກິດທີ່ພຣະອົງເອງຄວນປະຕິບັດ. ພຣະອົງບໍ່ແມ່ນຜູ້ປະກາດພຣະທຳ ຫຼື ຜູ້ຮູ້ເຫດການລ່ວງໜ້າ, ແຕ່ເປັນຜູ້ປະຕິບັດ ຜູ້ທີ່ມາເພື່ອປະຕິບັດພາລະກິດທີ່ພຣະອົງເຈດຕະນາຈະປະຕິບັດແທ້ໆ ແລະ ພຣະອົງມາເພື່ອເລີ່ມຍຸກໃໝ່ຂອງພຣະອົງ ແລະ ປະຕິບັດພາລະກິດໃໝ່ຂອງພຣະອົງ. ແນ່ນອນ ເມື່ອພຣະເຢຊູມາເພື່ອປະຕິບັດພາລະກິດຂອງພຣະອົງ, ພຣະອົງກໍໄດ້ເຮັດໃຫ້ຄຳເວົ້າຫຼາຍຂໍ້ທີ່ຜູ້ປະກາດພຣະທຳໃນຍຸກບູຮານໃນພຣະສັນຍາເດີມນັ້ນສຳເລັດລົງ. ເຊັ່ນກັນ ພາລະກິດຂອງປັດຈຸບັນກໍໄດ້ເຮັດໃຫ້ການທຳນວາຍຂອງຜູ້ປະກາດພຣະທຳໃນຍຸກບູຮານໃນພຣະສັນຍາເດີມສຳເລັດລົງເຊັ່ນກັນ. ມັນເປັນພຽງແຕ່ວ່າ ເຮົາບໍ່ໄດ້ຍຶດຖືຕາມ “ກາລານຸກົມເກົ່າໆສີເຫຼືອງ” ນັ້ນ, ເທົ່ານັ້ນເອງ. ຍ້ອນມີພາລະກິດຫຼາຍຢ່າງອີກທີ່ເຮົາຕ້ອງປະຕິບັດ, ມີພຣະທຳຫຼາຍຂໍ້ອີກທີ່ເຮົາຕ້ອງເວົ້າກັບພວກເຈົ້າ ແລະ ພາລະກິດນີ້ ແລະ ພຣະທຳເຫຼົ່ານີ້ກໍມີຄວາມສຳຄັນຫຼາຍກວ່າການອະທິບາຍຂໍ້ຄວາມຈາກພຣະຄຳພີ, ເພາະພາລະກິດດັ່ງກ່າວບໍ່ມີຄວາມໝາຍ ຫຼື ຄຸນຄ່າທີ່ຍິ່ງໃຫຍ່ສຳລັບພວກເຈົ້າ ແລະ ບໍ່ສາມາດຊ່ວຍພວກເຈົ້າ ຫຼື ປ່ຽນແປງພວກເຈົ້າໄດ້. ເຮົາເຈດຕະນາທີ່ຈະປະຕິບັດພາລະກິດໃໝ່ ບໍ່ແມ່ນເພື່ອໃຫ້ສຳເລັດຕາມຂໍ້ຄວາມໃດໜຶ່ງຈາກພຣະຄຳພີ. ຖ້າພຣະເຈົ້າມາເທິງແຜ່ນດິນໂລກພຽງແຕ່ເພື່ອເຮັດໃຫ້ຄຳເວົ້າຂອງຜູ້ປະກາດພຣະທຳໃນຍຸກບູຮານທີ່ຢູ່ໃນພຣະຄຳພີສຳເລັດລົງ, ແລ້ວຜູ້ໃດຍິ່ງໃຫຍ່ກວ່າກັນ, ພຣະເຈົ້າທີ່ບັງເກີດເປັນມະນຸດ ຫຼື ຜູ້ປະກາດພຣະທຳເຫຼົ່ານັ້ນໃນຍຸກບູຮານ? ແທ້ຈິງແລ້ວ ຜູ້ປະກາດພຣະທຳຄວບຄຸມພຣະເຈົ້າບໍ ຫຼື ພຣະເຈົ້າຄວບຄຸມຜູ້ປະກາດພຣະທຳ? ເຈົ້າຈະອະທິບາຍພຣະທຳເຫຼົ່ານີ້ວ່າແນວໃດ?\nໃນຕອນທຳອິດ ເມື່ອພຣະເຢຊູຍັງບໍ່ໄດ້ປະຕິບັດພັນທະກິດຂອງພຣະອົງຢ່າງເປັນທາງການ, ຄືກັບສາວົກທີ່ຕິດຕາມພຣະອົງ, ບາງເທື່ອ ພຣະອົງກໍເຂົ້າຮ່ວມການຊຸມນຸມເຊັ່ນກັນ ແລະ ຮ້ອງເພງນະມັດສະການ, ສັນລະເສີນ ແລະ ອ່ານພຣະສັນຍາເດີມໃນພຣະວິຫານ. ຫຼັງຈາກທີ່ພຣະອົງໄດ້ຮັບບັບຕິດສະມາ ແລະ ຂຶ້ນຈາກນໍ້າ, ພຣະວິນຍານກໍລົງມາເທິງພຣະອົງຢ່າງເປັນທາງການ ແລະ ເລີ່ມຕົ້ນປະຕິບັດພາລະກິດ, ເປີດເຜີຍຕົວຕົນຂອງພຣະອົງ ແລະ ພັນທະກິດທີ່ພຣະອົງຕ້ອງໄດ້ຮັບ. ກ່ອນໜ້ານີ້, ບໍ່ມີໃຜຮູ້ກ່ຽວກັບຕົວຕົນຂອງພຣະອົງ ແລະ ນອກຈາກມາຣິອາແລ້ວ ແມ່ນແຕ່ໂຢຮັນກໍຍັງບໍ່ຮູ້. ພຣະເຢຊູອາຍຸ 29 ປີ ເມື່ອພຣະອົງຮັບບັບຕິດສະມາ. ຫຼັງຈາກການຮັບບັບຕິດສະມາຂອງພຣະອົງສຳເລັດລົງ, ສະຫວັນກໍເປີດອອກ ແລະ ມີສຽງເວົ້າອອກມາວ່າ: “ນີ້ຄືບຸດຊາຍອັນເປັນທີ່ຮັກຂອງເຮົາ ທີ່ເຮົາເພິ່ງພໍໃຈທີ່ສຸດ”. ຫຼັງຈາກທີ່ພຣະເຢຊູໄດ້ຮັບບັບຕິດສະມາ, ພຣະວິນຍານບໍລິສຸດກໍເລີ່ມເປັນພະຍານໃຫ້ກັບພຣະອົງໃນລັກສະນະນີ້. ກ່ອນການຮັບບັບຕິດສະມາຕອນອາຍຸ 29 ປີ, ພຣະອົງດຳລົງຊີວິດແບບຄົນປົກກະຕິ, ກິນເມື່ອພຣະອົງຄວນກິນ, ນອນ ແລະ ນຸ່ງເຄື່ອງປົກກະຕິ ແລະ ບໍ່ມີຫຍັງກ່ຽວກັບພຣະອົງທີ່ແຕກຕ່າງຈາກຄົນອື່ນ, ແຕ່ວ່າ ແນ່ນອນ ສິ່ງນີ້ແມ່ນຢູ່ໃນສາຍຕາທາງເນື້ອໜັງຂອງມະນຸດເທົ່ານັ້ນ. ບາງເທື່ອ ພຣະອົງກໍອ່ອນແອເກີນໄປ ແລະ ບາງເທື່ອພຣະອົງກໍບໍ່ສາມາດແຍກແຍະສິ່ງຕ່າງໆໄດ້, ຕາມທີ່ຖືກຂຽນໄວ້ໃນພຣະຄຳພີ: ຄວາມສະຫຼາດຂອງພຣະອົງເພີ່ມຂຶ້ນພ້ອມກັບອາຍຸຂອງພຣະອົງ. ຄຳເວົ້າເຫຼົ່ານີ້ໄດ້ສະແດງໃຫ້ເຫັນວ່າ ພຣະອົງມີຄວາມເປັນມະນຸດປົກກະຕິ ແລະ ທຳມະດາ ແລະ ພຣະອົງບໍ່ໄດ້ແຕກຕ່າງຈາກຄົນປົກກະຕິອື່ນໆເປັນພິເສດ. ພຣະອົງຍັງເຕີບໃຫຍ່ຂຶ້ນແບບຄົນທຳມະດາ ແລະ ບໍ່ມີຫຍັງທີ່ພິເສດກ່ຽວກັບພຣະອົງ. ແຕ່ພຣະອົງກໍຢູ່ພາຍໃຕ້ການດູແລ ແລະ ການປົກປ້ອງຂອງພຣະເຈົ້າ. ຫຼັງຈາກທີ່ໄດ້ຮັບບັບຕິດສະມາ, ພຣະອົງກໍເລີ່ມຖືກທົດລອງ, ຫຼັງຈາກນັ້ນ ພຣະອົງກໍເລີ່ມຕົ້ນປະຕິບັດພັນທະກິດຂອງພຣະອົງ ແລະ ກາຍເປັນຜູ້ມີລິດອຳນາດ, ສະຕິປັນຍາ ແລະ ສິດອຳນາດ. ສິ່ງນີ້ບໍ່ໄດ້ໝາຍຄວາມວ່າພຣະວິນຍານບໍລິສຸດບໍ່ໄດ້ປະຕິບັດພາລະກິດໃນພຣະອົງກ່ອນການຮັບບັດຕິດສະມາຂອງພຣະອົງ ຫຼື ບໍ່ໄດ້ສະຖິດຢູ່ໃນພຣະອົງ. ກ່ອນການຮັບບັບຕິດສະມາຂອງພຣະອົງ ພຣະວິນຍານບໍລິສຸດກໍຍັງອາໄສຢູ່ຂ້າງໃນພຣະອົງ ແຕ່ຍັງບໍ່ໄດ້ເລີ່ມປະຕິບັດພາລະກິດຢ່າງເປັນທາງການ, ຍ້ອນມັນມີຂໍ້ຈຳກັດໃນເວລາທີ່ພຣະອົງປະຕິບັດພາລະກິດຂອງພຣະອົງ ແລະ ຍິ່ງໄປກວ່ານັ້ນ ຄົນທຳມະດາກໍມີຂະບວນການຂອງການເຕີບໃຫຍ່ທີ່ທຳມະດາ. ພຣະວິນຍານບໍລິສຸດດຳລົງຊີວິດພາຍໃນພຣະອົງຢູ່ສະເໝີ. ເມື່ອພຣະເຢຊູເກີດມາ, ພຣະອົງກໍແຕກຕ່າງຈາກຄົນອື່ນ ແລະ ດາວເລີກກໍປະກົດຂຶ້ນ; ກ່ອນທີ່ພຣະອົງປະສູດ, ທຸດສະຫວັນກໍໄດ້ປາກົດຕໍ່ໂຢເຊບໃນຄວາມຝັນ ແລະ ບອກເພິ່ນວ່າ ມາຣິອາຈະໃຫ້ກຳເນີດເດັກນ້ອຍຜູ້ຊາຍ ແລະ ເດັກນັ້ນແມ່ນຖືກປະຕິສົນທິໂດຍພຣະວິນຍານບໍລິສຸດ. ຫຼັງຈາກການຮັບບັບຕິດສະມາຂອງພຣະເຢຊູ, ພຣະວິນຍານບໍລິສຸດກໍເລີ່ມຕົ້ນພາລະກິດຂອງພຣະອົງ, ແຕ່ນີ້ບໍ່ໄດ້ໝາຍຄວາມວ່າ ພຣະວິນຍານບໍລິສຸດຫາກໍລົງມາສະຖິດຢູ່ໃນພຣະເຢຊູ. ຄຳເວົ້າທີ່ວ່າພຣະວິນຍານບໍລິສຸດລົງມາເທິງພຣະອົງຄືກັບນົກເຄົ້າແມ່ນບົ່ງບອກເຖິງການເລີ່ມຕົ້ນຢ່າງເປັນທາງການຂອງພັນທະກິດຂອງພຣະອົງ. ພຣະວິນຍານຂອງພຣະເຈົ້າໄດ້ຢູ່ໃນພຣະອົງກ່ອນໜ້ານີ້ແລ້ວ, ແຕ່ພຣະອົງຍັງບໍ່ໄດ້ເລີ່ມຕົ້ນປະຕິບັດພາລະກິດ ກໍຍ້ອນເວລາຍັງບໍ່ມາເຖິງ ແລະ ພຣະວິນຍານບໍ່ແມ່ນຈະເລີ່ມຕົ້ນພາລະກິດແບບບໍ່ຄິດ. ພຣະວິນຍານເປັນພະຍານໃຫ້ກັບພຣະອົງຜ່ານການຮັບບັບຕິດສະມາ. ເມື່ອພຣະອົງຂຶ້ນມາຈາກນໍ້າ, ພຣະວິນຍານກໍເລີ່ມປະຕິບັດພາລະກິດໃນພຣະອົງຢ່າງເປັນທາງການ ເຊິ່ງສະແດງໃຫ້ເຫັນວ່າເນື້ອໜັງທີ່ບັງເກີດເປັນມະນຸດຂອງພຣະເຈົ້າໄດ້ເລີ່ມປະຕິບັດພັນທະກິດຂອງພຣະອົງ ແລະ ໄດ້ເລີ່ມພາລະກິດແຫ່ງການໄຖ່ບາບ ນັ້ນກໍຄື ຍຸກແຫ່ງພຣະຄຸນໄດ້ເລີ່ມຕົ້ນຢ່າງເປັນທາງການແລ້ວ. ສະນັ້ນ ມັນມີເວລາໃນພາລະກິດຂອງພຣະເຈົ້າ ບໍ່ວ່າພຣະອົງຈະປະຕິບັດພາລະກິດຫຍັງກໍຕາມ. ຫຼັງຈາກການຮັບບັບຕິດສະມາຂອງພຣະອົງ ກໍບໍ່ມີການປ່ຽນແປງເປັນພິເສດໃນພຣະເຢຊູ; ພຣະອົງກໍຍັງຢູ່ໃນເນື້ອໜັງເດີມຂອງພຣະອົງ. ມັນເປັນພຽງແຕ່ວ່າພຣະອົງໄດ້ເລີ່ມຕົ້ນພາລະກິດຂອງພຣະອົງ ແລະ ເປີດເຜີຍຕົວຕົນຂອງພຣະອົງ ແລະ ພຣະອົງກໍເຕັມໄປດ້ວຍສິດອຳນາດ ແລະ ລິດອຳນາດ. ໃນລັກສະນະນີ້ ພຣະອົງຈຶ່ງແຕກຕ່າງຈາກເມື່ອກ່ອນ. ຕົວຕົນຂອງພຣະອົງແມ່ນແຕກຕ່າງ ເຊິ່ງໝາຍຄວາມວ່າ ມີການປ່ຽນແປງທີ່ສຳຄັນໃນສະຖານະຂອງພຣະອົງ; ນີ້ແມ່ນຄຳພະຍານຂອງພຣະວິນຍານບໍລິສຸດ ແລະ ບໍ່ແມ່ນພາລະກິດທີ່ປະຕິບັດໂດຍມະນຸດ. ໃນຕອນເລີ່ມຕົ້ນ ຜູ້ຄົນບໍ່ຮູ້ ແລະ ພວກເຂົາພຽງແຕ່ເລີ່ມຮູ້ຈັກເລັກໜ້ອຍຫຼັງຈາກທີ່ພຣະວິນຍານບໍລິສຸດເປັນພະຍານໃຫ້ກັບພຣະເຢຊູໃນລັກສະນະດັ່ງກ່າວ. ຖ້າພຣະເຢຊູໄດ້ປະຕິບັດພາລະກິດທີ່ຍິ່ງໃຫຍ່ກ່ອນທີ່ພຣະວິນຍານບໍລິສຸດເປັນພະຍານໃຫ້ກັບພຣະອົງ, ແຕ່ບໍ່ມີຄຳພະຍານຂອງພຣະເຈົ້າເອງ ແລ້ວບໍ່ວ່າພາລະກິດຂອງພຣະອົງຈະຍິ່ງໃຫຍ່ສໍ່າໃດກໍຕາມ, ຜູ້ຄົນກໍຈະບໍ່ຮູ້ຈັກເຖິງຕົວຕົນຂອງພຣະອົງຈັກເທື່ອ, ຍ້ອນສາຍຕາຂອງມະນຸດຈະບໍ່ສາມາດເຫັນສິ່ງນັ້ນໄດ້ຈັກເທື່ອ. ຫາກປາສະຈາກຂັ້ນຕອນແຫ່ງຄຳພະຍານຂອງພຣະວິນຍານບໍລິສຸດ, ບໍ່ມີໃຜສາມາດຮູ້ໄດ້ວ່າພຣະອົງເປັນພຣະເຈົ້າທີ່ບັງເກີດເປັນມະນຸດ. ຫຼັງຈາກທີ່ພຣະວິນຍານບໍລິສຸດເປັນພະຍານໃຫ້ກັບພຣະອົງ, ຖ້າພຣະເຢຊູສືບຕໍ່ປະຕິບັດພາລະກິດໃນລັກສະນະດຽວກັນ ໂດຍບໍ່ມີຄວາມແຕກຕ່າງເລີຍ, ແລ້ວມັນກໍຈະບໍ່ມີຜົນກະທົບແບບນັ້ນ ແລະ ຫຼັກໆແລ້ວ ສິ່ງນີ້ກໍສະແດງເຖິງພາລະກິດຂອງພຣະວິນຍານບໍລິສຸດເຊັ່ນກັນ. ຫຼັງຈາກທີ່ພຣະວິນຍານບໍລິສຸດເປັນພະຍານ, ພຣະວິນຍານບໍລິສຸດກໍສະແດງຕົນເອງ, ເພື່ອວ່າເຈົ້າຈະສາມາດເຫັນໄດ້ຢ່າງຊັດເຈນວ່າພຣະອົງເປັນພຣະເຈົ້າ, ມີພຣະວິນຍານຂອງພຣະເຈົ້າພາຍໃນພຣະອົງ; ຄຳພະຍານຂອງພຣະເຈົ້າບໍ່ໄດ້ຜິດພາດ ແລະ ສິ່ງນີ້ສາມາດພິສູດວ່າຄຳພະຍານຂອງພຣະອົງຖືກຕ້ອງ. ຖ້າພາລະກິດຂອງພຮະອົງກ່ອນ ແລະ ຫຼັງຄຳພະຍານຂອງພຣະວິນຍານບໍລິສຸດເປັນສິ່ງດຽວກັນ, ແລ້ວພັນທະກິດຂອງພຣະເຈົ້າທີ່ບັງເກີດເປັນມະນຸດ ແລະ ພາລະກິດຂອງພຣະວິນຍານບໍລິສຸດກໍຈະບໍ່ໄດ້ຖືກເນັ້ນຄວາມສຳຄັນ ແລະ ສະນັ້ນ ມະນຸດກໍຈະບໍ່ສາມາດຮູ້ຈັກເຖິງພາລະກິດຂອງພຣະວິນຍານບໍລິສຸດ, ຍ້ອນຈະບໍ່ມີຄວາມແຕກຕ່າງທີ່ຊັດເຈນ. ຫຼັງຈາກເປັນພະຍານແລ້ວ, ພຣະວິນຍານບໍລິສຸດກໍສົ່ງເສີມຄຳພະຍານນີ້ ແລະ ດ້ວຍເຫດນັ້ນ ພຣະອົງຈຶ່ງຕ້ອງສຳແດງສະຕິປັນຍາ ແລະ ສິດອຳນາດຂອງພຣະອົງໃນພຣະເຢຊູ ເຊິ່ງແຕກຕ່າງຈາກເວລາທີ່ຢູ່ໃນອະດີດ. ແນ່ນອນ ນີ້ບໍ່ແມ່ນຜົນຂອງການຮັບບັບຕິດສະມາ; ການຮັບບັບຕິດສະມາເປັນພຽງພິທີກຳ, ພຽງແຕ່ວ່າການຮັບບັບຕິດສະມາເປັນວິທີທີ່ສຳແດງໃຫ້ຮູ້ວ່າມັນເຖິງເວລາທີ່ຈະປະຕິບັດພາລະກິດຂອງພຣະອົງແລ້ວ. ພາລະກິດດັ່ງກ່າວແມ່ນເພື່ອເຮັດໃຫ້ລິດອຳນາດທີ່ຍິ່ງໃຫຍ່ຂອງພຣະເຈົ້າຊັດແຈ້ງ, ເພື່ອເຮັດໃຫ້ຄຳພະຍານຂອງພຣະວິນຍານບໍລິສຸດຊັດເຈນ ແລະ ພຣະວິນຍານບໍລິສຸດຈະຮັບຜິດຊອບສຳລັບຄຳພະຍານນີ້ຈົນເຖິງເວລາສຸດທ້າຍ. ກ່ອນການປະຕິບັດພາລະກິດຂອງພຣະອົງ, ພຣະເຢຊູຍັງໄດ້ຟັງຄຳເທດສະໜາ, ໄດ້ເທດສະໜາ ແລະ ເຜີຍແຜ່ຂ່າວປະເສີດໃນສະຖານທີ່ຕ່າງໆຫຼາຍແຫ່ງ. ພຣະອົງບໍ່ໄດ້ປະຕິບັດພາລະກິດທີ່ຍິ່ງໃຫຍ່ ຍ້ອນເວລາທີ່ພຣະອົງຈະປະຕິບັດພັນທະກິດຂອງພຣະອົງຍັງບໍ່ທັນມາເຖິງ ແລະ ອີກຢ່າງ ຍ້ອນພຣະເຈົ້າເອງໄດ້ເຊື່ອງລີ້ຕົນເອງໃນເນື້ອໜັງຢ່າງຖ່ອມຕົນ ແລະ ບໍ່ໄດ້ປະຕິບັດພາລະກິດໃດເລີຍຈົນເວລາທີ່ເໝາະສົມ. ພຣະອົງບໍ່ໄດ້ປະຕິບັດພາລະກິດກ່ອນການຮັບບັບຕິດສະມາ ຍ້ອນສອງເຫດຜົນ: ໜຶ່ງແມ່ນເພາະວ່າພຣະວິນຍານບໍລິສຸດບໍ່ໄດ້ລົງມາເທິງພຣະອົງເພື່ອປະຕິບັດພາລະກິດຢ່າງເປັນທາງການ (ນັ້ນໝາຍຄວາມວ່າ ພຣະວິນຍານບໍລິສຸດບໍ່ໄດ້ປະທານລິດອຳນາດ ແລະ ສິດອຳນາດໃຫ້ກັບພຣະເຢຊູເພື່ອປະຕິບັດພາລະກິດດັ່ງກ່າວ) ແລະ ເຖິງແມ່ນພຣະອົງໄດ້ຮູ້ຈັກຕົວຕົນຂອງພຣະອົງເອງ, ພຣະເຢຊູກໍຈະບໍ່ສາມາດປະຕິບັດພາລະກິດທີ່ພຣະອົງເຈດຕະນາຈະປະຕິບັດໃນພາຍຫຼັງໄດ້ ແລະ ຈະຕ້ອງລໍຖ້າຈົນເຖິງມື້ທີ່ພຣະອົງຮັບບັບຕິດສະມາ. ນີ້ບໍ່ແມ່ນເວລາຂອງພຣະເຈົ້າ ແລະ ບໍ່ມີໃຜສາມາດລະເມີດສິ່ງນີ້ໄດ້, ແມ່ນແຕ່ພຣະເຢຊູເອງ; ພຣະເຢຊູເອງກໍບໍ່ສາມາດລົບກວນພາລະກິດຂອງພຣະອົງເອງໄດ້. ແນ່ນອນ ນີ້ແມ່ນຄວາມຖ່ອມຕົນຂອງພຣະເຈົ້າ ແລະ ຍັງເປັນກົດບັນຍັດແຫ່ງພາລະກິດຂອງພຣະເຈົ້າ; ຖ້າພຣະວິນຍານຂອງພຣະເຈົ້າບໍ່ປະຕິບັດພາລະກິດ, ບໍ່ມີໃຜສາມາດປະຕິບັດພາລະກິດຂອງພຣະອົງໄດ້. ເຫດຜົນທີສອງກໍຄື ກ່ອນທີ່ພຣະອົງຈະໄດ້ຮັບບັບຕິດສະມາ, ພຣະອົງເປັນພຽງມະນຸດທຳມະດາ ແລະ ປົກກະຕິ ແລະ ບໍ່ໄດ້ແຕກຕ່າງໄປຈາກຄົນທຳມະດາ ແລະ ຄົນປົກກະຕິອື່ນໆ; ນີ້ແມ່ນລັກສະນະໜຶ່ງຂອງວິທີທີ່ພຣະເຈົ້າຜູ້ບັງເກີດເປັນມະນຸດບໍ່ໄດ້ຢູ່ເໜືອທຳມະຊາດ. ພຣະເຈົ້າທີ່ບັງເກີດເປັນະມຸດບໍ່ໄດ້ລະເມີດຕໍ່ການຈັດແຈງຂອງພຣະວິນຍານຂອງພຣະເຈົ້າ; ພຣະອົງປະຕິບັດພາລະກິດໃນລັກສະນະທີ່ເປັນລະບຽບ ແລະ ພຣະອົງປະຕິບັດພາລະກິດແບບທຳມະດາຫຼາຍ. ພຽງແຕ່ຫຼັງຈາກການຮັບບັບຕິດສະມາ ພາລະກິດຂອງພຣະອົງຈຶ່ງມີສິດອຳນາດ ແລະ ລິດອຳນາດ. ນັ້ນໝາຍຄວາມວ່າ ເຖິງແມ່ນພຣະອົງເປັນພຣະເຈົ້າທີ່ບັງເກີດເປັນມະນຸດ, ພຣະອົງກໍບໍ່ໄດ້ປະຕິບັດການກະທຳທີ່ຢູ່ເໜືອທຳມະຊາດ ແລະ ພຣະອົງແມ່ນເຕີບໃຫຍ່ໃນລັກສະນະດຽວກັນກັບຄົນທຳມະດາອື່ນໆ. ຖ້າພຣະເຢຊູຮູ້ຈັກຕົວຕົນຂອງພຣະອົງເອງແລ້ວ, ປະຕິບັດພາລະກິດທີ່ຍິ່ງໃຫຍ່ໃນແຜ່ນດິນກ່ອນການຮັບບັບຕິດສະມາຂອງພຣະອົງ ແລະ ແຕກຕ່າງຈາກຄົນທຳມະດາ, ສະແດງວ່າພຣະອົງເປັນຄົນພິເສດ, ແລ້ວບໍ່ແມ່ນແຕ່ມັນຈະເປັນໄປບໍ່ໄດ້ທີ່ຈະໃຫ້ໂຢຮັນປະຕິບັດພາລະກິດຂອງເພິ່ນ, ແຕ່ມັນກໍຍັງຈະບໍ່ມີທາງທີ່ຈະໃຫ້ພຣະເຈົ້າເລີ່ມຕົ້ນຂັ້ນຕອນຕໍ່ໄປຂອງພາລະກິດຂອງພຣະອົງໄດ້. ສະນັ້ນ ສິ່ງນີ້ຈຶ່ງພິສູດວ່າ ສິ່ງທີ່ພຣະເຈົ້າເຮັດແມ່ນຜິດພາດ ແລະ ສຳລັບມະນຸດແລ້ວ ມັນເບິ່ງຄືກັບວ່າ ພຣະວິນຍານຂອງພຣະເຈົ້າ ແລະ ເນື້ອໜັງທີ່ບັງເກີດເປັນມະນຸດຂອງພຣະເຈົ້າບໍ່ໄດ້ມາຈາກແຫຼ່ງກຳເນີດດຽວກັນ. ສະນັ້ນ ພາລະກິດຂອງພຣະເຢຊູທີ່ບັນທຶກໄວ້ໃນພຣະຄຳພີຈຶ່ງເປັນພາລະກິດທີ່ຖືກປະຕິບັດຫຼັງຈາກທີ່ພຣະອົງໄດ້ຮັບບັບຕິດສະມາ, ພາລະກິດທີ່ຖືກປະຕິບັດໃນຊ່ວງເວລາສາມປີ. ພຣະຄຳພີບໍ່ໄດ້ບັນທຶກເຖິງສິ່ງທີ່ພຣະອົງເຮັດກ່ອນທີ່ພຣະອົງຈະໄດ້ຮັບບັບຕິດສະມາ ເພາະພຣະອົງບໍ່ໄດ້ປະຕິບັດພາລະກິດນີ້ກ່ອນທີ່ພຣະອົງໄດ້ຮັບບັບຕິດສະມາ. ພຣະອົງເປັນພຽງມະນຸດປົກກະຕິ ແລະ ເປັນຕົວແທນໃຫ້ກັບມະນຸດປົກກະຕິ; ກ່ອນທີ່ພຣະເຢຊູເລີ່ມປະຕິບັດພັນທະກິດຂອງພຣະອົງ, ພຣະອົງກໍບໍ່ໄດ້ແຕກຕ່າງຈາກຄົນປົກກະຕິ ແລະ ຜູ້ຄົນກໍບໍ່ສາມາດເຫັນຄວາມແຕກຕ່າງທີ່ຢູ່ໃນພຣະອົງ. ພຽງແຕ່ຫຼັງຈາກທີ່ພຣະອົງຮອດອາຍຸ 29 ປີ, ພຣະເຢຊູຈຶ່ງຮູ້ວ່າພຣະອົງໄດ້ມາເພື່ອເຮັດໃຫ້ຂັ້ນຕອນແຫ່ງພາລະກິດຂອງພຣະເຈົ້າສຳເລັດລົງ; ເມື່ອກ່ອນ, ພຣະອົງເອງກໍບໍ່ຮູ້ສິ່ງນີ້ ຍ້ອນພາລະກິດທີ່ພຣະເຈົ້າປະຕິບັດແມ່ນບໍ່ໄດ້ຢູ່ເໜືອທຳມະຊາດ. ເມື່ອພຣະອົງເຂົ້າຮ່ວມການຊຸມນຸມໃນທຳມະສາລາຕອນອາຍຸສິບສອງປີ, ມາຣິອາກຳລັງຊອກຫາພຣະອົງ ແລະ ພຣະອົງພຽງແຕ່ເວົ້າໜຶ່ງປະໂຫຍກ ໃນລັກສະນະດຽວກັນກັບເດັກນ້ອຍຄົນອື່ນໆວ່າ: “ແມ່ເອີຍ! ທ່ານບໍ່ຮູ້ບໍວ່າເຮົາຕ້ອງໃຫ້ຄວາມປະສົງຂອງພຣະບິດາຂອງເຮົາຢູ່ເໜືອສິ່ງອື່ນໃດທັງໝົດ?” ແນ່ນອນ ຍ້ອນພຣະອົງຖືກປະຕິສົນທິຈາກພຣະວິນຍານບໍລິສຸດ, ພຣະເຢຊູຈະບໍ່ພິເສດໃນລັກສະນະໃດໜຶ່ງບໍ? ແຕ່ຄວາມພິເສດຂອງພຣະອົງບໍ່ໄດ້ໝາຍຄວາມວ່າ ພຣະອົງຢູ່ເໜືອທຳມະດຊາດ, ພຽງແຕ່ວ່າພຣະອົງຮັກພຣະເຈົ້າຫຼາຍກວ່າເດັກໜຸ່ມນ້ອຍຄົນອື່ນໆ. ເຖິງແມ່ນພຣະອົງເປັນມະນຸດໃນລັກສະນະພາຍນອກ, ທາດແທ້ຂອງພຣະອົງກໍຍັງພິເສດ ແລະ ແຕກຕ່າງຈາກຄົນອື່ນ. ຢ່າງໃດກໍຕາມ ພຽງແຕ່ຫຼັງຈາກການຮັບບັບຕິດສະມາ ພຣະອົງຈຶ່ງຮູ້ສຶກແທ້ວ່າພຣະວິນຍານບໍລິສຸດກຳລັງປະຕິບັດພາລະກິດໃນຕົວພຣະອົງ, ຮູ້ສຶກວ່າພຣະອົງເປັນພຣະເຈົ້າເອງ. ຫຼັງຈາກເມື່ອພຣະອົງຮອດອາຍຸ 33 ປີເທົ່ານັ້ນ ພຣະອົງຈຶ່ງເຂົ້າໃຈຢ່າງແທ້ຈິງວ່າ ພຣະວິນຍານບໍລິສຸດເຈດຕະນາທີ່ຈະປະຕິບັດພາລະກິດແຫ່ງການຖືກຄຶງເທິງໄມ້ກາງແຂນຜ່ານທາງພຣະອົງ. ຕອນອາຍຸ 32 ປີ, ພຣະອົງໄດ້ມາເພື່ອຮູ້ຈັກຄວາມຈິງພາຍໃນບາງຢ່າງ, ຕາມທີ່ໄດ້ຖືກຂຽນໄວ້ໃນພຣະກິດຕິຄຸນມັດທາຍວ່າ: “ແລະ ຊີໂມນ ເປໂຕ ໄດ້ຕອບ ແລະ ເວົ້າວ່າ ທ່ານເປັນພຣະຄຣິດ, ເປັນພຣະບຸດຂອງພຣະເຈົ້າຜູ້ມີຊີວິດຢູ່... ຈາກເວລານັ້ນເປັນຕົ້ນມາ ພຣະເຢຊູເລີ່ມສະແດງໃຫ້ສາວົກຂອງພຣະອົງເຫັນວ່າ ພຣະອົງຕ້ອງໄປທີ່ເຢລູຊາເລັມ ແລະ ທົນທຸກທໍລະມານຫຼາຍປະການຈາກພວກເຖົ້າແກ່ ແລະ ປະໂລຫິດໃຫຍ່ ແລະ ພວກນັກທຳ ແລ້ວຖືກຂ້າ ແລະ ຟື້ນຄືນມາໃນມື້ທີ່ສາມ”. ພຣະອົງບໍ່ໄດ້ຮູ້ລ່ວງໜ້າວ່າພຣະອົງຕ້ອງປະຕິບັດພາລະກິດຫຍັງ ແຕ່ຮູ້ພຽງເວລາສະເພາະ. ພຣະອົງບໍ່ຮູ້ຈັກຢ່າງແທ້ຈິງວ່າ ທັນທີທີ່ພຣະອົງເກີດມາ ພຣະວິນຍານບໍລິສຸດກໍປະຕິບັດພາລະກິດໃນພຣະອົງເທື່ອລະໜ້ອຍ ແລະ ມີຂະບວນການສຳລັບພາລະກິດນັ້ນ. ໃນຕອນເລີ່ມຕົ້ນ ຖ້າພຣະອົງຮູ້ຈັກວ່າພຣະອົງເປັນພຣະເຈົ້າ, ເປັນພຣະຄຣິດ ແລະ ບຸດມະນຸດທີ່ບັງເກີດເປັນມະນຸດ, ພຣະອົງຕ້ອງເຮັດໃຫ້ພາລະກິດແຫ່ງການຖືກຄຶງເທິງໄມ້ກາງແຂນສຳເລັດລົງ, ແລ້ວເປັນຫຍັງພຣະອົງຈຶ່ງບໍ່ປະຕິບັດກ່ອນໜ້ານັ້ນ? ເປັນຫຍັງພຣະເຢຊູຈຶ່ງຮູ້ສຶກໂສກເສົ້າ ແລະ ອະທິຖານຢ່າງຈິງຈັງສຳລັບເລື່ອງນີ້ ຫຼັງຈາກທີ່ບອກສາວົກຂອງພຣະອົງກ່ຽວກັບພັນທະກິດຂອງພຣະອົງ? ເປັນຫຍັງໂຢຮັນຈຶ່ງເປີດຫົນທາງໃຫ້ກັບພຣະອົງ ແລະ ໃຫ້ບັບຕິດສະມາແກ່ພຣະອົງ ກ່ອນທີ່ພຣະອົງຈະໄດ້ມາເຂົ້າໃຈຫຼາຍສິ່ງທີ່ພຣະອົງຍັງບໍ່ເຂົ້າໃຈ? ສິ່ງນີ້ພິສູດໃຫ້ເຫັນວ່າມັນຄືພາລະກິດຂອງພຣະເຈົ້າທີ່ບັງເກີດໃນເນື້ອໜັງ ແລະ ສະນັ້ນ ເພື່ອທີ່ຈະໃຫ້ພຣະອົງເຂົ້າໃຈ ແລະ ບັນລຸໄດ້, ມັນກໍມີຂະບວນການ ຍ້ອນພຣະອົງເປັນເນື້ອໜັງທີ່ບັງເກີດເປັນມະນຸດຂອງພຣະເຈົ້າ ຜູ້ເຊິ່ງມີພາລະກິດທີ່ແຕກຕ່າງຈາກພາລະກິດທີ່ພຣະວິນຍານປະຕິບັດໂດຍກົງ.\nທຸກຂັ້ນຕອນຂອງພາລະກິດຂອງພຣະເຈົ້າປະຕິບັດຕາມກະແສໜຶ່ງດຽວກັນ ແລະ ສະນັ້ນ ໃນແຜນການຄຸ້ມຄອງຫົກພັນປີຂອງພຣະເຈົ້າ, ແຕ່ລະຂັ້ນຕອນແມ່ນຕິດຕໍ່ກັນຢ່າງໃກ້ຊິດ, ຈາກການສ້າງໂລກຈົນມາເຖິງປັດຈຸບັນ. ຖ້າບໍ່ມີໃຜປູຫົນທາງ, ແລ້ວກໍຈະບໍ່ມີໃຜຕາມມາ; ຍ້ອນມີຄົນຕາມມາ, ຈຶ່ງມີຄົນປູເສັ້ນທາງ. ໃນວິທີນີ້ ພາລະກິດຈຶ່ງຖືກສົ່ງຜ່ານຕໍ່ແຕ່ລະຂັ້ນຕອນ. ຂັ້ນຕອນໜຶ່ງຕາມຫຼັງອີກຂັ້ນຕອນໜຶ່ງ ແລະ ຫາກບໍ່ມີໃຜເປີດຫົນທາງ ມັນກໍເປັນໄປບໍ່ໄດ້ທີ່ຈະເລີ່ມຕົ້ນພາລະກິດ ແລະ ພຣະເຈົ້າກໍຈະບໍ່ມີທາງດໍາເນີນພາລະກິດຂອງພຣະອົງໄປຂ້າງໜ້າໄດ້. ບໍ່ມີຂັ້ນຕອນໃດຂັດຕໍ່ຂັ້ນຕອນໃດ ແລະ ແຕ່ລະຂັ້ນຕອນກໍຕາມມາດ້ວຍອີກຂັ້ນຕອນໜຶ່ງເພື່ອກໍ່ສ້າງເປັນກະແສ; ສິ່ງນີ້ແມ່ນລ້ວນແລ້ວແຕ່ຖືກປະຕິບັດໂດຍພຣະວິນຍານອົງດຽວ. ແຕ່ບໍ່ວ່າບຸດຄົນໃດຈະເປີດຫົນທາງ ຫຼື ປະຕິບັດພາລະກິດໃດກໍຕາມ, ສິ່ງນີ້ບໍ່ໄດ້ກຳນົດຕົວຕົນຂອງພວກເຂົາ. ແລ້ວສິ່ງນີ້ບໍ່ຖືກຕ້ອງບໍ? ໂຢຮັນເປີດຫົນທາງ ແລະ ພຣະເຢຊູເປັນຜູ້ສືບຕໍ່ພາລະກິດຂອງເພິ່ນ, ແລ້ວສິ່ງນີ້ພິສູດວ່າຕົວຕົນຂອງພຣະເຢຊູແມ່ນຕໍ່າຕ້ອຍກວ່າຕົວຕົນຂອງໂຢຮັນບໍ? ພຣະເຢໂຮວາປະຕິບັດພາລະກິດຂອງພຣະອົງກ່ອນພຣະເຢຊູ, ແລ້ວເຈົ້າສາມາດເວົ້າໄດ້ບໍວ່າ ພຣະເຢໂຮວາຍິ່ງໃຫຍ່ກວ່າພຣະເຢຊູ? ບໍ່ວ່າພວກເຂົາປູທາງ ຫຼື ສືບຕໍ່ພາລະກິດຂອງຄົນອື່ນກໍຕາມ ບໍ່ແມ່ນເລື່ອງສຳຄັນ; ສິ່ງທີ່ສຳຄັນທີ່ສຸດແມ່ນທາດແທ້ໃນພາລະກິດຂອງພວກເຂົາ ແລະ ຕົວຕົນທີ່ມັນເປັນຕົວແທນໃຫ້. ສິ່ງນີ້ບໍ່ຖືກຕ້ອງບໍ? ຍ້ອນພຣະເຈົ້າເຈດຕະນາປະຕິບັດພາລະກິດທ່າມກາງມະນຸດ, ພຣະອົງຈຶ່ງຕ້ອງຍົກຄົນທີ່ສາມາດປະຕິບັດພາລະກິດແຫ່ງການປູທາງຂຶ້ນ. ເມື່ອໂຢຮັນຫາກໍ່ເລີ່ມເທດສະໜາ, ເພິ່ນກໍໄດ້ກ່າວວ່າ: “ເຈົ້າຈົ່ງຈັດກຽມຫົນທາງຂອງພຣະຜູ້ເປັນເຈົ້າ, ຈົ່ງເຮັດໃຫ້ເສັ້ນທາງຂອງພຣະອົງຊື່ໄປ”. “ພວກເຈົ້າຈົ່ງສຳນຶກຜິດ ຍ້ອນອານາຈັກແຫ່ງສະຫວັນໃກ້ມາເຖິງແລ້ວ”. ເພິ່ນເວົ້າແບບນັ້ນຕັ້ງແຕ່ຕອນເລີ່ມຕົ້ນ ແລ້ວເປັນຫຍັງເພິ່ນຈຶ່ງສາມາດເວົ້າຄຳເວົ້າເຫຼົ່ານີ້? ໃນເລື່ອງລຳດັບຂອງການເວົ້າຄຳເວົ້າເຫຼົ່ານັ້ນອອກມາ, ໂຢຮັນເປັນຜູ້ກ່າວຂ່າວປະເສີດແຫ່ງອານາຈັກສະຫວັນກ່ອນ ແລະ ພຣະເຢຊູກໍກ່າວຫຼັງຈາກນັ້ນ. ອີງຕາມແນວຄິດຂອງມະນຸດແລ້ວ, ເປັນໂຢຮັນທີ່ເປີດເສັ້ນທາງໃໝ່ ແລະ ສະນັ້ນ ແນ່ນອນ ຈຶ່ງເປັນໂຢຮັນທີ່ຍິ່ງໃຫຍ່ກວ່າພຣະເຢຊູ. ແຕ່ໂຢຮັນບໍ່ໄດ້ເວົ້າວ່າເພິ່ນເປັນພຣະຄຣິດ ແລະ ພຣະເຈົ້າກໍບໍ່ໄດ້ເປັນພະຍານໃຫ້ກັບເພິ່ນວ່າເປັນພຣະບຸດອັນເປັນທີ່ຮັກຂອງພຣະເຈົ້າ, ແຕ່ ພຽງແຕ່ໃຊ້ເພິ່ນເພື່ອເປີດຫົນທາງ ແລະ ຈັດກຽມຫົນທາງໃຫ້ກັບພຣະຜູ້ເປັນເຈົ້າ. ເພິ່ນປູທາງໃຫ້ກັບພຣະເຢຊູ, ແຕ່ ເພິ່ນບໍ່ສາມາດປະຕິບັດພາລະກິດແທນພຣະເຢຊູໄດ້. ພາລະກິດທຸກຢ່າງຂອງມະນຸດຍັງຖືກຄວບຄຸມໂດຍພຣະວິນຍານບໍລິສຸດເຊັ່ນກັນ.\nໃນຍຸກແຫ່ງພຣະສັນຍາເດີມ, ເປັນພຣະເຢໂຮວາທີ່ນໍາທາງ ແລະ ພາລະກິດຂອງພຣະເຢໂຮວາກໍເປັນຕົວແທນໃຫ້ກັບຍຸກແຫ່ງພຣະສັນຍາເດີມທັງໝົດ ແລະ ພ້ອມທັງພາລະກິດທັງໝົດທີ່ເກີດຂຶ້ນໃນອິດສະຣາເອັນ. ໂມເຊພຽງແຕ່ສົ່ງເສີມພາລະກິດນີ້ເທິງແຜ່ນດິນໂລກ ແລະ ການກະທໍາຂອງເພິ່ນກໍຖືວ່າເປັນການຮ່ວມມືຈາກມະນຸດ. ໃນເວລານັ້ນ ແມ່ນພຣະເຢໂຮວາເປັນຜູ້ກ່າວ ແລະ ເອີ້ນໂມເຊ ແລະ ພຣະອົງຍົກໂມເຊຂຶ້ນທ່າມກາງປະຊາຊົນອິດສະຣາເອັນ ແລະ ເຮັດໃຫ້ເພິ່ນນໍາພາພວກເຂົາສູ່ຖິ່ນແຫ້ງແລ້ງກັນດານ ແລະ ສືບຕໍ່ໄປທີ່ການາອານ. ນີ້ບໍ່ແມ່ນພາລະກິດຂອງໂມເຊເອງ, ແຕ່ເປັນພາລະກິດທີ່ພຣະເຢໂຮວາເປັນຜູ້ຊີ້ນໍາດ້ວຍຕົວພຣະອົງເອງ ແລະ ສະນັ້ນ ໂມເຊແມ່ນບໍ່ສາມາດຖືກເອີ້ນວ່າພຣະເຈົ້າໄດ້. ໂມເຊຍັງກຳນົດບັນຍັດ, ແຕ່ກົດບັນຍັດນີ້ແມ່ນຖືກບັນຍັດໂດຍພຣະເຢໂຮວາເອງ. ພຽງແຕ່ພຣະອົງໃຫ້ໂມເຊສະແດງມັນອອກມາ. ພຣະເຢຊູກໍສ້າງພຣະບັນຍັດເຊັ່ນກັນ ແລະ ພຣະອົງລຶບລ້າງກົດບັນຍັດຂອງພຣະສັນຍາເດີມ ແລະ ກຳນົດພຣະບັນຍັດສຳລັບຍຸກໃໝ່. ເປັນຫຍັງພຣະເຢຊູຈຶ່ງເປັນພຣະເຈົ້າເອງ? ເພາະສິ່ງນີ້ແມ່ນແຕກຕ່າງກັນ. ໃນເວລານັ້ນ ພາລະກິດທີ່ໂມເຊປະຕິບັດແມ່ນບໍ່ໄດ້ເປັນຕົວແທນໃຫ້ກັບຍຸກດັ່ງກ່າວ ຫຼື ມັນບໍ່ໄດ້ເປີດຫົນທາງໃໝ່; ພຣະເຢໂຮວາຊີ້ນໍາເພິ່ນຢູ່ເບື້ອງຫຼັງ ແລະ ເພິ່ນກໍເປັນພຽງຄົນທີ່ຖືກພຣະເຈົ້າໃຊ້. ເມື່ອພຣະເຢຊູມາ, ໂຢຮັນກໍປະຕິບັດຂັ້ນຕອນໃນພາລະກິດຂອງການປູທາງ ແລະ ເລີ່ມຕົ້ນເຜີຍແຜ່ຂ່າວປະເສີດແຫ່ງອານາຈັກສະຫວັນ (ພຣະວິນຍານບໍລິສຸດໄດ້ເລີ່ມຕົ້ນສິ່ງນີ້). ເມື່ອພຣະເຢຊູມາ, ພຣະອົງກໍປະຕິບັດພາລະກິດຂອງພຣະອົງເອງໂດຍກົງ, ແຕ່ມີຄວາມແຕກຕ່າງກັນຢ່າງໃຫຍ່ຫຼວງລະຫວ່າງພາລະກິດຂອງພຣະອົງ ແລະ ພາລະກິດຂອງໂມເຊ. ເອຊາຢາກໍໄດ້ກ່າວຄຳທຳນວາຍຫຼາຍຢ່າງ, ແຕ່ເປັນຫຍັງເພິ່ນຈຶ່ງບໍ່ເປັນພຣະເຈົ້າເອງ? ພຣະເຢຊູບໍ່ໄດ້ກ່າວຄຳທຳນວາຍຫຼາຍຢ່າງ, ແຕ່ເປັນຫຍັງພຣະອົງຈຶ່ງເປັນພຣະເຈົ້າເອງ? ບໍ່ມີໃຜກ້າເວົ້າວ່າ ພາລະກິດຂອງພຣະເຢຊູໃນເວລານັ້ນມາຈາກພຣະວິນຍານບໍລິສຸດທັງໝົດ ຫຼື ພວກເຂົາກ້າເວົ້າວ່າ ມັນມາຈາກຄວາມປະສົງຂອງມະນຸດທັງໝົດ ຫຼື ມັນເປັນພາລະກິດຂອງພຣະເຈົ້າເອງທັງໝົດ. ມະນຸດບໍ່ມີທາງວິເຄາະສິ່ງດັ່ງກ່າວໄດ້. ມັນສາມາດເວົ້າໄດ້ວ່າ ເອຊາຢາປະຕິບັດພາລະກິດດັ່ງກ່າວ ແລະ ກ່າວຄຳທຳນວາຍດັ່ງກ່າວ ແລະ ສິ່ງເຫຼົ່ານັ້ນລ້ວນແລ້ວແຕ່ມາຈາກພຣະວິນຍານບໍລິສຸດ; ພວກມັນບໍ່ໄດ້ມາຈາກເອຊາຢາໂດຍກົງ, ແຕ່ເປັນການເປີດເຜີຍຂອງພຣະເຢໂຮວາ. ພຣະເຢຊູບໍ່ໄດ້ປະຕິບັດພາລະກິດຈຳນວນຫຼວງຫຼາຍ ແລະ ບໍ່ໄດ້ກ່າວພຣະທຳຫຼາຍຂໍ້ ຫຼື ພຣະອົງບໍ່ໄດ້ກ່າວຄຳທຳນວາຍຫຼາຍຢ່າງ. ສຳລັບມະນຸດແລ້ວ ການເທດສະໜາຂອງພຣະອົງບໍ່ໄດ້ເບິ່ງຄືກັບວ່າສູງສົ່ງເປັນພິເສດ, ແຕ່ພຣະອົງກໍເປັນພຣະເຈົ້າເອງ ແລະ ມະນຸດກໍບໍ່ສາມາດອະທິບາຍສິ່ງນີ້ໄດ້. ບໍ່ມີໃຜເຄີຍເຊື່ອໃນໂຢຮັນ ຫຼື ເອຊາຢາ ຫຼື ເດວິດ ຫຼື ບໍ່ມີໃຜເຄີຍເອີ້ນພວກເພິ່ນວ່າພຣະເຈົ້າ ຫຼື ເດວິດຜູ້ເຊິ່ງເປັນພຣະເຈົ້າ ຫຼື ໂຢຮັນຜູ້ເຊິ່ງເປັນພຣະເຈົ້າ; ບໍ່ມີໃຜເຄີຍເວົ້າແບບນັ້ນ ແລະ ມີພຽງແຕ່ພຣະເຢຊູເທົ່ານັ້ນທີ່ຖືກເອີ້ນວ່າພຣະຄຣິດ. ການຈັດປະເພດແບບນີ້ແມ່ນຖືກສ້າງຂຶ້ນຕາມຄຳພະຍານຂອງພຣະເຈົ້າ, ພາລະກິດທີ່ພຣະອົງຮັບ ແລະ ພັນທະກິດທີ່ພຣະອົງປະຕິບັດ. ເມື່ອເວົ້າເຖິງບຸກຄົນທີ່ຍິ່ງໃຫຍ່ໃນພຣະຄຳພີ ເຊັ່ນ: ອັບຣາຮາມ, ເດວິດ, ໂຢຊວຍ, ດານີເອນ, ອາຊາຢາ, ໂຢຮັນ ແລະ ພຣະເຢຊູ, ຜ່ານທາງພາລະກິດທີ່ພວກເຂົາປະຕິບັດ, ເຈົ້າສາມາດບອກໄດ້ວ່າຜູ້ໃດແມ່ນພຣະເຈົ້າເອງ ແລະ ຜູ້ປະກາດພຣະທຳແມ່ນຄົນປະເພດໃດ ແລະ ອັກຄະສາວົກແມ່ນປະເພດໃດ. ຜູ້ໃດຖືກພຣະເຈົ້າໃຊ້ ແລະ ຜູ້ໃດແມ່ນພຣະເຈົ້າເອງ, ສິ່ງເຫຼົ່ານີ້ແມ່ນຈຳແຍກ ແລະ ກຳນົດໂດຍທາດແທ້ ແລະ ປະເພດຂອງພາລະກິດທີ່ພວກເຂົາປະຕິບັດ. ຖ້າເຈົ້າບໍ່ສາມາດບອກເຖິງຄວາມແຕກຕ່າງ, ແລ້ວສິ່ງນີ້ກໍພິສູດວ່າເຈົ້າບໍ່ຮູ້ຈັກການເຊື່ອໃນພຣະເຈົ້າໝາຍຄວາມວ່າແນວໃດ. ພຣະເຢຊູເປັນພຣະເຈົ້າ ເພາະພຣະອົງກ່າວພຣະທຳຫຼາຍຂໍ້ ແລະ ປະຕິບັດພາລະກິດຫຼາຍຢ່າງ ໂດຍສະເພາະແມ່ນການສະແດງສິ່ງອັດສະຈັນຫຼາຍຢ່າງຂອງພຣະອົງ. ໃນທຳນອງດຽວກັນ, ໂຢຮັນກໍປະຕິບັດພາລະກິດຫຼາຍຢ່າງ ແລະ ກ່າວຄຳເວົ້າຫຼາຍຢ່າງ, ໂມເຊກໍເຊັ່ນດຽວກັນ; ເປັນຫຍັງພວກເຂົາຈຶ່ງບໍ່ຖືກເອີ້ນວ່າພຣະເຈົ້າ? ອາດາມຖືກສ້າງໂດຍພຣະເຈົ້າໂດຍກົງ; ເປັນຫຍັງເພິ່ນຈຶ່ງບໍ່ຖືກເອີ້ນວ່າພຣະເຈົ້າ ກົງກັນຂ້າມ ເພິ່ນຖືກເອີ້ນພຽງແຕ່ວ່າສິ່ງຖືກສ້າງເທົ່ນັ້ນ? ຖ້າບາງຄົນເວົ້າກັບເຈົ້າວ່າ: “ໃນປັດຈຸບັນ ພຣະເຈົ້າໄດ້ປະຕິບັດພາລະກິດຢ່າງຫຼວງຫຼາຍ ແລະ ກ່າວພຣະທຳຫຼາຍຂໍ້; ພຣະອົງເປັນພຣະເຈົ້າເອງ. ແລ້ວຍ້ອນໂມເຊກ່າວພຣະທຳຢ່າງຫຼວງຫຼາຍ, ເພິ່ນກໍຕ້ອງເປັນພຣະເຈົ້າເຊັ່ນກັນ!” ເຈົ້າຄວນຖາມພວກເຂົາຄືນວ່າ “ໃນເວລານັ້ນ ເປັນຫຍັງພຣະເຈົ້າຈຶ່ງເປັນພະຍານໃຫ້ກັບພຣະເຢຊູວ່າເປັນພຣະເຈົ້າເອງ ແລະ ບໍ່ແມ່ນໂຢຮັນ? ໂຢຮັນບໍ່ໄດ້ມາກ່ອນພຣະເຢຊູບໍ? ພາລະກິດຂອງຜູ້ໃດຍິ່ງໃຫຍ່ກວ່າກັນ ຂອງໂຢຮັນ ຫຼື ຂອງພຣະເຢຊູ? ສຳລັບມະນຸດແລ້ວ, ພາລະກິດຂອງໂຢຮັນຍິ່ງໃຫຍ່ກວ່າພາລະກິດຂອງພຣະເຢຊູ, ແຕ່ເປັນຫຍັງພຣະວິນຍານບໍລິສຸດຈຶ່ງເປັນພະຍານໃຫ້ກັບພຣະເຢຊູ ແລະ ບໍ່ແມ່ນໂຢຮັນ?” ສິ່ງດຽວກັນກຳລັງເກີດຂຶ້ນໃນປັດຈຸບັນນີ້! ໃນເວລານັ້ນ ເມື່ອໂມເຊນໍາປະຊາຊົນອິດສະຣາເອັນ, ພຣະເຢໂຮວາກໍກ່າວຕໍ່ເພິ່ນຈາກທ່າມກາງກ້ອນເມກ. ໂມເຊບໍ່ໄດ້ກ່າວໂດຍກົງ, ແຕ່ກົງກັນຂ້າມ ເພິ່ນຖືກນໍາພາໂດຍພຣະເຢໂຮວາໂດຍກົງ. ນີ້ແມ່ນພາລະກິດຂອງອິດສະຣາເອັນໃນພຣະສັນຍາເດີມ. ພາຍໃນໂມເຊແມ່ນບໍ່ໄດ້ມີພຣະວິນຍານ ຫຼື ການເປັນຢູ່ຂອງພຣະເຈົ້າ. ເພິ່ນບໍ່ສາມາດປະຕິບັດພາລະກິດນັ້ນ ແລະ ສະນັ້ນຈຶ່ງມີຄວາມແຕກຕ່າງຢ່າງໃຫຍ່ລະຫວ່າງພາລະກິດທີ່ເພິ່ນປະຕິບັດ ແລະ ພາລະກິດທີ່ພຣະເຢຊູປະຕິບັດ. ນັ້ນກໍຍ້ອນວ່າພາລະກິດທີ່ພວກເຂົາປະຕິບັດແມ່ນແຕກຕ່າງກັນ! ບໍ່ວ່າມະນຸດຄົນໃດຄົນໜຶ່ງຈະຖືກພຣະເຈົ້າໃຊ້ ຫຼື ເປັນຜູ້ປະກາດພຣະທຳ, ອັກຄະສາວົກ ຫຼື ພຣະເຈົ້າເອງ, ສິ່ງເຫຼົ່ານີ້ແມ່ນສາມາດແຍກແຍະໂດຍທຳມະຊາດຂອງພາລະກິດຂອງເຂົາ ແລະ ສິ່ງນີ້ຈະສິ້ນສຸດຂໍ້ສົງໄສຂອງເຈົ້າ. ໃນພຣະຄຳພີ ມັນຖືກຂຽນໄວ້ວ່າ ມີພຽງພຣະເມສານ້ອຍເທົ່ານັ້ນທີ່ສາມາດເປີດຕາປະທັບທັງເຈັດໄດ້. ທົ່ວຍຸກຕ່າງໆແມ່ນໄດ້ມີຜູ້ອະທິບາຍເຖິງຂໍ້ພຣະຄຳພີຫຼາຍຄົນທ່າມກາງບຸກຄົນທີ່ຍິ່ງໃຫຍ່ເຫຼົ່ານັ້ນ ແລະ ແລ້ວເຈົ້າສາມາດເວົ້າໄດ້ບໍວ່າພວກເຂົາທຸກຄົນເປັນພຣະເມສານ້ອຍໝົດ? ເຈົ້າສາມາດເວົ້າໄດ້ບໍວ່າການອະທິບາຍຂອງພວກເຂົາລ້ວນແລ້ວແຕ່ມາຈາກພຣະເຈົ້າ? ພວກເຂົາເປັນພຽງຜູ້ອະທິບາຍ; ພວກເຂົາບໍ່ມີຕົວຕົນຂອງພຣະເມສານ້ອຍ. ພວກເຂົາຈະສົມຄວນເປີດຕາປະທັບທັງເຈັດໄດ້ແນວໃດ? ມັນເປັນຄວາມຈິງທີ່ວ່າ “ມີພຽງແຕ່ພຣະເມສານ້ອຍເທົ່ານັ້ນທີ່ສາມາດເປີດຕາປະທັບທັງເຈັດ,” ແຕ່ພຣະອົງບໍ່ໄດ້ມາເພື່ອເປີດຕາປະທັບທັງເຈັດເທົ່ານັ້ນ; ບໍ່ຈຳເປັນໃນພາລະກິດນີ້, ມັນເກີດຂຶ້ນໂດຍບັງເອີນ. ພຣະອົງແມ່ນຊັດເຈນກ່ຽວກັບພາລະກິດຂອງພຣະອົງເອງ; ມັນຈຳເປັນສຳລັບພຣະອົງບໍທີ່ຈະໃຊ້ເວລາຢ່າງຫຼວງຫຼາຍໃນການຕີຄວາມໝາຍຂໍ້ພຣະຄຳພີ? “ຍຸກຂອງພຣະເມສານ້ອຍຕີຄວາມໝາຍຂໍ້ພຣະຄຳພີ” ຕ້ອງໄດ້ເພີ່ມເຂົ້າໃນແຜນການຫົກພັນປີບໍ? ພຣະອົງມາເພື່ອປະຕິບັດພາລະກິດໃໝ່, ແຕ່ພຣະອົງກໍຍັງໃຫ້ການເປີດເຜີຍບາງຢ່າງກ່ຽວກັບພາລະກິດໃນອະດີດ, ເຮັດໃຫ້ຜູ້ຄົນເຂົ້າໃຈຄວາມຈິງແຫ່ງພາລະກິດຫົກພັນປີ. ບໍ່ຈຳເປັນຕ້ອງອະທິບາຍຂໍ້ຄວາມຈາກພຣະຄຳພີຫຼາຍເກີນໄປ; ມັນຄືພາລະກິດໃນປັດຈຸບັນທີ່ເປັນກະແຈທີ່ສຳຄັນ. ເຈົ້າຄວນຮູ້ວ່າພຣະເຈົ້າບໍ່ໄດ້ມາເພື່ອທຳລາຍຕາປະທັບທັງເຈັດໂດຍສະເພາະ, ແຕ່ເພື່ອປະຕິບັດພາລະກິດແຫ່ງຄວາມລອດພົ້ນ.\nເຈົ້າພຽງແຕ່ຮູ້ວ່າ ພຣະເຢຊູຈະລົງມາໃນລະຫວ່າງຍຸກສຸດທ້າຍ, ແຕ່ພຣະອົງຈະລົງມາແນວໃດແທ້? ຄົນບາບແບບພວກເຈົ້າ ຜູ້ທີ່ຫາກໍຖືກໄຖ່ບາບ ແລະ ຍັງບໍ່ໄດ້ປ່ຽນແປງ ຫຼື ຖືກພຣະເຈົ້າເຮັດໃຫ້ສົມບູນ, ເຈົ້າຈະເປັນທີ່ພໍໃຈພຣະເຈົ້າໄດ້ບໍ? ສຳລັບເຈົ້າທີ່ຍັງມີຕົວຕົນເກົ່າຂອງເຈົ້າ, ມັນຄືຄວາມຈິງທີ່ເຈົ້າຖືກພຣະເຢຊູຊ່ວຍໃຫ້ລອດພົ້ນ ແລະ ເຈົ້າບໍ່ຖືກນັບວ່າເປັນຄົນບາບ ຍ້ອນຄວາມລອດພົ້ນຂອງພຣະເຈົ້າ, ແຕ່ສິ່ງນີ້ບໍ່ໄດ້ພິສູດວ່າເຈົ້າບໍ່ມີຄວາມບາບ ແລະ ບໍລິສຸດແລ້ວ. ເຈົ້າຈະບໍລິສຸດໄດ້ແນວໃດ ຖ້າເຈົ້າຍັງບໍ່ໄດ້ປ່ຽນແປງ? ຢູ່ພາຍໃນຕົວເຈົ້າ, ເຈົ້າຖືກອ້ອມລ້ອມໄປດ້ວຍຄວາມບໍ່ບໍລິສຸດ, ຄວາມເຫັນແກ່ຕົວ ແລະ ຄວາມໂຫດຮ້າຍ, ແຕ່ເຈົ້າກໍຍັງປາຖະໜາທີ່ຈະລົງມາພ້ອມກັບພຣະເຢຊູ, ເຈົ້າຄືຈະບໍ່ໂຊກດີຫຼາຍປານນັ້ນ! ເຈົ້າພາດຂັ້ນຕອນໜຶ່ງໃນຄວາມເຊື່ອຂອງເຈົ້າໃນພຣະເຈົ້າ: ເຈົ້າພຽງແຕ່ຖືກໄຖ່ບາບ, ແຕ່ຍັງບໍ່ໄດ້ຖືກປ່ຽນແປງ. ເພື່ອຈະໃຫ້ເຈົ້າເປັນທີ່ພໍໃຈພຣະເຈົ້າ, ພຣະເຈົ້າຕ້ອງປະຕິບັດພາລະກິດແຫ່ງການປ່ຽນແປງ ແລະ ການຊໍາລະເຈົ້າດ້ວຍຕົວພຣະອົງເອງ; ຖ້າເຈົ້າພຽງແຕ່ຖືກໄຖ່ບາບ, ເຈົ້າຈະບໍ່ສາມາດບັນລຸຄວາມຊອບທໍາໄດ້. ໃນວິທີນີ້ ເຈົ້າຈະບໍ່ມີຄຸນສົມບັດທີ່ຈະມີສ່ວນແບ່ງໃນພອນອັນປະເສີດຂອງພຣະເຈົ້າ, ຍ້ອນເຈົ້າໄດ້ພາດຂັ້ນຕອນໜຶ່ງໃນພາລະກິດແຫ່ງການຄຸ້ມຄອງມະນຸດຂອງພຣະເຈົ້າ ເຊິ່ງເປັນຂັ້ນຕອນສຳຄັນໃນການປ່ຽນແປງ ແລະ ເຮັດໃຫ້ມະນຸດສົມບູນ. ດ້ວຍເຫດນັ້ນເຈົ້າເຊິ່ງເປັນຄົນບາບທີ່ຫາກໍຖືກໄຖ່ ແມ່ນບໍ່ສາມາດຮັບເອົາມໍລະດົກຂອງພຣະເຈົ້າໂດຍກົງ.\nຫາກປາສະຈາກການເລີ່ມຕົ້ນຂອງຂັ້ນຕອນໃໝ່ນີ້ຂອງພາລະກິດ, ໃຜແດ່ຈະຮູ້ວ່າພວກເຈົ້າທີ່ເປັນນັກປະກາດຂ່າວປະເສີດ, ນັກເທດສະໜາ, ຜູ້ອະທິບາຍ ແລະ ຄົນທີ່ຖືກເອີ້ນວ່າເປັນບຸກຄົນຍິ່ງໃຫຍ່ຝ່າຍວິນຍານ ຈະໄປໄກຮອດໃສ! ຫາກບໍ່ມີການເລີ່ມຕົ້ນຂອງຂັ້ນຕອນໃໝ່ນີ້ຂອງພາລະກິດ, ສິ່ງທີ່ພວກເຈົ້າເວົ້າເຖິງກໍຈະລ້າສະໄໝແລ້ວ! ມັນອາດຈະກ່ຽວກັບການຂຶ້ນສູ່ບັນລັງ ຫຼື ການຈັດກຽມວຸດທິພາວະເພື່ອກາຍເປັນກະສັດ; ອາດຈະເປັນການປະຕິເສດຕົນເອງ ຫຼື ເອົາຊະນະຕົນເອງ; ອາດຈະເປັນຄວາມອົດທົນ ຫຼື ຮຽນຮູ້ບົດຮຽນຈາກສິ່ງຕ່າງໆ; ອາດຈະເປັນຄວາມຖ່ອມຕົນ ຫຼື ຄວາມຮັກ. ສິ່ງນີ້ບໍ່ແມ່ນການຮ້ອງເພງທຳນອງເດີມອີກຄັ້ງບໍ? ມັນເປັນພຽງໃນກໍລະນີທີ່ເອີ້ນສິ່ງດຽວກັນດ້ວຍຊື່ທີ່ແຕກຕ່າງກັນເທົ່ານັ້ນ! ບໍ່ວ່າຈະເປັນການປົກຄຸມຫົວຂອງຄົນໜຶ່ງ ແລະ ຫັກເຂົ້າຈີ່ ຫຼື ວາງມື ແລະ ອະທິຖານ ແລະ ການຮັກສາຄົນປ່ວຍ ແລະ ການຂັບໄລ່ຜີຮ້າຍ. ສິ່ງນີ້ສາມາດມີພາລະກິດໃໝ່ບໍ? ສາມາດມີໂອກາດສຳລັບການພັດທະນາບໍ? ຖ້າເຈົ້າສືບຕໍ່ນໍາພາໃນລັກສະນະນີ້, ເຈົ້າຈະຕິດຕາມຄຳສັ່ງສອນຢ່າງລັບຫູລັບຕາ ຫຼື ປະຕິບັດຕາມທຳນຽມ. ພວກເຈົ້າເຊື່ອວ່າພາລະກິດຂອງພວກເຈົ້ານັ້ນສູງສົ່ງຫຼາຍ, ແຕ່ພວກເຈົ້າບໍ່ຮູ້ບໍວ່າ ມັນຖືກສົ່ງຕໍ່ ແລະ ສັ່ງສອນໂດຍ “ຊາຍເຖົ້າ” ເຫຼົ່ານັ້ນທີ່ຢູ່ໃນຍຸກບູຮານ? ທຸກສິ່ງທີ່ພວກເຈົ້າເວົ້າ ແລະ ບໍ່ໄດ້ເວົ້າ ແມ່ນຄຳເວົ້າສຸດທ້າຍຂອງຊາຍເຖົ້າເຫຼົ່ານັ້ນບໍ? ມັນບໍ່ແມ່ນສິ່ງທີ່ຖືກກ່າວຫາຂອງຊາຍເຖົ້າເຫຼົ່ານີ້ກ່ອນທີ່ພວກເຂົາຈະຕາຍຈາກໄປບໍ? ເຈົ້າຄິດບໍວ່າການກະທຳຂອງພວກເຈົ້າລື່ນການກະທຳຂອງອັກຄະສາວົກ ແລະ ຜູ້ປະກາດພຣະທຳຂອງຮຸ່ນຄົນທີ່ຢູ່ໃນອະດີດ ແລະ ເຖິງກັບລື່ນທຸກສິ່ງບໍ? ການເລີ່ມຕົ້ນຂອງຂັ້ນຕອນນີ້ຂອງພາລະກິດໄດ້ນໍາຈຸດຈົບມາສູ່ການເຄົາລົບບູຊາຂອງພວກເຈົ້າຕໍ່ພາລະກິດຂອງພະຍານລີໃນການສະແຫວງຫາເພື່ອກາຍມາເປັນກະສັດ ແລະ ຂຶ້ນສູ່ບັນລັງ ແລະ ມັນໄດ້ຈັບກຸມຄວາມອວດດີ ແລະ ໂອຫັງຂອງພວກເຈົ້າ, ເພື່ອວ່າພວກເຈົ້າຈະບໍ່ສາມາດເຂົ້າໄປຫຍຸ້ງກັບຂັ້ນຕອນນີ້ຂອງພາລະກິດ. ຫາກປາສະຈາກຂັ້ນຕອນນີ້ຂອງພາລະກິດ, ພວກເຈົ້າຈະຈົມເລິກລົງຈົນບໍ່ສາມາດໄຖ່ບາບໄດ້. ມີຫຼາຍສິ່ງທີ່ເກົ່າແກ່ຢູ່ທ່າມກາງພວກເຈົ້າຫຼາຍເກີນໄປ! ໂຊກດີ, ພາລະກິດໃນປັດຈຸບັນໄດ້ນໍາພວກເຈົ້າກັບຄືນມາ; ບໍ່ດັ່ງນັ້ນ ຜູ້ໃດຈະຮູ້ເຖິງທິດທາງທີ່ພວກເຈົ້າຈະໄປ! ຍ້ອນພຣະເຈົ້າເປັນພຣະເຈົ້າ ຜູ້ທີ່ໃໝ່ຢູ່ສະເໝີ ແລະ ບໍ່ເຄີຍເກົ່າເລີຍ, ເປັນຫຍັງເຈົ້າຈຶ່ງບໍ່ສະແຫວງຫາສິ່ງໃໝ່ໆ? ເປັນຫຍັງເຈົ້າຈຶ່ງຍັງຍຶດຕິດກັບສິ່ງເດີມໆ? ສະນັ້ນ ການຮູ້ຈັກພາລະກິດຂອງພຣະວິນຍານບໍລິສຸດໃນປັດຈຸບັນຈຶ່ງມີຄວາມສຳຄັນທີ່ສຸດ!\nກ່ອນນີ້: ເຈົ້າຄວນຮູ້ວ່າ ມະນຸດຊາດທັງໝົດໄດ້ພັດທະນາມາຮອດມື້ນີ້ໄດ້ແນວໃດ


ບົດປາໄສຂອງທ່ານ ນາຍົກລັດຖະມົນຕີ ເນື່ອງໃນໂອກາດ ວັນເດັກນ້ອຍສາກົນ 01 ມິຖຸນາ 2021 – NBC Lao News\nບົດປາໄສຂອງທ່ານ ນາຍົກລັດຖະມົນຕີ ເນື່ອງໃນໂອກາດ ວັນເດັກນ້ອຍສາກົນ 01 ມິຖຸນາ 2021\n– ພີ່ນ້ອງຮ່ວມຊາດ ທີ່ນັບຖື ແລະ ຮັກແພງ !\n– ລູກຫຼານລາວບັນດາເຜົ່າ ທີ່ຮັກແພງທັງຫລາຍ !\nເນື່ອງໃນໂອກາດວັນເດັກນ້ອຍສາກົນ ວັນທີ 01 ມິຖຸນາ ໄດ້ໝູນວຽນມາບັນຈົບຄົບຮອບອີກວາລະໜຶ່ງ, ຂ້າພະເຈົ້າຕາງໜ້າໃຫ້ການນຳ ພັກ-ລັດ ຂໍຝາກຄວາມຮັກແພງ ແລະ ຄວາມຢ້ຽມຢາມຖາມຂ່າວອັນອົບອຸ່ນ ມາຍັງ ລູກໆ ຫຼານໆ ເດັກນ້ອຍລາວບັນດາເຜົ່າ ທຸກຖ້ວນໜ້າ ໃນທົ່ວປະເທດ.\nການສະເຫຼີມສະຫຼອງວັນເດັກນ້ອຍສາກົນ ໃນທຸກໆປີຜ່ານມາ ແມ່ນປາງບຸນໃຫຍ່ຂອງເດັກນ້ອຍໃນທົ່ວໂລກ ກໍ່ຄືເດັກນ້ອຍລາວ. ແຕ່ເປັນໜ້າເສຍດາຍທີ່ວ່າ ການສະເຫຼີມສະຫຼອງຢູ່ປະເທດເຮົາໃນປີນີ້ ແມ່ນ ບໍ່ສາມາດຈັດພິທີສະຫຼອງໃຫຍ່ ແລະ ບໍ່ສາມາດເຕົ້າໂຮມລູກຫຼານ ເພື່ອສະແດງອອກເຖິງຄວາມຮູ້ຄວາມສາມາດໃນ ລາຍການສິລະປະວັນນະຄະດີ ແລະ ການແຂ່ງຂັນຕ່າງໆ ຕິດພັນກັບຂະບວນການປູກຕົ້ນໄມ້ແຫ່ງຊາດ ຢ່າງກວ້າງຂວາງໄດ້, ເນື່ອງຈາກມີການແຜ່ລະບາດຂອງເຊື້ອພະຍາດ COVID-19 ເປັນວົງກວ້າງຢູ່ຫຼາຍບໍລິເວນ ຊຶ່ງເປັນໄພອັນຕະລາຍຕໍ່ ຄວາມປອດໄພດ້ານສຸຂະພາບ ແລະ ຊີວິດຂອງປະຊາຊົນເຮົາ ກໍ່ຄື ເດັກນ້ອຍເຮົາ.\nພີ່ນ້ອງຮ່ວມຊາດ ທີ່ນັບຖື ແລະ ຮັກແພງ !\nໃນປະຈຸບັນນີ້ ທົ່ວພັກ, ທົ່ວລັດ ແລະ ທົ່ວປວງຊົນລາວທັງຊາດ ກຳລັງສຸມໃສ່ຈັດຕັ້ງຜັນຂະ ຫຍາຍມະຕິກອງປະຊຸມໃຫຍ່ຄັ້ງທີ XI ຂອງ ພັກປະຊາຊົນປະຕິວັດລາວ ແລະ ແຜນພັດທະນາເສດ ຖະກິດ-ສັງຄົມ5ປີ ຄັ້ງທີ IX (2021-2025) ຊຶ່ງໃນປະຈຸບັນ ກໍ່ຄືໄລຍະຜ່ານມາ ພັກ-ລັດຖະບານເຮົາ ແມ່ນໄດ້ເອົາໃຈໃສ່ຢ່າງສະເໝີຕົ້ນສະເໝີປາຍຕໍ່ກັບ ວຽກງານການສົ່ງເສີມ, ການປົກປ້ອງເດັກ, ການຕ້ານສະກັດກັ້ນ ແລະ ແກ້ໄຂການໃຊ້ຄວາມຮຸນແຮງຕໍ່ເດັກນ້ອຍ.\nໃນໂອກາດວັນຄົບຮອບ 30 ປີ ຂອງ ສົນທິສັນຍາວ່າດ້ວຍ ສິດທິເດັກ ແລະ ວັນຖະແຫຼງການວ່າດ້ວຍ ສິດທິເດັກ ຄົບຮອບ 60 ປີ, ພວກເຮົາໄດ້ມີການສະຫຼຸບຕີລາຄາຄືນ ໝາກຜົນການຈັດຕັ້ງປະຕິບັດສົນທິສັນຍາສິດທິເດັກ ຕະຫຼອດໄລຍະ 30 ປີທີ່ຜ່ານມາ ແລະ ໄດ້ກໍານົດທິດທາງການພັດທະນາເດັກນ້ອຍລາວບັນດາເຜົ່າ ຮອດປີ 2030.\nນອກນັ້ນ, ການຈັດຕັ້ງ ພັກ-ລັດ ທຸກພາກສ່ວນ ແມ່ນໄດ້ໃຫ້ຄວາມໝາຍໝັ້ນ ໃນການຈັດຕັ້ງປະຕິບັດສົນທິສັນຍາວ່າດ້ວຍ ສິດທິເດັກ ໂດຍການນຳໃຊ້ກາລະໂອກາດ ພັດທະນາທ່າແຮງ ຂອງເດັກນ້ອຍລາວບັນດາເຜົ່າ ແຕ່ນີ້ຮອດປີ 2030 ແລະ ການບັນລຸເປົ້າຫມາຍການພັດທະນາແບບຍືນຍົງ.\nໃນໂອກາດນີ້ ຂ້າພະເຈົ້າ ຕາງໜ້າໃຫ້ ພັກ ແລະ ລັດຖະບານ, ຂໍສະແດງຄວາມຍ້ອງຍໍຊົມເຊີຍ ແລະ ສະແດງຄວາມຂອບໃຈ ຕໍ່ຄະນະກໍາມາທິການເພື່ອຄວາມກ້າວໜ້າຂອງແມ່ຍິງ ແລະ ຄະນະກຳມາທິການເພື່ອ ແມ່ ແລະ ເດັກ ທຸກຂັ້ນ, ອົງການຈັດຕັັ້ງພັກ-ລັດ ຂັັ້ນສູນກາງ ແລະ ທ້ອງຖິ່ນ, ອົງການແນວລາວສ້າງຊາດ, ອົງການຈັດຕັ້ງມະຫາຊົນ, ອົງການຈັດຕັ້ງສາກົນ, ພາກສ່ວນທຸລະກິດຂອງລັດ, ຂອງເອກະຊົນ ຕະຫຼອດຮອດພໍ່ແມ່ປະຊາຊົນລາວ ລວມທັງເດັກນ້ອຍລາວ ໃນທົ່ວປະເທດ ທີ່ໄດ້ສະໜັບສະໜູນ ແລະ ປະກອບສ່ວນຢ່າງຕັ້ງໜ້າ ເຮັດໃຫ້ວຽກ ແມ່ ແລະ ເດັກ ໄດ້ຮັບການປັບປຸງດີຂຶ້ນ ແລະ ມີຜົນສໍາເລັດເປັນກ້າວໆມາ.\nຄຽງຄູ່ກັບຜົນສຳເລັດນັ້ນ, ພວກເຮົາ ຍັງປະເຊີນໜ້າກັບສິ່ງທ້າທາຍຫຼາຍດ້ານ ເປັນຕົ້ນແມ່ນ ບັນຫາທາງດ້ານໂພຊະນາການ-ພາວະເດັກຂາດສານອາຫານ, ອັດຕາການເຂົ້າຮຽນໃນພາກການສຶກສາ ກ່ອນໄວຮຽນ ແລະ ການສຶກສາພາກບັງຄັບ, ການນໍາໃຊ້ສື່ສັງຄົມອອນລາຍຂອງເດັກ, ບັນຫາຢາເສບຕິດ ແລະ ບັນຫາອື່ນໆ ທີ່ຍັງເປັນໄພຄຸກຄາມ ແລະ ຈໍາກັດການພັດທະນາຂອງເດັກ.\nນອກຈາກນັັ້ນ, ຄວາມຮັບຮູ້ ແລະ ຄວາມເຂົ້າໃຈໃນສັງຄົມ ແລະ ຮີດຄອງປະເພນີຂອງບາງທອງຖິ່ນໃນເຂດທຸກຍາກ, ເຂດຫ່າງໄກສອກຫຼີກ ຍັງຍຶດຖືທັດສະນະຄະຕິແບບງົມງາຍຄອງເດີມ ແລະ ປັບປຸງປ່ຽນແປງໄດ້ຊ້າ ຊຶ່ງບັນຫາເຫຼົ່ານີ້ ການຈັດຕັ້ງພັກ-ລັດ, ອົງການແນວລາວສ້າງຊາດ, ອົງການຈັດຕັ້ງມະຫາຊົນທຸກຂັ້ນ ຕະ ຫຼອດຮອດປະຊາຊົນລາວບັນດາເຜົ່າທຸກຊັ້ນຄົນ ຈະຕ້ອງຮ່ວມແຮງຮ່ວມໃຈກັນ ແກ້ໄຂບັນຫາດັ່ງກ່າວນີ້ ໃຫ້ນັບມື້ນັບຫຼຸດລົງເປັນກ້າວໆ.\nໃນໂອກາດສະເຫລີມສະຫລອງວັນເດັກນ້ອຍສາກົນ 01 ມິຖຸນາ ນີ້, ໃນນາມລັດຖະບານ, ຂ້າພະເຈົ້າ ຂໍຮຽກຮ້ອງມາຍັງ ບັນດາອົງການການຈັດຕັ້ງຂອງ ພັກ-ລັດ, ແນວລາວສ້າງຊາດ, ອົງການຈັດ ຕັ້ງມະຫາຊົນ ແລະ ຫົວໜ່ວຍທຸລະກິດທັງພາກລັດ ແລະ ເອກະຊົນ ຕະຫລອດເຖິງປະຊາຊົນ ແລະ ເດັກນ້ອຍລາວບັນດາເຜົ່າ ໃນຂອບເຂດທົ່ວປະເທດ ຈົ່ງສືບຕໍ່ຍົກສູງຄວາມຮັບຜິດຊອບຂອງຕົນຕໍ່ການປະຕິບັດວຽກງານແມ່ ແລະ ເດັກ, ແກ້ໄຂບັນຫາທີ່ຍັງຄົງຄ້າງໃນໄລຍະຜ່ານມາ, ສ້າງເງື່ອນໄຂ ແລະ ໂອກາດໃຫ້ລູກຫຼານພວກເຮົາໄດ້ຮັບການພັດທະນາ ແລະ ມີອະນາຄົດທີ່ສົດໃສ, ມີຄວາມຈະເລີນກ້າວໜ້າຢ່າງມີຄຸນນະພາບ, ເປັນກຳລັງຊັບພະຍາກອນມະນຸດ ທີ່ມີຄວາມເຂັ້ມແຂງຂອງຊາດ ເພື່ອສືບຕໍ່ພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ ໃຫ້ຈະເລີນຮຸ່ງເຮືອງ ຕາມທິດທີ່ພັກເຮົາໄດ້ວາງໄວ້.\nອີກປະການໜຶ່ງ, ໃນໄລຍະນີ້ເປັນໄລຍະເວລາແຫ່ງການປ່ຽນແປງການດຳລົງຊີວິດ ໃຫ້ໄປຕາມວິຖີຊີວິດປົກກະຕິແບບໃໝ່ ເພື່ອປ້ອງກັນ, ຄວບຄຸມ, ສະກັດກັ້ນ ແລະ ແກ້ໄຂການແຜ່ລະບາດຂອງພະຍາດ ໂຄວິດ-19. ພ້ອມກັນນີ້ ພວກເຮົາກໍ່ມີຄວາມຈຳເປັນຕ້ອງໄດ້ ກະກຽມຈັດຕັ້ງການຮຽນ-ການສອນຄືນໃໝ່ ເພື່ອໃຫ້ລູກຫຼານຂອງພວກເຮົາໄດ້ສືບຕໍ່ສຶກສາຮໍ່າຮຽນ, ຂ້າພະເຈົ້າ ຈຶ່ງຂໍຮຽກຮ້ອງມາຍັງກະຊວງສຶກສາທິການ ແລະ ກິລາ, ຄູ-ອາຈານ ແລະ ພາກສ່ວນທີ່ກ່ຽວຂ້ອງ ກໍ່ຄືໂຮງຮຽນ, ສະຖາບັນການສຶກສາຊັ້ນຕ່າງໆ ຕະຫຼອດຮອດຄະນະພັກ-ອຳນາດການປົກຄອງທຸກຂັ້ນ ຈົ່ງໄດ້ເອົາໃຈໃສ່ຮັບປະກັນຄວາມປອດໄພຢູ່ໃນ ໂຮງຮຽນ ແລະ ສະຖານທີການສຶກສາ ທັງຮັບປະກັນຄຸນນະພາບຂອງການສຶກສາໃນທຸກຊັ້ນຮຽນ ແລະ ກ້າວສູ່ການຈັດການສອບເສັງ ໃຫ້ທັນຕາມກຳນົດເວລາຂອງການເປີດສົກຮຽນໃໝ່. ສໍາລັບການຈັດຕັ້ງການປູກຕົ້ນໄມ້ແຫ່ງຊາດ ໃນທົ່ວປະເທດ ກໍ່ໃຫ້ປະຕິບັດຕາມເງື່ອນໄຂທີ່ສອດຄ່ອງ ຊຶ່ງບໍ່ຈຳເປັນຈັດພິທີແບບຮູບການ ດັ່ງທີ່ເຄີຍປະຕິບັດຜ່ານມາ, ສຳຄັນແມ່ນປູກຢ່າງມີແຜນການ ປູກແລ້ວຕ້ອງປົກປັກຮັກສາໃຫ້ຈະເລີນເຕີບໂຕໄດ້ດີ.\nໃນໂອກາດທ້າຍສຸດນີ້, ຂ້າພະເຈົ້າ ຂໍຮຽກຮ້ອງຍັງພໍ່ແມ່ປະຊາຊົນ, ພະນັກງານ, ທະຫານ, ຕຳຫຼວດ, ຄູ-ອາຈານ, ນັກຮຽນ-ນັກສຶກສາ ກໍ່ຄືທຸກພາກສ່ວນໃນສັງຄົມ ຈົ່ງເອົາໃຈໃສ່ດຳລົງຊີວິດປົກກະຕິແບບໃໝ່, ຍົກສູງສະຕິການປ້ອງກັນຕົນເອງໃຫ້ດີ, ມີຄວາມຮັບຜິດຊອບສູງຕໍ່ຕົນເອງ, ຄອບຄົວ, ສັງຄົມ ແລະ ປະເທດຊາດ, ພ້ອມກັນຕື່ນຕົວປະຕິບັດບັນດາມາດຕະການປ້ອງກັນພະຍາດ COVID-19 ທີ່ ພັກ-ລັດ ແຕ່ລະຂັ້ນວາງອອກ ຢ່າງເຂັ້ມງວດ.\nວັນເດັກນ້ອຍສາກົນ ວັນທີ 01 ມິຖຸນາ ປີນີ້, ຂໍໃຫ້ເດັກນ້ອຍລາວທຸກຖ້ວນໜ້າ ໃນຂອບເຂດທົ່ວປະເທດ ຈົ່ງມີສຸຂະພາບແຂງແຮງ, ເປັນເດັກຄຳຮູ້ ຂອງພໍ່ແມ່, ເປັນນັກຮຽນດີ ນັກຮຽນເກັ່ງຂອງ ຄູ-ອາ ຈານ ແລະ ເປັນລູກຫຼານທີ່ດີຂອງປະເທດຊາດ ອັນແສນຮັກຂອງພວກເຮົາ.\nPrevious: ສປປລາວ ຈະໄດ້ຮັບວັກຊີນໄຟເຊີ້ ຈຳນວນ 100.620 ໂດສຈາກໂຄງການໂຄແວັກ ໃນໄວໆນີ້\nNext: ເດັກຊາຍລອຍນ້ຳຂ້າມຈາກໂມຣ໋ອກໂກ້ ໄປຍັງ ສເປນ ຫວັງທີ່ຈະຍ້າຍປະເທດເພື່ອມີຊີວິດໃຫມ່


Fraport: ການເດີນທາງ Easter ໃຫ້ຕົວເລກຜູ້ໂດຍສານເພີ່ມຂຶ້ນຢ່າງຫຼວງຫຼາຍ | ສະຫນາມບິນ\nສະຖານທີ່: ຫນ້າທໍາອິດ » Posting » ສະຫນາມບິນ » Fraport: ການເດີນທາງ Easter ໃຫ້ຕົວເລກຜູ້ໂດຍສານເພີ່ມຂຶ້ນຢ່າງຫຼວງຫຼາຍ\nສາຍການບິນ • ສະຫນາມບິນ • ການບິນ • ການ ທຳ ລາຍຂ່າວການທ່ອງທ່ຽວ • ການເດີນທາງທຸລະກິດ • ເຢຍລະມັນ • ຂ່າວ • ປະຊາຊົນ • ຮັບຜິດຊອບ • ຄວາມປອດໄພ • ແບບຍືນຍົງ • ທ່ອງທ່ຽວ • ການຂົນສົ່ງ • ຂ່າວກ່ຽວກັບສາຍການເດີນທາງ • ຮິດຕິດ\nສະຫນາມບິນ Frankfurt (FRA) ໄດ້ຕ້ອນຮັບຜູ້ໂດຍສານປະມານ 4.0 ລ້ານຄົນໃນເດືອນເມສາ 2022, ເພີ່ມຂຶ້ນ 303.8 ເປີເຊັນເມື່ອທຽບໃສ່ເດືອນເມສາ 2021. ດັ່ງນັ້ນ, ສູນການບິນທີ່ໃຫຍ່ທີ່ສຸດຂອງເຢຍລະມັນໄດ້ບັນທຶກເດືອນການຈະລາຈອນທີ່ເຂັ້ມແຂງທີ່ສຸດນັບຕັ້ງແຕ່ການເລີ່ມຕົ້ນຂອງໂລກລະບາດ - ດ້ວຍຕົວເລກຜູ້ໂດຍສານໃນເດືອນເມສາ 2022. ເຖິງແມ່ນເກີນລະດັບປະຈໍາເດືອນທີ່ບັນລຸໄດ້ໃນລະດູຮ້ອນຂອງປີທີ່ຜ່ານມາ. ເມື່ອປຽບທຽບກັບການແຜ່ລະບາດຂອງເດືອນເມສາ 2019, ການຈະລາຈອນຂອງຜູ້ໂດຍສານຍັງຫຼຸດລົງ 34.2 ສ່ວນຮ້ອຍໃນເດືອນລາຍງານ.\nໃນທາງກົງກັນຂ້າມ, ການຂົນສົ່ງສິນຄ້າ (ການຂົນສົ່ງທາງອາກາດ + ທາງອາກາດ) ຫຼຸດລົງ 16.0 ເປີເຊັນຕໍ່ປີໃນເດືອນເມສາ 2022. ການຂົນສົ່ງສິນຄ້າຍັງສືບຕໍ່ໄດ້ຮັບຜົນກະທົບຈາກການຈໍາກັດທາງອາກາດທີ່ກ່ຽວຂ້ອງກັບສົງຄາມໃນຢູເຄລນ, ເຊັ່ນດຽວກັນກັບມາດຕະການຕ້ານ Covid ຢ່າງກວ້າງຂວາງໃນປະເທດຈີນ. . ການເຄື່ອນໄຫວຂອງເຮືອບິນຂອງ FRA ເພີ່ມຂຶ້ນ 108.8 ເປີເຊັນຕໍ່ປີຕໍ່ປີເຖິງ 32,342 ຖ້ຽວບິນແລະການລົງຈອດໃນເດືອນລາຍງານ. ນ້ຳໜັກການບິນສູງສຸດທີ່ສະສົມ (MTOWs) ເພີ່ມຂຶ້ນ 69.7% ເມື່ອທຽບໃສ່ປີກາຍເປັນປະມານ 2.0 ລ້ານໂຕນ.\nໃນທົ່ວກຸ່ມ, ສະຫນາມບິນໃນຫຼັກຊັບສາກົນຂອງ Fraport ຍັງໄດ້ຮັບຜົນປະໂຫຍດໃນເດືອນເມສາ 2022 ຈາກການຟື້ນຕົວຢ່າງຕໍ່ເນື່ອງຂອງຄວາມຕ້ອງການຂອງຜູ້ໂດຍສານ.\nສະໜາມບິນທັງໝົດຂອງ Fraport Group ໃນທົ່ວໂລກບັນລຸໄດ້ອັດຕາການຈະລາຈອນຫຼາຍກວ່າ 100 ເປີເຊັນ ເມື່ອທຽບກັບເດືອນເມສາ 2021.\nສະຫນາມບິນ Ljubljana (LJU) ໃນສະໂລເວເນຍໄດ້ຕ້ອນຮັບຜູ້ໂດຍສານ 69,699 ຄົນໃນເດືອນເມສາ 2022. ຢູ່ສະຫນາມບິນ Brazilian ສອງແຫ່ງຂອງ Fortaleza (FOR) ແລະ Porto Alegre (POA), ການຈະລາຈອນລວມເພີ່ມຂຶ້ນເປັນ 886,505 ຜູ້ໂດຍສານ. ສະໜາມບິນ Lima ຂອງເປຣູ (LIM) ບັນທຶກຜູ້ໂດຍສານປະມານ 1.4 ລ້ານຄົນ. ສະໜາມບິນພາກພື້ນ 14 ແຫ່ງຂອງ Fraport ໃນປະເທດເກຼັກ ໄດ້ຮັບຜູ້ໂດຍສານທັງໝົດ 1.4 ລ້ານຄົນໃນເດືອນເມສາ 2022 - ດັ່ງນັ້ນເກືອບເຖິງລະດັບກ່ອນເກີດວິກິດອີກຄັ້ງ (ຫຼຸດລົງພຽງແຕ່ 2.4 ເປີເຊັນເມື່ອທຽບໃສ່ເດືອນເມສາ 2019). ໃນ Bulgarian Riviera, ສະຫນາມບິນ Twin Star ຂອງ Burgas (BOJ) ແລະ Varna (VAR) ຍັງບັນລຸການສັນຈອນເພີ່ມຂຶ້ນ, ມີຜູ້ໂດຍສານທັງຫມົດ 95,951 ຄົນໃຫ້ບໍລິການໃນເດືອນລາຍງານ. ການສັນຈອນຢູ່ສະໜາມບິນ Antalya (AYT) ໃນຝັ່ງທະເລເມດິເຕີເຣນຽນຂອງເທີກີ ໄດ້ເພີ່ມຂຶ້ນເປັນປະມານ 1.5 ລ້ານຄົນ.\nເພີ່ມເຕີມກ່ຽວກັບ: ສະໂລວີເນຍ | Lima | Burgas | ປະເທດເກຣັກ | Antalya\nກຸ່ມ Fraport: ການຂະຫຍາຍຕົວຂອງຜູ້ໂດຍສານແບບເຄື່ອນໄຫວຍັງສືບຕໍ່ Antalya, Burgas|\nAntalya Burgas ປະເທດເກຣັກ Lima ສະໂລວີເນຍ\nການທ່ອງທ່ຽວ Seychelles ບອກເລົ່າເລື່ອງລາວການເດີນທາງຢູ່ຕູ້ ATM ໃນ...\nເກົາຫຼີ: ຂໍ້ຈຳກັດ COVID-19 ສ່ວນໃຫຍ່ຈະຖືກຍົກອອກ...\nໂຮງແຮມ Arts Barcelona ເປີດຕົວລະດູຮ້ອນກັບມາຣີນາໃໝ່...\nYukon ເຂົ້າຮ່ວມ UNWTO ເຄືອຂ່າຍການທ່ອງທ່ຽວແບບຍືນຍົງ...\nປະເທດ Rwanda ຍົກອອກຄຳສັ່ງໃສ່ໜ້າກາກນອກເຮືອນເປັນ COVID-19 ໃໝ່...\nເຫດການອອນໄລນ໌ IMEX ໃຫມ່ຈາກ Google Experience Institute\nປະຫວັດສາດ Bridgetown Barbados: ຄຸ້ມຄ່າການເດີນທາງໃນຕົວມັນເອງ\nດີເຈ Marshmello ທີ່ໄດ້ຮັບການສະເໜີຊື່ຈາກ Grammy ໃນຫົວຂໍ້ຂ່າວ Isle ຂອງ MTV...\nຢາກໄປຮຽນຕ່າງປະເທດບໍ? 10 ປະເທດທີ່ດີທີ່ສຸດສໍາລັບການສຶກສາ...


ສຸກທະວີ ສ້າງສະຖິຕິບໍ່ເສຍປະຕູ5ນັດຕິດຕໍ່ ກາຍເປັນຜູ້ຮັກສາປະຕູທີ່ດີທີ່ສຸດໃນລາວລີກ 1 ປີນີ້ - Laoedaily\nສຸກທະວີ ສ້າງສະຖິຕິບໍ່ເສຍປະຕູ5ນັດຕິດຕໍ່ ກາຍເປັນຜູ້ຮັກສາປະຕູທີ່ດີທີ່ສຸດໃນລາວລີກ 1 ປີນີ້\nPosted in ກີລາ Tagged ກີລາ, ກີລາພາຍໃນ, ນັກເຕະ, ບານເຕະ, ຜູ້ຮັກສາປະຕູ, ລາວພຣີເມຍລີກ, ລາວລີກ, ລາວລີກ 1, ສຸກທະວີ\nສຸກທະວີ ສູນດາລາ ກາຍເປັນຜູ້ຮັກສາປະຕູທີ່ສ້າງຜົນງານໂດດເດັ່ນທີ່ສຸດໃນລາວລີກ 1 ລະດູການ 2020 ຫຼ້າສຸດສ້າງສະຖິຕິບໍ່ເສຍປະຕູຕິດຕໍ່ກັນເຖິງ5ນັດ ຈົນຊ່ວຍໃຫ້ ລາວໂຕໂຢຕ້າ ເອັຟຊີ ຄວ້າແຊັມລີກສູງສຸດຂອງ ສປປ ລາວ ເປັນສະໄໝທີ5ໄປຄອງ.\nເຖິງວ່າ ສຸກທະວີ ຈະຢູ່ກັບທີມໃຫຍ່ຢ່າງ ລາວໂຕໂຢຕ້າ ເອັຟຊີ, ແຕ່ວ່າລະດູການນີ້ ສຸກທະວີ ສາມາດປ້ອງກັນການຍິງຂອງຄູ່ແຂ່ງໄດ້ຫຼາຍຄັ້ງໆ ໂດຍສະເພາະນັດທີ່ ລາວໂຕໂຢຕ້າ ເອັຟຊີ ເອົາຊະນະ ເອັສຣາ ເອັຟຊີ 4-0 ໃນຮອບຂາກັບ ໂດຍສະຖິຕິຫຼັງເກມ ເອັສຣາ ເອັຟຊີ ສາມາດສ້າງສັນໂອກາດຍິງເຖິງ 10 ກວ່າຄັ້ງ ເປັນສະຖິຕິການສ້າງໂອກາດຍິງຫຼາຍທີ່ສຸດໃນລາວລີກ 1 ລະດູການນີ້ ແຕ່ ສຸກທະວີ ສາມາດປ້ອງກັນ ແລະ ເຮັດໃຫ້ ລາວໂຕໂຢຕ້າ ເອັຟຊີ ບໍ່ເສຍປະຕູໃນນັດດັ່ງກ່າວ.\nໃນລາວລີກ 1 ລະດູການນີ້ ສຸກທະວີ ລົງສະໜາມໃຫ້ກັບ ລາວໂຕໂຢຕ້າ ເອັຟຊີ ໄປແລ້ວ9ນັດ ແລະ ເສຍປະຕູພຽງ3ໜ່ວຍເທົ່ານັ້ນປະກອບດ້ວຍ ເສຍ 1 ປະຕູນັດທີ່ສະເໝີກັບ ມາສເຕີ7ເອັຟຊີ 1-1, ເສຍ 1 ປະຕູນັດທີ່ຊະນະ ວຽງຈັນ ເອັຟຊີ 5-1 ແລະ ເສຍ 1 ປະຕູນັດທີ່ຊະນະ ເອັສຣາ ເອັຟຊີ 2-1 ເຊິ່ງເກີດຂຶ້ນໃນຮອບຂາໄປທັງໝົດ. ແຕ່ຫຼັງຈາກນັ້ນໃນຮອບຂາກັບ ສຸກທະວີ ໄດ້ໂອກາດລົງສະໜາມໃຫ້ ລາວໂຕໂຢຕ້າ ເອັຟຊີ5ນັດລວດ ແລະ ບໍ່ເສຍປະຕູຈັກນັດ ພ້ອມຊ່ວຍໃຫ້ ລາວໂຕໂຢຕ້າ ເອັຟຊີ ຮັກສາສະຖິຕິເສຍປະຕູໜ້ອຍທີ່ສຸດໃນລະດູການນີ້ເສຍພຽງ4ປະຕູຈາກ 11 ນັດ ແລະ ເຫຼືອນັດສຸດທ້າຍໃນອາທິດນີ້.\nສຸກທະວີ ເລົ່າຕໍ່ທີມຂ່າວເສດຖະກິດ-ການຄ້າຂອງພວກເຮົາວ່າ: ຈຸດເລີ່ມຕົ້ນການມາຫຼິ້ນບານເຕະກໍຄືກັບຄົນອື່ນໆ ເລີ່ມຈາກຄວາມຮັກມັກ ຈົນເຖິງໄລຍະຮຽນຢູ່ ມ 1 ກໍໄດ້ຕິດທີມໂຮງຮຽນມັດທະຍົມ ສິມມະໂນ ໃນນະຄອນຫຼວງວຽງຈັນ ໄປແຂ່ງຂັນລາຍການລະດັບໂຮງຮຽນ. ຈຸດເລີ່ມຕົ້ນການເປັນຜູ້ຮັກສາປະຕູແມ່ນນ້ອງເຄີຍຫຼິ້ນກອງຫຼັງ ຕອນທີມໂຮງຮຽນ ຮຸ່ນອາຍຸ 11-12 ປີ ແລ້ວໄປແຂ່ງຂັນຢູ່ ສູນເອັສຣາ ທີມບໍ່ມີນັກຮັບເລີຍໄດ້ອາສາເປັນນັກຮັບ ແລະ ກໍເລີ່ມຫຼິ້ນຕໍາແໜ່ງດັ່ງກ່າວ ຕັ້ງແຕ່ນັ້ນມາ.\n“ ໃນປີ 2008 ນ້ອງໄດ້ເປັນນັກເຕະເຍົາວະຊົນຂອງ ເອັສຣາ ເອັຟຊີ ກ່ອນທີ່ໃນປີ 2010-2014 ໄດ້ຂຶ້ນໄປແຂ່ງຂັນ ໃນລີກສູງສຸດຂອງ ສປປ ລາວ, ປີ 2015 ໄປຫຼິ້ນໃຫ້ກັບ ຮ່ວງແອງ ອັດຕະປື, ປີ 2016 ຍ້າຍໄປຫຼິ້ນໃຫ້ກັບ ລ້ານຊ້າງ ຢູໄນເຕັດ, 2017 ຫຼິ້ນໃຫ້ກັບ ວຽງຈັນ ຢູໄນເຕັດ ແລະ ປີ 2018 ໄດ້ຢຸດການເປັນນັກເຕະ ເພື່ອໄປຮຽນທີ່ວິທະຍາໄລດົງຄໍາຊ້າງ ” ສຸກທະວີ ກ່າວ.\nສຸກທະວີ ກ່າວອີກວ່າ: ຈົນມາເຖິງປີ 2019 ໄດ້ກັບມາຫຼິ້ນໃຫ້ກັບ ລາວໂຕໂຢຕ້າ ເອັຟຊີ ຈົນເຖິງປັດຈຸບັນ ເຊິ່ງແນ່ນອນເຄັດລັບຂອງນ້ອງ ໃນການເປັນນັກເຕະນັ້ນກໍຕ້ອງມີການວາງຕາຕະລາງການຝຶກຊ້ອມເປັນປະຈໍາ ເຊິ່ງເກືອບທຸກໆຕອນເຊົ້າມັກລຸກຊ້ອມເອງເຕັ້ນເຊືອກ, ອອກກໍາລັງກາຍ ( ຟິດເນັດ ), ເບິ່ງຢູທູບການເປັນຜູ້ຮັກສາປະຕູ ( youtube goalkeeper ) ຂອງຫຼາຍຄົນ ແລະ ເອົາມານໍາໃຊ້ໃນການຝຶກຊ້ອມ ລວມເຖິງການແຂ່ງຂັນ ເສີມກັບຄູຝຶກຂອງແຕ່ລະຄົນເຄີຍສິດສອນໃນໄລຍະທີ່ຜ່ານມາ.\nສຸກທະວີ ສູນດາລາ ເກີດວັນທີ4ພະຈິກ 1995 ທີ່ບ້ານສິມມະໂນໃຕ້ ເມືອງຫາດຊາຍຟອງ ນະຄອນຫຼວງວຽງຈັນ ກາຍເປັນອີກນັກເຕະລາວທີ່ປະສົບຜົນສໍາເລັດສູງ ໃນວົງການບານເຕະລາວ ກັບສະໂມສອນໃຫຍ່ ເປັນຕົ້ນແມ່ນໄດ້ແຊັມກັບ2ຍັກໃຫຍ່ໃນລີກສູງສຸດຂອງ ສປປ ລາວ ກໍຄືໄດ້ແຊັມລາວພຣີເມຍລີກ 2016 ກັບ ລ້ານຊ້າງ ຢູໄນເຕັດ ແລະ ໄດ້ໄປແຂ່ງຂັນລາຍການ ໂຕໂຢຕ້າ ແມ່ຂອງຄລັບ 2017 ກໍຄວ້າລາງວັນນັກເຕະດີເດັ່ນປະຈໍາລາຍການດັ່ງກ່າວ ແລະ ຫຼ້າສຸດໄດ້ແຊັມກັບ ລາວໂຕໂຢຕ້າ ເອັຟຊີ ໃນລີກສູງສຸດຂອງ ສປປ ລາວ2ສະໄໝ 2019 ກັບ 2020, ສ່ວນໃນນາມທີມຊາດລາວ ແມ່ນໄດ້ຕິດທີມຊາດນັບຕັ້ງແຕ່ຊຸດນ້ອຍຈົນເຖິງຊຸດໃຫຍ່ ໄປແຂ່ງຂັນຫຼາຍໆລາຍການມາແລ້ວ.


ຈາກເດັກບ້ານນອກ ສູ່ອາຊີບນັກຂຽນ, ນັກເວົ້າສ້າງແຮງບັນດານໃຈແຖວໜ້າຂອງລາວ - Laoedaily\nຈາກເດັກບ້ານນອກ ສູ່ອາຊີບນັກຂຽນ, ນັກເວົ້າສ້າງແຮງບັນດານໃຈແຖວໜ້າຂອງລາວ\nPosted in ການສຶກສາ Tagged ບົດຮຽນຊີວິດ, ອາຈານກາບແກ້ວ\nມື້ນີ້ແອັດມິນຈະພາທ່ານຜູ້ອ່ານມາຮູ້ຈັກກັບບຸກຄົນທີ່ມີຊື່ສຽງໃນວົງການນັກຂຽນ ແລະ ເປັນນັກເວົ້າສ້າງແຮງບັນດານໃຈ ອັນດັບຕົ້ນໆຂອງປະເທດລາວ ຜ່ານການຂຶ້ນເວທີບັນຍາຍສ້າງແຮງບັນດານໃຈໃຫ້ອົງກອນທັງພາຍໃນ ແລະ ຕ່າງປະເທດແລ້ວ 100 ກວ່າອົງກອນ ນັ້ນຄື ອາຈານ ກາບແກ້ວ ທໍາມະວົງ.\nທ່ານ ກາບແກ້ວ ທຳມະວົງ ໃຫ້ສຳພາດວ່າ: ປັດຈຸບັນຕົນເອງປະກອບອາຊີບເປັນຮອງປະທານ ບໍລິສັດ ເອກະຊົນຕ່າງປະເທດແຫ່ງໜຶ່ງ ເຮັດກ່ຽວກັບໂທລະຄົມ, ວິທະຍຸ ແລະ ໂທລະພາບ ແລະ ມີອາຊີບສຳຮອງເປັນນັກຂຽນ ແລະ ນັກເວົ້າສ້າງແຮງບັນດານໃຈ ຜົນງານການເປັນນັກຂຽນຜ່ານມາມີປຶ້ມຫຼາຍເຫຼັ້ມທີ່ໄດ້ຕີພິມອອກຈຳໜ່າຍເຊັ່ນ: ລວມຍອດເຄັດລັບການຕະຫຼາດ, ເຄັດລັບສູ່ຄວາມສຳເລັດ, ເຄັດລັບຊະນະໃຈຄົນ ແລະ ມັດໃຈຄູ່ຮັກ, ສູດຄວາມສຳເລັດຜູ້ບໍລິຫານຍຸກໃໝ່, ບຸກທະລຸອາຊຽນ, ການໃຊ້ຊີວິດສູ່ຄວາມສຸກ, ວິຊາຊີວິດທີ່ບໍ່ມີສອນໃນໂຮງຮຽນ, ສົງຄາມຊີວິດ ແລະ ຄວາມຮັກ, ຟ້າຫຼັງຝົນ ຄົນສູ່ຊີວິດ, ປະທານໄກສອນພົມວິຫານ ພົມ4ດ້ານ ຈົນໄດ້ຮັບລາງວັນນັກຂຽນດີເດັ່ນລາງວັນນາກຄຳ.\nນອກຈາກການຂຽນແລ້ວ ອາຈານກາບແກ້ວຍັງເປັນນັກເວົ້າສ້າງແຮງບັນດານໃຈໃຫ້ອົງກອນທັງພາຍໃນ ແລະ ຕ່າງປະເທດມາແລ້ວ 100 ກວ່າອົງກອນ ໄດ້ຮັບລາງວັນ ຊາວໜຸ່ມຕົວແບບດີເດັ່ນ ທີ່ສ້າງຊື່ສຽງໃຫ້ປະເທດຊາດໃນປີ 2018 ແລະ ລາງວັນດີເດັ່ນແຫ່ງການປ່ຽນແປງໃໝ່ໃນອາຊຽນປີ 2014.\nທ່ານ ອາຈານ ກາບແກ້ວ ໄດ້ເລົ່າວ່າ ໂຕເພິ່່ນເອງເກີດຢູ່ບ້ານບຶງທະເລ ນະຄອນໄກສອນພົມວິຫານ ແຂວງສະຫວັນນະເຂດ ການທີ່ຈະກ້າວມາເປັນນັກເວົ້າສ້າງແຮງບັນດາໃຈນີ້ ແມ່ນເກີດຂຶ້ນຈາກຄວາມບັງເອີນ, ບໍ່ໄດ້ຕັ້ງໃຈ ແລະ ບໍ່ໄດ້ມີຄວາມຝັນຢາກເປັນ ເພາະວ່າຊີວິດຕອນຍັງນ້ອຍ ພໍ່ເປັນຄົນຕິດເຫຼົ້າ, ແມ່ເປັນຄົນກືກໜັງສື ມີລູກ 10 ຄົນ ແລະໂຕເອງເປັນຜູ້ທີ 8.\nສະນັ້ນ, ທ່ານລອງຈິນຕະນາການເບິ່ງວ່າ ພໍ່ຕິດເຫຼົ້າ, ແມ່ເປັນຄົນກືກໜັງສື ເຮັດໄຮ່ເຮັດນາ ມີລູກ 10 ຄົນ ເປັນພາລະໜັກຂອງແມ່ ແລະ ຕໍ່ມາເທວະດາອາດຈະມັກສາຍເລືອດແມ່ ເລີຍເອົາ2ຄົນໄປ ຜູ້ໜຶ່ງເສຍຊີວິດ ແລະ ອີກຄົນບໍ່ຮູ້ໄປທາງໃດ.\nດັ່ງນັ້ນ, ຈາກລູກ 10 ຄົນ ເຫຼືອ 8 ຄົນ ເຊິ່ງອາຈານກາບແກ້ວເປັນຜູ້ 8. ຖ້າແມ່ນຄົນຈີນ ຫຼື ຄົນຫວຽດນາມ ຈະມັກເລກທີ 8 ເພາະວ່າລູກຜູ້ທີ່ 8 ຈະໂຊກດີ ເພາະເລກ 8 ເປັນເລກແຫ່ງຄວາມໂຊກດີ, ອາຈານກາບແກ້ວບອກວ່າ ສຳລັບຄວາມໂຊກດີຂອງຂ້າພະເຈົ້າແລ້ວ ໃນຊ່ວງນັ້ນມື້ໃດທີ່ໄດ້ກິນເຂົ້າອີ່ມທ້ອງ ແມ່ນມື້ນັ້ນໂຊກດີ ເພາະວ່າເຮັດນາຢູ່ບ້ານແມ່ນເປັນນາໂນນດິນຊາຍ ຈະບໍ່ກຸ້ມກິນ, ຮອດເດືອນ6ແມ່ຕ້ອງໄປຂໍເຂົ້າກິນນຳພີ່ນ້ອງໂດຍການຢືມມາກິນແລ້ວຄ່ອຍໃຊ້ຕາມຫຼັງ.\nເມື່ອອາຍຸ 14 ປີ ໄດ້ອອກຈາກບ້ານ ໄປຮຽນຢູ່ໂຮງຮຽນກິນນອນ ຮຽນຈົບຢູ່ໂຮງຮຽນກິນນອນ ກໍ່ໄດ້ຂຶ້ນມານະຄອນຫຼວງວຽງຈັນ ໂດຍມີເງິນຕິດຕົວ 20 ພັນກີບ ພ້ອມເຄື່ອງ3ຊຸດ ຂຶ້ນມາແມ່ນບໍ່ມີພີ່ນ້ອງຢູ່ນະຄອນຫຼວງວຽງຈັນ ເຊິ່ງຕອນມາແມ່ນປີ 1997. ການໃຊ້ຊີວິດກໍໄດ້ປ່ຽນ ມາເຮັດອາຊີບຮັບເຄື່ອງເລ້ມາເກາະໃສ່ລົດຖີບແລ້ວເລາະຂາຍ ແລະ ມີຄວາມຝັນວ່າ ຕ້ອງເສັງເຂົ້າມະຫາວິທະຍາໄລແຫ່ງຊາດ ( ດົງໂດກ ) ໃຫ້ໄດ້ ເຊິ່ງຕອນນັ້ນເສັງເຂົ້າດົງໂດກແມ່ນມີ4ວິຊາ ບໍ່ໄດ້ມີການແຍກສາຍເຮັດໃຫ້ສອບເສັງເຂົ້າບໍ່ໄດ້ເນື່ອງຈາກບໍ່ເກັ່ງວິຊາຄະນິດສາດ ແລະ ບັງເອີນໃນຕອນນັ້ນມີສາຍພາສາອັງກິດພິເສດ ແຕ່ຂ້າພະເຈົ້າຮຽນຢູ່ໂຮງຮຽນມັດທະຍົມ ແມ່ນສາຍພາສາຝຣັ່ງ ແລ້ວມີໝູ່ບອກວ່າຖ້າໄດ້ພາສາຝຣັ່ງໄປຮຽນເພີ່ມພາສາອັງກິດຢູ່ວັດເພີ່ມກໍໄດ້ ເລີຍເລີ່ມໄປຮຽນຢູ່ວັດ ເຊິ່ງປີທີໜຶ່ງໄປສອບເສັງບໍ່ໄດ້ ແລະ ຕໍ່ມາປີທີສອງຈຶ່ງສອບເສັງເຂົ້າໄດ້ ໂດຍເສຍເວລາ2ປີ ຈຶ່ງໄດ້ຮຽນ .\nການຮຽນແມ່ນຮຽນພາກຄ່ຳ, ສ່ວນເວລາກາງເວັນຕ້ອງໄດ້ຫາເງິນຂາຍເຄື່ອງ, ການຂາຍເຄື່ອງຕອນນັ້ນແມ່ນຂາຍບໍ່ໄດ້ຈຶ່ງໄດ້ສະໝັກເຂົ້າເຮັດວຽກຢູ່ໂຮງແຮມໂນໂວເທວ ໃນຕຳແໜ່ງຊັກລີດ ເພາະຕໍາແໜ່ງອື່ນເຂົາບໍ່ຮັບ, ແຕ່ກ່ອນບໍ່ຮູ້ວ່າພະແນກ Laundry ມັນເຮັດຫຍັງເພາະເປັນຊື່ພາສາຕ່າງປະເທດ ແລ້ວໄດ້ໄປວຽກມື້ທຳອິດຈຶ່ງໄດ້ຮູ້ວ່າຕຳແໜງຊັກເຄື່ອງ. ດັ່ງນັ້ນ, ການຂຶ້ນມາຢູ່ນະຄອນຫຼວງວຽງຈັນ ໄດ້ເຂົ້າຮຽນຢູ່ດົງໂດກປີ 1, ອາຊີບທີ່ເຮັດເປັນທາງການໃນຊີວິດແທ້ໆແມ່ນ ເປັນພະນັກງານຊັກເຄື່ອງ ເຊິ່ງໄດ້ຊັກໝົດທຸກຢ່າງ, ໂດຍບໍ່ໄດ້ຄິດວ່າຈາກອາຊີບຊັກເຄື່ອງ ຈະໄດ້ກາຍມາເປັນນັກເວົ້າສ້າງແຮງບັນດານໃຈ ຈາກນັ້ນມາກໍ່ປ່ຽນຫຼາຍວຽກທັງອອກເອງ ແລະຖືກໄລ່ອອກບໍ່ມີເຂົ້າກິນແຕ່ກໍ່ອົດທົນດິ້ນຮົນ ສຸດທ້າຍໄດ້ມາເຮັດວຽກກັບບໍລິສັດ ເອກະຊົນຕ່າງປະເທດແຫ່ງໜຶ່ງ ຈົນມາຮອດປັດຈຸບັນໄດ້ 17 ປີແລ້ວ ມີຕຳແໜ່ງເປັນຮອງປະທານ.\nທ່ານ ອາຈານ ກາບແກ້ວ ກ່າວວ່າ: ຈຸດທີ່ເຮັດໃຫ້ຂ້າພະເຈົ້າກາຍເປັນນັກເວົ້າສ້າງແຮງບັນດານໃຈແມ່ນ ຫຼັງຈາກເຮັດວຽກຢູ່ບໍລິສັດແຫ່ງນີ້ແລ້ວ ຊີວິດກໍເລີ່ມດີຂຶ້ນມາ ແລະ ໄດ້ຮຽນປະລິນຍາໂທ ເຊິ່ງຕອນຮຽນ ແມ່ນເຫັນຮອງສາສະດາຈານທີ່ສອນ ມາຈາກມະຫາວິທະຍາໄລຈຸລາລົງກອນ ປະເທດໄທ ເວລາອາຈານຂຶ້ນມາສອນແມ່ນບໍ່ມີນັກສຶກສາຂາດຈັກຄົນເພາະມ່ວນ ແລະ ອາຈານເອງກໍເປັນຄ້າຍຄືກັບນັກເວົ້າເຮັດໃຫ້ຫຼາຍຄົນຕິດ. ດັ່ງນັ້ນ, ຂ້າພະເຈົ້າ ຈຶ່ງຮູ້ສຶກຢາກເປັນນັກເວົ້າຕັ້ງແຕ່ນັ້ນເປັນຕົ້ນມາ ອີກຢ່າງເວລາອາຈານສອນແລ້ວ ບັນດານັກສຶກແມ່ຍິງ ກໍຈະໄປຂໍຖ່າຍຮູບກັບອາຈານ ກໍເລີຍຄິດວ່າຢາກເປັນແບບອາຈານ, ຢາກມີຄົນມາຂໍຖ່າຍຮູບນຳ ຕົວເອງພັດບໍ່ມີໃຜສົນໃຈ ກໍເລີຍຄິດວ່າມື້ໃດຈະມີສາວໆມາຂໍຖ່າຍຮູບນຳ ນັ້ນຄືແຮງບັນດານໃຈທີ່ເຮັດໃຫ້ຢາກເປັນນັກເວົ້າ, ຢາກເປັນຄູຝືກ.\nຮຽນຈົບປະລິນຍາໂທໄດ້ກຽດນິຍົມອັນດັບ2ຫຼື ໃບປະກາດແດງ ກໍເລີຍໝັ້ນໃຈວ່າ ໂອເຄຕ້ອງເປັນຄືອາຈານນັ້ນໃຫ້ໄດ້ ແລ້ວຄ່ອຍໆເປີດເຜີຍໂຕເອງຜ່ານໜັງສືພິມ ຕໍ່ມາກໍເລີ່ມມີບັນດາບໍລິສັດອົງກອນທັງພາກລັດ ແລະ ເອກະຊົນ ທັງພາຍໃນ ແລະ ຕ່າງປະເທດ ໄດ້ເຊີນໄປເວົ້າສ້າງແຮງບັນດານໃຈ ຈົນຜ່ານມາ 100 ກວ່າເວທີ.\nອາຈານກາບແກ້ວ ຍອມຮັບວ່າການທີ່ຕົນເອງໄປບັນຍາຍ ແລະໄດ້ຮັບຄວາມນິຍົມຄົນຕິດໃຈ ຍ້ອນເປັນຄົນທີ່ເລີ່ມມາຈາກບໍ່ມີຫຍັງ, ຕິດລົບຈາກບ້ານນອກ ແລະ ຮອດມື້ນີ້ໄດ້ຕ້ອງຜ່ານຜ່າອຸປະສັກຫຼາຍຢ່າງ ແລະ ບົດຮຽນເຫຼົ່ານີ້ມັນໄດ້ຖ່າຍທອດໃຫ້ຫຼາຍຄົນເຂົ້າຝຶກອົບຮົມ ໂດຍສະເພາະປະສົບການເລື່ອງເລົ່າຊີວິດຈິງໄດ້ເຂົ້າໃຈ ເພາະວ່າຊີວິດຄົນສ່ວນໃຫຍ່ມັນດີກວ່າຂ້າພະເຈົ້າ ມີເຮືອນ, ມີລົດຂີ່ ແຕ່ຂ້າພະເຈົ້າບໍ່ມີຫຍັງໝົດ ແຕ່ມາຢືນຈຸດນີ້ໄດ້ ມັນເຮັດໃຫ້ຫຼາຍຄົນຄິດເຫັນຕົນເອງ ແລະ ນັ້ນຄືເປັນສິ່ງດຶງດູດ ຫຼື ວ່າເປັນບົດຮຽນ, ເປັນເຄັດລັບໜຶ່ງທີ່ເຮັດໃຫ້ຫຼາຍຄົນເຊີນຂ້າພະເຈົ້າໄປບັນຍາຍນັ້ນຄືປະສົບການ.\n[ ຂ່າວ: ສັນຕິ, ຮູບ: ອາຈານ ກາບແກ້ວ ທຳມະວົງ ]


ສະບັບ 0.2.7 – ອີຣ່ານ “ການເລືອກຕັ້ງ”\nເດືອນມິຖຸນາ 19, 2009 ໂດຍ ຂໍ້ສະເຫນີ5ຄໍາເຫັນ\nຂໍຂອບໃຈກັບການເລືອກຕັ້ງຫລ້າສຸດກູໂກອີຣ່ານໄດ້ສະຫນັບສະຫນູນເພີ່ມເປີເຊຍກັບກູໂກແປພາສາ, ພວກເຮົາໄດ້ຕັດສິນໃຈປະຕິບັດຕາມຟ້ອງ. ຖ້າທ່ານຕ້ອງການ – ທ່ານສາມາດໃນປັດຈຸບັນທີ່ຈະມີເວັບໄຊ Wordpress ຂອງທ່ານແປກັບ Farsi ຫຼືຈາກ Farsi. ພຽງແຕ່ໄປໄດ້ໃນການໂຕ້ຕອບການບໍລິຫານແລະການເພີ່ມພາສານີ້, ທີ່ງ່າຍດາຍຂອງຕົນ. ບໍ່ມີຫຍັງອີກແດ່ທີ່ເປັນໃຫມ່, yet.\nຍື່ນພາຍໃຕ້: ອ່ານມ່ວນຊວນຫົວປ່ອຍ Tagged ມີ: ແປພາສາຂອງ Google, ເປັນການຄ້າຫນ້ອຍ, ພາສາເພີ່ມເຕີມ, plugin wordpress\nກໍລະກົດ 1, 2009 ສຸດ 8:12 pm\nBut i definitely prefer to supportafree works like yours than its “pro” ສະບັບ.\nກໍລະກົດ 1, 2009 ສຸດ 10:05 pm\nຂໍຂອບໃຈສໍາລັບຄໍາເຫັນ, I’ll add this item to the FAQ.\nmohammad hassan ເວົ້າວ່າ\nກໍລະກົດ 15, 2009 ສຸດ 11:19 pm\nກໍລະກົດ 16, 2009 ສຸດ 3:46 pm\nກໍລະກົດ 17, 2009 ສຸດ 9:59 ຢູ່ໃນ\nທີ່ຢູ່ອີເມວຂອງທ່ານຈະບໍ່ໄດ້ຮັບການຈັດພີມມາ. ທົ່ງນາທີ່ກໍານົດໄວ້ແມ່ນຫມາຍ *\nທ່ານປະຈຸບັນ @ r *


ຂ່າວປອມ ໄພຮ້າຍຈາກສື່ສັງຄົມອອນລາຍ ທີ່ຂົ່ມຂູ່ຄວາມໝັ້ນຄົງທາງເສດຖະກິດ-ສັງຄົມ | ອິດສະຫຼະ\nຂ່າວປອມ ໄພຮ້າຍຈາກສື່ສັງຄົມອອນລາຍ ທີ່ຂົ່ມຂູ່ຄວາມໝັ້ນຄົງທາງເສດຖະກິດ-ສັງຄົມ\nການເກີດຂຶ້ນຂອງເຄືອຂ່າຍອິນເຕີເນັດເຮັດໃຫ້ການສື່ສານ ແລະ ການຮັບສົ່ງຂ່າວສານໄດ້ຢ່າງສະດວກ ແລະ ວ່ອງໄວຫຼາຍຂຶ້ນ ປະຊາຊົນຈຶ່ງໃຫ້ຄວາມນິຍົມຮັບຂ່າວສານຜ່ານສື່ທາງອິນເຕີເນັດ ແລະ ເຄືອຂ່າຍສັງຄົມອອນລາຍ ຫຼື Social Network ເພີ່ມຫຼາຍຂຶ້ນ ໃນທາງກັບກັນກໍ່ມີຜູ້ທີ່ໃຊ້ຊ່ອງທາງນີ້ເປັນເຄື່ອງມື ສ້າງຜົນປະໂຫຍດໃຫ້ກັບຕົນເອງ ດ້ວຍວິທີການຕ່າງໆ ແລະ ຫຼາກຫຼາຍ, ຫຼ້າສຸດເກີດກະແສການຜະລິດຂໍ້ມູນທີ່ບໍ່ມີມູນຄວາມຈິງ ທີ່ຮຽກວ່າ “ຂ່າວປອມ” ຫຼື Fake News ຂຶ້ນມາ ດັ່ງປາກົດການສຳຄັນໃນກໍລະນີການລົງປະຊາມະຕິແຍກຕົວອອກຈາກ EU ຂອງປະເທດອັງກຄດ (Brexit) ແລະ ການເລືອກຕັ້ງປະທານປະເທດຂອງ ສະຫະລັດ ອາເມຣິກາ ທີ່ຜ່ານມາ ເຊິ່ງໄຊຊະນະຕົກເປັນຂອງທ່ານ ໂດໂນ ທຣຳ ຈະເຫັນໄດ້ວ່າຂ່າວປອມມີອິດທິພົນຕໍ່ການຕັດສິນໃຈຂອງສັງຄົມໂລກອິນເຕີເນັດຫຼາຍ, ດັ່ງນັ້ນ, ປະເທດລາວເຮົາ ຫຼື ເຈົ້າໜ້າທີ່ຈຶ່ງຄວນໃຫ້ຄວາມສຳຄັນກັບການສະກັດກັ້ນການເຜີຍແຜ່ຂອງຂ່າວປອມ ກ່ອນທີ່ຈະທະວີຄວາມຮຸນແຮງ ແລະ ສົ່ງຜົນກະທົບສ້າງຄວາມເສຍຫາຍໃຫຍ່ຫຼວງໃຫ້ແກ່ສັງຄົມກໍ່ຄືປະເທດຊາດ.\nໃນປັດຈຸບັນ ອິນເຕີເນັດ ແລະ ເຕັກໂນໂລຊີການສື່ສານມີການພັດທະນາມາໄກຫຼາຍ ຈາກການສຳຫຼວດການໃຊ້ອິນເຕີເນັດຂອງປະຊາກອນໂລກ ພົບວ່າ ມີຜູ້ໃຊ້ອິນເຕີເນັດປະມານ 3.4 ພັນລ້ານຄົນ ແລະ ມີຜູ້ໃຊ້ເຄືອຂ່າຍສັງຄົມອອນລາຍ ຫຼື Social Network ປະມານ 2.3 ພັນລ້ານຄົນ ໂດຍນິຍົມໃຊ້ Facebook ຫຼາຍທີ່ສຸດ.\nຈາກພາບລວມຂອງຄວາມສຳຄັນຂອງອິນເຕີເນັດຄືດັ່ງກ່າວ ເຮັດໃຫ້ການສະແຫວງຫາຜົນປະໂຫຍດ ເພື່ອຕົນເອງສາມາດເຮັດໄດ້ງ່າຍ ແລະ ແຜ່ລະບາດຢ່າງວ່ອງໄວ ລວມທັງປະຊາຊົນເຂົ້າເຖິງໄດ້ຫຼາຍຂຶ້ນ ເຊິ່ງອາດຈະນຳໄປສູ່ຜົນກະທົບໃນໄລຍະຍາວໄດ້ ຫຼ້າສຸດກະແສການຜະລິດ ແລະ ໃຊ້ຂໍ້ມູນທີ່ບໍ່ມີມູນຄວາມຈິງ ຫຼື ຮຽກວ່າ “ຂ່າວປອມ” ຫຼື Fake News ເພື່ອນຳໄປສູ່ຜົນປະໂຫຍດສະເພາະກຸ່ມ ໄດ້ສ້າງຜົນກະທົບສຳຄັນໃຫ້ເກີດຂຶ້ນ, ດັ່ງເຊັ່ນກໍລະນີການລົງປະຊາມະຕິແຍກຕົວອອກຈາກສະຫະພາບເອີຣົບ ຂອງປະເທດອັງກິດ ທີ່ປາກົດມີຂ່າວປອມເປັນຈຳນວນຫຼາຍ ຈົນສຸດທ້າຍເຮັດໃຫ້ຜົນການລົງປະຊາມະຕິອອກມາໃນທິດທາງທີ່ຜິດຄວາມຄາດໝາຍ ເຮັດໃຫ້ປະເທດອັງກິດຕ້ອງແຍກຕົວອອກຈາກສະຫະພາບເອີຣົບ ທີ່ໄດ້ຮ່ວມບຸກເບີກມາ, ນອກຈາກນັ້ນກໍລະນີການເລືອກຕັ້ງປະທານປະເທດ ສະຫະລັດ ອາເມຣິກາ ໃນເດືອນພະຈິກ ປີ 2016, ທ່ານ ໂດໂນ ທຣຳ ກໍ່ໄດ້ຮັບເລືອກໃຫ້ເປັນປະທານປະເທດຄົນທີ 45 ຂອງສະຫະລັດ ອາເມຣິກາ ພາຍຫຼັງທີ່ສາມາດຊະນະການເລືອກຕັ້ງກັບທ່ານ ນາງ ຮິນລາຣີ ຄຼິນຕັນ ຄູ່ແຂ່ງດ້ວຍຄະແນນສຽງ 276 ຕໍ່ 218 ຄວາມສຳເລັດຂອງທ່ານ ໂດໂນ ທຣຳ ສ່ວນໜຶ່ງມາຈາກກະແສຂ່າວປອມທີ່ເປັນປະໂຫຍດແກ່ຕົວທ່ານເອງ ແລະ ເປັນຂ່າວຮ້າຍຂອງຄູ່ແຂ່ງຄົນສຳຄັນຄື ທ່ານ ນາງ ຮິນລາຣີ ຄຼິນຕັນ ໂດຍຈາກການວິເຄາະຂອງເວັບໄຊທ໌ Buzzfeed ລະບຸວ່າ ໃນເດືອນພະຈິກ 2016 ຂ່າວປອມທີ່ມີຍອດແຊຣ໌ (Share), ການກົດຖືກໃຈ (Like) ແລະ ສະແດງຄວາມຄິດເຫັນຫຼາຍທີ່ສຸດໃນ Facebook5ອັນດັບທຳອິດ ລ້ວນແຕ່ເປັນຂ່າວປອມທີ່ມີປະໂຫຍດຕໍ່ທ່ານ ທຣຳ ແລະ ເປັນຂ່າວທີ່ສົ່ງຜົນທາງລົບຕໍ່ທ່ານ ນາງ ຮິນລາຣີ ທັງໝົດເຊັ່ນ: ຂ່າວ ໂປ໊ບ ຟຣານຊິສ ພະປະມຸກແຫ່ງຄຼິດຕະຈັກນິກາຍໂຣມັນຄາທໍລິກ ປະກາດສະໜັບສະໜູນທ່ານ ທຣຳ (ມີຍອດແຊ໌, ການກົດຖືກໃຈ ແລະ ສະແດງຄວາມຄິດເປັນລວມ 960,000 ຄັ້ງ), ຂ່າວວິກິລີກຢືນຢັນວ່າທ່ານ ນາງ ຮິນລາຣີ ຄຼິນຕັນ ຂາຍອາວຸດໃຫ້ກຸ່ມກໍ່ການຮ້າຍ IS (ມີຍອດການແຊຣ໌, ການກົດຖືກໃຈ ແລະ ສະແດງຄວາມຄິດເຫັນລວມ 789,000 ຄັ້ງ) ແລະ ຂ່າວອີເມວຂອງທ່ານ ນາງ ຮິນລາຣີ ຄຼິນຕັນ ທີ່ກ່ຽວກັບກຸ່ມກໍ່ການຮ້າຍ IS ຮົ່ວໄຫຼ (ມີຍອດການແຊຣ໌, ການກົດຖືກໃຈ ແລະ ສະແດງຄວາມຄິດເຫັນລວມ 754,000 ຄັ້ງ) ເປັນຕົ້ນ, ເຊິ່ງທັງໝົດນັ້ນລ້ວນແຕ່ແມ່ນຂ່າວປອມ.\nສຳລັບໃນອາຊຽນ ປະເທດອິນໂດເນເຊຍ ເປັນປະເທດທີ່ໄດ້ຮັບຜົນກະທົບຈາກຂ່າວປອມໃນໄລຍະເວລາທີ່ສຳຄັນ ໂດຍເມື່ອ3ປີກ່ອນຂ່າວປອມເຄີຍສ້າງຄວາມສັບສົນວຸ້ນວາຍໃນການເລືອກຕັ້ງປະທານປະເທດອິນໂດເນເຊຍ, ຈາກນັ້ນໃນເດືອນພະຈິກ 2016 ໄດ້ມີການເຜີຍແຜ່ຂ່າວປອມ ທີ່ແຜ່ກະຈາຍໃນໂລກອອນລາຍວ່າ ແກນນຳກຸ່ມມຸດສະລິມຫົວຮຸນແຮງ Islamic Defenders Front (FPI) ຖືກທຳຮ້າຍໂດຍກອງທັບລັດຖະບານ ແລະ ຕ້ອງເຂົ້າປິ່ນປົວຢູ່ໂຮງໝໍ ເຊິ່ງພາຍຫຼັງລັດຖະບານໄດ້ອອກມາຢືນຢັນວ່າເປັນຂ່າວປອມ ແລະ ປະຊາຊົນກໍ່ໄດ້ຮູ້ຄວາມເປັນຈິງແລ້ວ ແຕ່ກໍ່ຍັງມີຄົນຈຳນວນຫຼາຍພັນທີ່ເຊື່ອວ່າເປັນຄວາມຈິງ.\nສຳລັບສາເຫດຂອງຂ່າວປອມມາຈາກ3ແຫ່ງສຳຄັນດັ່ງນີ້:\n1. ຖືກສ້າງຂຶ້ນມາຈາກຜູ້ມີອະຄະຕິ ຫຼື ຜູ້ຕ້ອງການໃຫ້ສັງຄົມແຕກແຍກ\n3. ມາຈາກແຮງຈູງໃນທາງເສດຖະກິດ ເຊິ່ງກໍ່ຄືຫາກມີຍອດແຊຣ໌, ການການກົດຖືກໃຈຫຼາຍຂຶ້ນເທົ່າໃດ ຫຼື ມີຄົນເຂົ້າອ່ານຫຼາຍເທົ່າໃດ ລາຍໄດ້ກໍ່ຈະຫຼາຍຂຶ້ນເທົ່ານັ້ນ ແລະ ມາດຕະການການຄຸ້ມຄອງຂອງລັດຍັງບໍ່ເຂັ້ມແຂງຫຼາຍເທົ່າທີ່ຄວນ ດັ່ງນັ້ນ, ຜູ້ທີ່ສ້າງຂ່າວປອມຈຶ່ງສາມາດສ້າງຂ່າວໄດ້ຕາມທີ່ຕ້ອງການ.\nຈາກການແຜ່ລະບາດຂອງຂ່າວປອມ ເຮັດໃຫ້ຍັກໃຫຍ່ຂອງໂລກອິນເຕີເນັດຄື Facebook ແລະ Google ໄດ້ອອກວາງແນວທາງໃນການແກ້ໄຂບັນຫາທີ່ເກີດຂຶ້ນໂດຍມີການປະກາດ4ມາດຕະການຄື: 1) ປັບປຸງຕົວເລືອກໃນການລາຍງານຜົນການຄົ້ນພົບຂ່າວປອມໃຫ້ງ່າຍຂຶ້ນ, 2) ຮ່ວມງານກັບອົງກອນດ້ານການກວດສອບຂ່າວປອມ, 3) ປັບໂຄດ (Code) ຂອງ Facebook ໃນການຈັດອັນດັບຂ່າວໃນ News Feed ແລະ 4) ກຳຈັດຄວາມສາມາດໃນການປອມໂດເມນເນມ (Spoof Domain) ເພື່ອຫຼຸດຈຳນວນເວັບໄຊທ໌ທີ່ອຳພາງວ່າເປັນສຳນັກຂ່າວແທ້ ແລະ ປັບປຸງນະໂຍບາຍຂະຫຍາຍຈຸດໂຄສະນາ ເພາະຂ່າວປອມຖືເປັນເນື້ອໃນທີ່ຫຼອກຫຼວງ ແລະ ເຮັດໃຫ້ຄົນເຂົ້າໃຈຜິດ.\nຂ່າວປອມທີ່ເກີດຂຶ້ນໄດ້ສົ່ງຜົນກະທົບຕໍ່ການເມືອງ, ເສດຖະກິດ-ສັງຄົມ ແລະ ຄວາມໝັ້ນຄົງ ສຳລັບດ້ານການເມືອງຂ່າວປອມທີ່ເກີດຂຶ້ນສົ່ງຜົນກະທົບຢ່າງເຫັນໄດ້ຊັດເຈນ ຈາກກໍລະນີການເລືອກຕັ້ງປະທານປະເທດສະຫະລັດ ອາເມຣິກາ ໃນຂະນະທີ່ປະເທດລາວອາດມີຜູ້ໃຊ້ຂ່າວປອມເປັນເຄື່ອງມືໃນການສ້າງຄວາມແຕກແຍກໃນສັງຄົມ.\nດ້ານເສດຖະກິດຂ່າວປອມຖືກສົ່ງຕໍ່ ຫຼື ແຊຣ໌ໃນເຄືອຂ່າຍສັງຄົມອອນລາຍ ອາດສົ່ງຜົນໃຫ້ນັກລົງທຶນ ເກີດຄວາມບໍ່ໝັ້ນໃຈໃນການລົງທຶນ ເຮັດໃຫ້ເສດຖະກິດບໍ່ໝັ້ນທ່ຽງ ແລະ ອາດສົ່ງຜົນກະທົບຕໍ່ລະບົບເສດຖະກິດໃນໄລຍະຍາວໄດ້.\nສ່ວນໃນດ້ານສັງຄົມ ຂ່າວປອມທີ່ເຜີຍແຜ່ອອກໄປ ໂດຍສະເພາະຂ່າວທີ່ມີຜົນກະທົບຕໍ່ຄວາມຮູ້ສຶກຂອງຄົນຈຳນວນຫຼາຍ ຈະເຮັດໃຫ້ເກີດຜົນກະທົບດ້ານຈິດໃຈຂອງປະຊາຊົນ ເຮັດໃຫ້ເກີດຄວາມສັບສົນ, ເຂົ້າໃຈຜິດ ແລະ ແຕກຕື່ນ ເຊິ່ງໃນໄລຍະຍາວອາດຈະສົ່ງຜົນຕໍ່ການດຳລົງຊີວິດຂອງປະຊາຊົນໄດ້.\nດ້ານຄວາມໝັ້ນຄົງ ອາດມີຜູ້ສ້າງຂ່າວປອມຂຶ້ນມາເພື່ອສ້າງຄວາມແຕກແຍກ ໂດຍໃຊ້ການທະຫານ ແລະ ການກໍ່ການຮ້າຍເປັນເຄື່ອງມືເຊັ່ນ: ການປ່ອຍຂ່າວປອມກ່ຽວກັບການກໍ່ການຮ້າຍຂຶ້ນມາ ເຊິ່ງຈະຜົນກະທົບຕໍ່ຄວາມໝັ້ນຄົງພາຍໃນປະເທດ ແລະ ຕ່າງປະເທດໄດ້.\nຂໍ້ສະເໜີໃນການແກ້ໄຂບັນຫາ: ການຄົ້ນຄວ້າຫາແນວທາງໃນການປ້ອງກັນ ແລະ ແກ້ໄຂບັນຫາກໍ່ເປັນສິ່ງທີ່ສຳຄັນຢ່າງຍິງ ໂດຍຂໍ້ສະເໝີໃນການແກ້ໄຂບັນຫາປະກອບດ້ວຍ:\n1. ປະຊາຊົນຄວນມີວິຈາລະນະຍານໃນການບໍລິໂພກຂ່າວສານຜ່ານທາງອິນເຕີເນັດ ແລະ ເຄືອຂ່າຍສັງຄົມອອນລາຍ ລວມທັງຕ້ອງຮັບຮູ້ ແລະ ເຂົ້າໃຈເຖິງບົດລົງໂທດຕາມກົດໝາຍ.\n2. ລັດຄວນໃຫ້ຄວາມຮູ້ປະຊາຊົນໃນການບໍລິໂພກຂ່າວສານ ລວມທັງການກຳຈັດ ຫຼື ຫຼີກລ້ຽງເວັບໄຊທ໌ຂ່າວປອມທີ່ເກີດຂຶ້ນເຊັ່ນ: ການໃຫ້ຄວາມຮູ້ເລື່ອງການລາຍງານຂ່າວປອມໃນ facebook ທີ່ພັດທະນາມາເພື່ອຄັດກອງຂ່າວປອມໂດຍສະເພາະ, ການໃຫ້ຄວາມຮູ້ແກ່ປະຊາຊົນ ລັດຄວນມີການຮ່ວມມືກັບສື່ ແລະ ໃຊ້ສື່ສັງຄົມອອນລາຍທີ່ເປັນທາງການຂອງອົງກອນ ໃນການປະຊາສຳພັນໃຫ້ປະຊາຊົນໄດ້ຮັບຮູ້.\n3. ໜ່ວຍງານດ້ານຄວາມໝັ້ນຄົງຕ້ອງມີການກວດສອບ ແລະ ດຳເນີນການກັບເວັບໄຊທ໌ຂ່າວປອມທີ່ເກີດຂຶ້ນ\n4. ລັດ ແລະ ໜ່ວຍງານດ້ານຄວາມໝັ້ນຄົງຄວນມີຊ່ອງທາງການສື່ສານກັບປະຊາຊົນທີ່ຫຼາກຫຼາຍ ໂດຍສະເພາະຄວນມີບັນຊີຜູ້ໃຊ້ສື່ສັງຄົມອອນລາຍ ເພື່ອສື່ສານຂ່າວທີ່ມີມູນຄວາມຈິງກັບປະຊາຊົນ ລວມທັງປ້ອງກັນການເຜີຍແຜ່ຂອງຂ່າວປອມ ແລະ ແກ້ໄຂຂ່າວປອມທີ່ອາດຈະເກີດຂຶ້ນໃຫ້ທັນຕໍ່ສະຖານະການ\n5. ສື່ຄວນກວດສອບທີ່ມາຂອງຂ່າວກ່ອນທີ່ຈະນຳສະເໜີຕໍ່ປະຊາຊົນ ແລະ ຄວນນຳສະເໜີສະເພາະຂໍ້ມູນທີ່ເປັນຄວາມຈິງແກ່ປະຊາຊົນ ເຊິ່ງກໍ່ເພື່ອຫຼຸດຜ່ອນຜົນກະທົບຈາກການບໍລິໂພກຂ່າວປອມທີ່ນັບມື້ນັບຮຸນແຮງຂຶ້ນເລື້ອຍໆ ຫາກບໍ່ຮີບແກ້ໄຂອາດຈະເປັນໄພຮ້າຍແຮງຕໍ່ໄປໄດ້ໃນອະນາຄົດ.\nສຸດທ້າຍໃນສ່ວນຂອງໜ່ວຍງານຄວາມໝັ້ນຄົງຄວນຕ້ອງມີການເປີດໃຊ້ສື່ສັງຄົມອອນລາຍໃນຫຼາກຫຼາຍຊ່ອງທາງ ເພື່ອໃຊ້ໃນການສື່ສານຂໍ້ມູນທີ່ຖືກຕ້ອງກັບປະຊາຊົນ ແລະ ຈຳເປັນທີ່ຈະຕ້ອງຕັ້ງໜ່ວຍງານທີ່ມີຄວາມຊ່ຽວຊານໃນດ້ານການກວດສອບຂໍ້ມູນປອມ ແລະ ຢຸດຢັ້ງການເຜີຍແຜ່ຂອງຂໍ້ມູນເຫຼົ່ານັ້ນໃຫ້ທັນເຫດການອີກດ້ວຍ.


ພິທີແຫ່ຊ້າງຮຽງເກີຍຕາມປະເພນີໂອກາດປີໃໝ່ລາວ – NBC Lao News\nວັນທີ 13 ເມສາ 2021 ນະຄອນ ຫຼວງພະບາງ ເມືອງມໍລະດົກໂລກ ຈັດພິທີແຫ່ຊ້າງຮຽງເກີຍຕາມປະ ເພນີໂອກາດປີໃໝ່ລາວ. ຂະບວນແຫ່ຊ້າງຮຽງເກີຍເປັນກິດຈະກຳໜຶ່ງ ທີ່ຊາວນະຄອນ ຫຼວງພະບາງ ເມືອງມລະດົກໂລກ ຈັດຂຶ້ນເປັນປະຈຳທຸກປີ ກ່ອນໜ້າກາດບຸນປີໃໝ່ລາວ ແຂວງຫຼວງພະບາງ.\nຂະບວນແຫ່ໄດ້ເລີ່ມຕົ້ນຈາກເດີ່ນທາດຫຼວງ ມາຮຽງເກີຍຢູ່ວັດໃໝ່ສຸວັນນະພູມມາລາມ, ຈາກນັ້ນ ໄດ້ແຫ່ໄປຮຽງເກີຍຢູ່ວັດຊຽງທອງ ພ້ອມທັງຈັດພິທີບາສີຊ້າງຢູ່ເກີຍຕາມຮີດຄອງປະເພນີ, ສະເພາະປີນີ້ ມີຊ້າງເຂົ້າຮ່ວມຂະບວນແຫ່ ທັງໝົດ3ເຊືອກ ເຊີ່ງນໍາໜ້າໂດຍນາງພະຍາຊ້າງເຜືອກ ຄຳແກ້ວ ມີ່ງເມືອງລາວ. ທ່ານ ສົມລິດ ບຸບຜາປັນຍາ ພະນັກງານບຳນານ ອະດີດຮອງຫົວໜ້າ ພະແນກຖະແຫຼງຂ່າວ ວັດທະນະທຳ ແລະ ທ່ອງທ່ຽວ ໃນນາມຜູ້ອາວຸໂສຮັບຊອບພິທີ ໃຫ້ຮູ້ວ່າ: ການແຫ່ຊ້າງຮຽງເກີຍ ແມ່ນເປັນປະເພນີອັນດີງາມ ທີ່ຊາວຫຼວງພະບາງ ໄດ້ພ້ອມກັນສືບທອດມາແຕ່ດຶກດຳບັນ ເພາະ “ຊ້າງ“ ເປັນສັດໃຫຍ່ຄູ່ບ້ານ ຄູ່ເມືອງລາວ, ໃນປາງສົງຄາມ ຄົນສ່ວນໃຫຍ່ໄດ້ນໍາໃຊ້ຊ້າງເປັນພາຫະນະສູ້ຮົບ ຄຳວ່າ: “ຮຽງ“ ໝາຍເຖິງ ທຽບ, ຕິດ, ແປະ ຍັບເຂົ້າໃສ່ກັນ ແລະຄຳວ່າ “ເກີຍ“ ແມ່ນຄຳສັບທີໄດ້ມາຈາກພາສາກືມມຸ ທີໝາຍເຖິງ ລະບຽງ, ເຊຍ ຫຼື ຊານ ຂອງເຮືອນທີຍົກໃຫ້ສູງຂຶ້ນ. ພໍເຖີງໄລຍະບຸນປີໃໝ່ລາວ ເພີ່ນຈະນຳເອົາຊ້າງມາສັ່ງສອນຢູ່ກັບເກີຍ ເພື່ອໃຫ້ຊ້າງຮູ້ຄວາມ ແລະເຊື່ອຟັງຄວາມຂອງເຈົ້ານາຍ ບໍ່ໃຫ້ຫຼົງໄຫຼກັບຄຳເວົ້າຂອງຄົນອື່ນ ອີກດ້ານໜຶ່ງແມ່ນເພື່ອສະແດງຄວາມຮູ້ບຸນຄຸນແກ່ຊ້າງ.\nການຈັດພິທີຄັ້ງນີ້ ເປັນການປົກປັກຮັກສາຮີດຄອງປະເພນີ, ວັດທະນະທຳ ອັນດີງາມຂອງຊາວຫຼວງພະບາງ ແລະເປັນກິດຈະກຳໜື່ງ ໃນສະເຫຼີມ ສະຫຼອງ ບຸນກຸດສົງການປີໃໝ່ລາວ ປະຈຳ ພສ 2564 ທັງເປັນການສົ່ງເສີມການທ່ອງທ່ຽວ ລາວທ່ຽວລາວ ແນໃສ່ດຶງດູດເອົານັກທ່ອງທ່ຽວ ໃຫ້ເຂົ້າມາທ່ຽວຊົມຫຼວງພະບາງນັບມື້ນັບຫຼາຍຂຶ້ນ. ເຊີ່ງປີນີ້ ເຫັນວ່າມີບັນຍາກາດດີກ່ວາປີຜ່ານມາ ເພາະປີຜ່ານມາຄະນະຮັບຜິດຊອບຈັດງານບຸນ ໄດ້ງົດທຸກກິດຈະກຳ ໃນງານສະເຫຼີມສະຫຼອງບຸນປີໃໝ່ລາວ ເພື່ອຮັບປະກັນບໍ່ໃຫ້ມີການແຜ່ລະບາດຂອງພະຍາດໂຄວິດ-19.\nPrevious: ດ່ວນ ປະຊາຊົນ ລັ ກ ຂ້າມມາຈາກໄທ2ຄົນ ຂໍເຂົ້າໄປລາຍງານຕົວໂດຍສະຫມັກໃຈ\nNext: ຄຸນປະໂຫຍດຂອງຮາກຜັກຕໍານິນຊ່ວຍ ບໍາລຸງສາຍຕາ ແລະ ເພີ່ມສະມັດຕະພາບທາງເພດ


Vientiane Mai Online - ເຜີຍແຜ່ການແກ້ໄຂບັນຫາພະຍາດມະເຮັງທໍ່ນ້ຳບີVientiane Mai Online\nວັນພະຫັດ ທີ 21 ພະຈິກ 2019 07:04:25\n582 04 ມິ.ຖ. 2019 ຂ່າວໜ້າໜຶ່ງ\nກອງປະຊຸມເຜີຍແຜ່ການແກ້ໄຂບັນຫາພະຍາດມະເຮັງທໍ່ນ້ຳບີ ໃນ ສປປ ລາວ ຈັດຂຶ້ນວັນທີ 31 ພຶດສະພາ 2019 ຢູ່ໂຮງໝໍມະໂຫສົດ ໂດຍມີທ່ານ ບຸນກອງ ສີຫາວົງ ລັດຖະມົນຕີກະຊວງສາທາລະນະສຸກ ພ້ອມດ້ວຍທ່ານຜູ້ອຳນວຍການໂຮງໝໍມະໂຫສົດ ຫົວໜ້າສະຖາບັນສາທາລະນະສຸກສາດ ແລະ ການແພດເຂດຮ້ອນ ຫົວໜ້າສະຖາບັນວິໄຈມະເຮັງທໍ່ນ້ຳບີ ມະຫາວິທະຍາໄລຂອນແກ່ນ ປະເທດໄທ ແລະ ພາກສ່ວນກ່ຽວຂ້ອງເຂົ້າຮ່ວມ.\nນັບແຕ່ປີ 2017 ເປັນຕົ້ນມາ ຄວາມພະຍາຍາມໃນການແກ້ໄຂພະຍາດມະເຮັງທໍ່ນ້ຳບີ ໃນ ສປປ ລາວ ໄດ້ເລີ່ມຂຶ້ນພາຍໃຕ້ການຮ່ວມມືລະຫວ່າງສະຖາບັນສາທາລະນະສຸກສາດ ແລະ ການແພດເຂດຮ້ອນ ສປປ ລາວ ສະຖາບັນວິໄຈມະເຮັງທໍ່ນ້ຳບີ ມະຫາວິທະຍາໄລຂອນແກ່ນ ປະເທດໄທ ແລະ ສະຖາບັນການແພດເຂດຮ້ອນ ແລະ ສາທາລະນະສຸກສາດສະວິດ ປະເທດສະວິດ ໂຄງການດັ່ງກ່າວໄດ້ລົງເຮັດວຽກຕົວຈິງໃນຊຸມຊົນ ແລະ ໄດ້ຄົ້ນບົ່ງມະຕິຄົນເຈັບຜູ້ທີ່ເກີດເປັນມະເຮັງທໍ່ນ້ຳບີຂັ້ນເລີ່ມຕົ້ນ ເຊິ່ງພະຍາດດັ່ງກ່າວເກີດຈາກການຕິດເຊື້ອແມ່ກາຝາກ ໃບໄມ້ໃນຕັບ ຈາກການກິນປາດິບ ຫຼື ປາທີ່ປຸງສຸກໆດິບໆ ແລະ ໃນລາຍການອາຫານຫຼາຍຢ່າງຂອງລາວ ພາໃຫ້ເກີດມີການຕິດເຊື້ອ ແລະ ສະສົມເປັນເວລາຫຼາຍປີ.\nທ່ານນາງ ແສງຈັນ ກຸນນາວົງ ຫົວໜ້າສະຖາບັນສາທາລະນະສຸກສາດ ແລະ ການແພດເຂດຮ້ອນ ກ່າວວ່າ: ການກວດຄົ້ນຫາການຕິດເຊື້ອພະຍາດໃບໄມ້ໃນຕັບ ແລະ ການບົ່ງມະຕິມະເຮັງທໍ່ນ້ຳບີຂັ້ນເລີ່ມຕົ້ນໃນຊຸມຊົນ ມີຄວາມສຳຄັນໃນການເຂົ້າເຖິງບັນຫາການຕິດເຊື້ອພະຍາດທີ່ຮ້າຍແຮງ ມະເຮັງທໍ່ນ້ຳບີ ກໍຄື ພະຍາດມະເຮັງອື່ນໆ ຖ້າຄົນເຈັບໄດ້ຮັບການບົ່ງມະຕິແຕ່ຂັ້ນເລີ່ມຕົ້ນ ບວກກັບການໄດ້ຮັບການປິ່ນປົວຢ່າງຖືກຕ້ອງ ຈະສາມາດເຮັດໃຫ້ຄົນເຈັບມີຊີວິດຢູ່ໄດ້ອີກຫຼາຍປີ ການປິ່ນປົວພະຍາດດັ່ງກ່າວ ຕ້ອງມີຄວາມຮູ້ດ້ານການແພດທີ່ເລິກເຊິ່ງ ມີເຄື່ອງມືທີ່ທັນສະໄໝ ແລະ ຫວັງວ່າຈະສາມາດນຳເອົາວິທີການຜ່າຕັດປິ່ນປົວເຂົ້າມາໃນລະບົບການແພດຂອງ ສປປ ລາວ ເຊິ່ງໂຄງການຈະເນັ້ນໃສ່ການພັດທະນາດ້ານທັກສະຂອງແພດໝໍໃນລາວ ເພື່ອໃຫ້ເຂົາເຈົ້າສາມາດດູແລຮັກສາ ແລະ ຄຸ້ມຄອງກໍລະນີຄົນເຈັບມະເຮັງທໍ່ນ້ຳບີຢ່າງມີຄຸນນະພາບ.


ຂ່າວ - ອັດຕາແລກປ່ຽນຂອງ RMB ແລະ USD ໄດ້ຫຼຸດລົງອີກເທື່ອຫນຶ່ງ\nເກົ້າອີ້ recliner ໄຟຟ້າ\nຍູ້ເກົ້າອີ້ recliner ກັບຄືນໄປບ່ອນ\nອັດຕາແລກປ່ຽນຂອງ RMB ແລະ USD ໄດ້ຫຼຸດລົງອີກເທື່ອຫນຶ່ງ\nມື້ນີ້ອັດຕາແລກປ່ຽນຂອງ USD ແລະ RMB ແມ່ນ 6.39, ມັນແມ່ນສະຖານະການທີ່ຂ້ອນຂ້າງຍາກ. ໃນເວລານີ້, ວັດຖຸດິບສ່ວນໃຫຍ່ໄດ້ເພີ່ມຂຶ້ນ, ບໍ່ດົນມານີ້, ພວກເຮົາໄດ້ຮັບແຈ້ງຈາກຜູ້ສະຫນອງໄມ້ວ່າວັດຖຸດິບທີ່ເຮັດດ້ວຍໄມ້ທັງຫມົດຈະເພີ່ມຂຶ້ນ 5%, ເຫຼັກກ້າເພີ່ມຂຶ້ນ 10%, ການນວດ vibration ນວດເພີ່ມຂຶ້ນ 10%. ທຸກສິ່ງທຸກຢ່າງແມ່ນບ້າຫຼາຍ.\nທຸລະກິດແມ່ນຂ້ອນຂ້າງຍາກທີ່ຈະເຮັດໃນສະຖານະການທີ່ຫຍຸ້ງຍາກ. ຄ່າໃຊ້ຈ່າຍໃນການຂົນສົ່ງໄດ້ເພີ່ມຂຶ້ນສາມເທື່ອ, ພວກເຮົາພະຍາຍາມສຸດຄວາມສາມາດເພື່ອສະຫນັບສະຫນູນລູກຄ້າຂອງພວກເຮົາ, ດັ່ງນັ້ນພວກເຮົາໄດ້ປັບປຸງຂະຫນາດໃຫຍ່ສໍາລັບຜູ້ນອນສ່ວນໃຫຍ່ດ້ວຍການໂຫຼດຫຼາຍກວ່າ QTY, ຕົວຢ່າງ, ປົກກະຕິພວກເຮົາໂຫຼດເກົ້າອີ້ຍົກພະລັງງານ 117pcs, ແຕ່ໃນປັດຈຸບັນ, ສໍາລັບ ບາງແບບຂະຫນາດໃຫຍ່, ພວກເຮົາສາມາດໂຫຼດໄດ້ເຖິງແມ່ນ 152pcs. ສະນັ້ນມັນປະຫຍັດຄ່າໃຊ້ຈ່າຍຫຼາຍສໍາລັບລູກຄ້າ.\nໃນຖານະເປັນໂຮງງານມືອາຊີບຫຼາຍສໍາລັບທຸກປະເພດຂອງ recliners, ພວກເຮົາສະເຫມີເຮັດວຽກຫນັກຫຼາຍເພື່ອຊ່ວຍແລະສະຫນັບສະຫນູນລູກຄ້າຂອງພວກເຮົາ.\nເຫດຜົນທີ່ຄ່າເງິນຢວນແຂງຄ່າຂຶ້ນມາແມ່ນມາຈາກກຳລັງພາຍໃນຂອງລະບົບເສດຖະກິດຂອງຈີນ ພ້ອມທັງຄວາມກົດດັນຈາກພາຍນອກ. ປັດໄຈພາຍໃນລວມມີຍອດເງິນຊໍາລະສາກົນ, ສະຫງວນອັດຕາແລກປ່ຽນເງິນຕາຕ່າງປະເທດ, ລະດັບລາຄາແລະອັດຕາເງິນເຟີ້, ການເຕີບໂຕເສດຖະກິດແລະອັດຕາດອກເບ້ຍ.\nການແຂງຄ່າຂອງ RMB ໃນຄໍາສັບທີ່ເວົ້າຫຼາຍທີ່ສຸດຫມາຍຄວາມວ່າກໍາລັງຊື້ຂອງ RMB ເພີ່ມຂຶ້ນ. ຕົວຢ່າງເຊັ່ນ, ໃນຕະຫຼາດສາກົນ (ພຽງແຕ່ໃນຕະຫຼາດສາກົນສາມາດສະທ້ອນເຖິງກໍາລັງຊື້ຂອງ RMB), ເງິນຢວນຫນຶ່ງສາມາດຊື້ສິນຄ້າໄດ້ພຽງແຕ່ຫນຶ່ງຫນ່ວຍ, ແຕ່ຫຼັງຈາກ RMB ແຂງຄ່າ, ມັນສາມາດຊື້ຫົວຫນ່ວຍຫຼາຍ. ການແຂງຄ່າຫຼືການເສື່ອມລາຄາຂອງ RMB ແມ່ນສະທ້ອນໂດຍ intuitively ໂດຍອັດຕາແລກປ່ຽນ.\nໃບຢັ້ງຢືນ FDA ຂອງເກົ້າອີ້ Recliner


ນິທານເລື່ອງຄອມເກມ Billy Mitchell ຂູ່ວ່າຈະຟ້ອງ Twin Galaxies ແລະ Guinness ເພື່ອເອົາຊະນະບັນທຶກ - ຂ່າວເຕັກໂນໂລຢີ TECH - Consumerinternetcompetition\nTwin Galaxies ແລະ Guinness ຂົ່ມຂູ່ທີ່ຈະຟ້ອງຮ້ອງໃນເວລາທີ່ນັກເຕັ້ນເລື່ອງເກມ Billy Mitchell ຖືກຍົກເລີກ\nໃນຈົດ ໝາຍ: ຂໍ້ ກຳ ນົດຂອງ ຄຳ ຮຽກຮ້ອງມາເປັນຄວາມແຕກຕ່າງນາທີໃນວິທີການທີ່ເກມຈະສະແດງໃນ ໜ້າ ຈໍໃນ MAME ເມື່ອທຽບໃສ່ກັບຕູ້ເກມເດີມ. ສອງສາມເດືອນຕໍ່ມາ, Twin Galaxies, ເຊິ່ງຄຸ້ມຄອງການບັນທຶກວີດີໂອເກມ, ໄດ້ ກຳ ນົດວ່າການແລ່ນຂອງ Mitchell ແມ່ນຖືກຈັດຂື້ນທີ່ MAME. ໃນຂະນະທີ່ການ ນຳ ໃຊ້ MAME ບໍ່ຖືກຫ້າມ, ຈຸດປະສົງທີ່ບໍ່ຖືກຕ້ອງຈາກ MAME ເນື່ອງຈາກຮາດແວເກມ.\nຄວາມຫມາຍຂອງເກມເກມ Billy Mitchell ຂູ່ວ່າຈະ ດຳ ເນີນການຕາມກົດ ໝາຍ ຕໍ່ກັບ Guinness World Records ແລະ Twin Galaxies, ຕາບໃດທີ່ພວກເຂົາບໍ່ຖອນ ຄຳ ຖະແຫຼງທີ່ ໜ້າ ອັບອາຍທີ່ເຮັດກັບພວກເຂົາແລະ "ຈະກັບຄືນສູ່ຄວາມ ສຳ ເລັດແລະຊື່ທີ່ດີຂອງພວກເຂົາທັນທີ".\nໃນເດືອນກຸມພາ 2018, Donkey Kong forum moderator ແລະຫົວ ໜ້າ ຄະແນນ Jeremy "Xelnia" Young ຫຼັກຖານສະແດງ ລາວຊີ້ໃຫ້ເຫັນວ່າຄະແນນສູງສຸດຂອງ Mitchell ບາງແຫ່ງໃນ Donkey Kong ແມ່ນບັນລຸໄດ້ໂດຍໃຊ້ເຄື່ອງຫລິ້ນເກມແບບເປີດເຜີຍທີ່ມີຊື່ວ່າ MAME ແທນທີ່ຈະແມ່ນຮາດແວເກມເດີມ.\nເພາະສະນັ້ນ, Twin Galaxies ປິດ Mitchell ປະກອບມີຄະແນນ Donkey Kong ພ້ອມທັງບັນທຶກອື່ນໆຂອງລາວຢູ່ໃນເວັບໄຊທ໌້. ມື້ຕໍ່ມາ, Guinness World Records ໄດ້ຕັດສິດຄະແນນ Donkey Kong ແລະ Pac-Man ຂອງ Mitchell.\nອີກບໍ່ດົນ Mitchell ສັນຍາວ່າຈະ ດຳ ເນີນການສືບສວນຢ່າງເຕັມທີ່ ເພື່ອຊ່ວຍລ້າງຊື່ຂອງລາວ. ຈົດ ໝາຍ ຖອນຕົວເມື່ອໄວໆມານີ້ຂອງທະນາຍຄວາມ, ຊອງຫຼັກຖານ 168 ໜ້າ. ເນື່ອງຈາກມີຫຼັກຖານຫຼາຍ, ມັນແນ່ນອນວ່າຈະຕ້ອງໃຊ້ເວລາບາງເວລາ ສຳ ລັບ Twin Galaxies ແລະ Guinness World Records ເພື່ອສະແກນຜົນການຄົ້ນພົບ - ບາງທີອາດຍາວກວ່າເວລາ ກຳ ນົດ 14 ວັນຂອງທະນາຍຄວາມຂອງ Mitchell.\nທະນາຍຄວາມຂອງ Mitchell ອ້າງວ່າ Twin Galaxies ບໍ່ໄດ້ໃຫ້ Mitchell ມີໂອກາດຍຸດຕິ ທຳ ເພື່ອພິສູດຄວາມບໍລິສຸດຂອງລາວ, ຍອມຮັບຫຼັກຖານບາງຢ່າງຕໍ່ກັບລາວ, ແຕ່ປະຕິເສດຫຼັກຖານທີ່ມີຂະ ໜາດ ດຽວກັນ. ບໍລິສັດຍັງເຊື່ອວ່າ Twin Galaxies ໄດ້ເລືອກເອົານັກຄົ້ນຄວ້າຂອງພາກສ່ວນທີສາມທີ່ມີຄວາມ ລຳ ອຽງ.\nAngry Birds ສະເຫຼີມສະຫຼອງການທົດລອງເປັນເວລາ 10 ປີກັບການລັກລອບລ້ຽງໄຂ່\nMinecraft ສຳ ລັບ PlayStation4ໄດ້ຮັບການສະ ໜັບ ສະ ໜູນ ຂ້າມເກມໃນວັນທີ 10 ທັນວາ\n7 ການທົບທວນຄືນ 156 ໂຕ້ຕອບ\nຜູ້ຊາຍໃນປະເທດຈີນສັ່ງ $ 13,000 ເພື່ອຈະໄດ້ຮັບໂຕເກມທີ່ມີມູນຄ່າ 1,4 ລ້ານໂດລາ\nດາວໂຫລດ utorrent mac\niphone 8 ຂໍ້ດີແລະຂໍ້ເສຍ\nການທົບທວນ gtx 1650\nacer predator xb271hk ການທົບທວນຄືນ


ບັນຊີເງິນຝາກ - MARUHAN Japan Bank Lao Co., Ltd\nບັນຊີເງິນຝາກກະແສລາຍວັນ, ບັນຊີເງິນປະຢັດ, ບັນຊີຝາກມີກໍານົດ\nບໍ່ວ່າທ່ານຈະມີທຸລະກິດຂະຫນາດນ້ອຍ ກາງ ຫລື ໃຫຍ່ ການມີບັນຊີທະນາຄານສໍາລັບທຸລະກິດໄວ້ເພື່ອບໍລິຫານການເງິນທຸລະກິດຂອງທ່ານນັ້ນເປັນສິ່ງທີ່ສໍາຄັນຫລາຍ, ທະນາຄານ MARUHAN Japan Bank Lao ຂອງພວກເຮົາໄດ້ມີຜະລິດຕະພັນເງິນຝາກສໍາລັບລູກຄ້າທຸລະກິດເຖິງ3ຜະລິດຕະພັນ ເຊິ່ງໄດ້ແກ່: ບັນຊີເງິນຝາກກະແສລາຍວັນ, ບັນຊີເງິນປະຢັດ, ແລະ ບັນຊີຝາກມີກໍານົດ\nບັນຊີເງິນຝາກສ່ວນບຸກຄົນທີ່ຈະມາຊ່ວຍທ່ານບໍລິຫານຈັດການເລື່ອງການເງິນສ່ວນຕົວຂອງທ່ານ ບໍ່ວ່າຈະເປັນເລື່ອງລາຍຮັບ ຫລື ລາຍຈ່າຍ ລວມໄປເຖິງການອົດອອມເງິນຝາກເພື່ອອະນາຄົດ. MARUHAN Japan Bank Lao ພວກເຮົາມີຜະລິດຕະພັນເງິນຝາກສ່ວນບຸກຄົນເຖິງສາມປະເພດ ໄດ້ແກ່ ບັນຊີເງິນຝາກກະແສລາຍວັນ, ຝາກປະຢັດ, ແລະ ຝາກມີກໍານົດ.\nບັນຊີເງິນຝາກປະຢັດ, ບັນຊີເງິນຝາກມີກຳນົດ, ແລະ ການບໍລິການມີລັກສະນະເປັນສ່ວນໂຕ\nທຸລະກິດທະນາຄານຂອງທະນາຄານມາຣູຮານເຈແປນລາວ ແມ່ນການບໍລິການໜຶ່ງດຽວແລະເປັນອັດສະລິຍະ ອອກແບບມາເພື່ອຄວາມສະດວກສະບາຍ ດັດແປງໃຫ້ຖືກກັບຄວາມຕ້ອງການຂອງລູກຄ້າໂດຍຜູ້ບໍລິຫານຊັບສິນທີ່ມີປະສົບການສູງເພື່ອຄຸ້ມຄອງບໍລິຫານຊັບສິນຂອງທ່ານດ້ວຍຊ່ອງທາງແກ້ ໄຂທາງດ້ານການເງິນທີ່ເໝາະກັບຊີວິດຂອງທ່ານ, ຊ່ວຍໃຫ້ທ່ານບັນລຸເປົ້າໝາຍທາງດ້ານການເງິນຂອງທ່ານ ແລະ ສະໜອງສະພາບແວດລ້ອມທີ່ປອດໄພສຳລັບເງິນຂອງທ່ານ.\nການເກັບອອມມື້ນີ້ເພື່ອລູກຫຼານຂອງທ່ານໃນເມື່ອຫນ້າ ຈະກາຍເປັນຂອງຂວັນອັນມີຄ່າໃນອະນາຄົດຂອງເຈົ້າເມື່ອເຂົາເຕີບໃຫຍ່. ນອກຈາກເຂົາເຈົ້າຈະໄດ້ຮັບຂອງຂວັນອັນມີຄ່ານີ້ໃນອະນາຄົດຂອງເຂົາເຈົ້າແລ້ວ ທ່ານ ແລະ ລູກຂອງທ່ານຍັງຈະໄດ້ມີສ່ວນຮ່ວມນໍາກັນໃນການສັງສົມເງິນກ້ອນດັ່ງກ່າວ ເຮັດໃຫ້ລູກຂອງທ່ານຈະບໍ່ໄດ້ຮັບພຽງແຕ່ເງິນກ້ອນ ແຕ່ບົດຮຽນຂອງການເກັບອອມເງິນ.


ລະບຽບການນຳໃຊ້ – ຫໍສະໝຸດກາງ ມຊ\nຫໍສະໝຸດກາງ ມຊ > ລະບຽບການນຳໃຊ້\nຫໍສະໝຸດກາງ(ຫສກ) ມະຫາວິທະຍາໄລແຫ່ງຊາດ ເປັນຜູ້ບໍລິຫານດູແລຮັກສາເວັບໄຊ໋ນີ້.\nໃນການນຳໃຊ້ເວັບໄຊ໋ນີ້ ທ່ານຕ້ອງຍອມຮັບເງື່ອນໄຂຕ່າງໆທີ່ວາງອອກ ລາຍລະອຽດດັ່ງຕໍ່ໄປນີ້:\nລະບຽບການນຳໃຊ້ນີ້ອາດຈະຖືກດັດແປງ ໂດຍບໍ່ໄດ້ແຈ້ງໃຫ້ຮູ້ລ່ວງໜ້າ. ດັ່ງນັ້ນ, ກະລຸນາກວດສອບ ລະບຽບການນຳໃຊ້ເປັນປະຈຳ.\nເນຶ້ອໃນຂໍ້ມູນຕ່າງໆ ໃນເວັບໄຊ໋ນີ້ ເຊິ່ງລວມມີ ບົດຂຽນ, ຮູບພາບ, ວິດີໂອ ແລະ ສຽງ ເປັນຂອງ ຫສກ ຕາມລະບຽບການ. ເນື້ອໃນຂໍ້ມູນບາງຢ່າງເປັນຂອງພາກສ່ວນອົງການ ຫຼື ພາກອື່ນໆ ທ່ານຄວນອ້າງເຖິງພາກສ່ວນນັ້ນໆ.\nທ່ານອາດນຳໃຊ້ ເນຶ້ອໃນຂໍ້ມູນຕ່າງໆ ທຸກຢ່າງ ເພື່ອເປັນຄວາມຮູ້ ຄວາມບັນເທີງສ່ວນຕົວເທົ່ານັ້ນD ແຕ່ວ່າ, ຖ້າຕ້ອງການນນຳໃຊ້ເນຶ້ອໃນຂໍ້ມູນເພື່ອທາງທຸລະກິດ ຫຼື ຜົນປະໂຫຍດ ທ່ານຄວນຕິດຕໍ່ພວກເຮົາ ແລະ ອ້າງອີງເຖິງພວກເຮົາ. ພວກເຮົາບໍ່ໄດ້ອະນຸຍາດໃຫ້ນຳໃຊ້ໄປໃນທາງທີ່ບໍ່ເໝາະສົມ, ອະນາຈານ ແລະ ທີ່ຜິດກົດໝາຍບ້ານເມືອງ.\nເນຶ້ອໃນຂໍ້ມູນຕ່າງໆ ຢູ່ເວັບໄຊ໋ອື່ນ ແມ່ນຖືວ່າເປັນການບໍລິຫານຈັດການ, ເປັນຄວາມຮັບຜີດຊອບ ຂອງເວັບໄຊ໋ນັ້ນໆ, ຫສກ ບໍ່ໄດ້ມີສ່ວນກ່ຽວຂ້ອງໃດໆ.\nສະນັ້ນ ກະລຸນາອ່ານ ລະບຽບການນຳໃຊ້ ຢູ່ເວັບໃຊ້ທີ່ກ່ຽວຂອງ.\nຫໍສະໝຸດກາງຈະບໍ່ຮັບຜິດຊອບຕໍ່ຄວາມເສຍຫາຍໃດໆ ທີ່ອາດເກີດຂຶ້ນຈາກການນຳໃຊ້ຂໍ້ມູນຢູ່ເວັບໄຊ໋ອື່ນ, ຖ້າບໍ່ແມ່ນເນຶ້ອໃນທີ່ທາງ ຫສກ ເປັນຜູ້ຂຽນເອງ.\nການເຂົ້າຫາເວັບໄຊ໋ ຫສກ ແມ່ນສາມາດເຂົ້າຫາໄດ້ ໂດຍຜ່ານ http://www.nuol.edu.la ເທົ່ານັ້ນ, ສ່ວນການເຂົ້າຫາ ຂໍ້ມູນ ແລະ ການບໍລິການຂອງ ຫສກ ຜ່ານເວັບໄຊ໋ອື່ນໆ ຂໍ້ມູນນັ້ນອາດຈະບໍ່ສົມບູນ ຫຼື ຖືກຕ້ອງຕາມຄງາມເປັນຈິງ.\nສິ່ງທີ່ ຫສກ ບໍ່ຮັບຜິດຊອບ\nພວກເຮົາພະຍາຍາມ ທີ່ຈະເຮັດໃຫ້ຂໍ້ມູນທຸກຢ່າງຢູ່ໃນເວັບໄຊ໋ນີ້ ຖືກຕ້ອງຕາມຄວາມເປັນຈິງທີ່ສຸດ.\nຈະບໍ່ຮັບປະກັນ ແລະ ຈະບໍ່ຮັບຜິດຊອບຕໍ່ ຄວາມຖືກຕ້ອງສົມບູນ ຫຼື ບໍ່ ຖືກຕ້ອງສົມບູນຂອງເນຶ້ອໃນຂໍ້ມູນທີ່ຢູ່ໃນເວັບໄຊ໋ນີ້;\nມີສິດທີ່ຈະດັດແປງແກ້ໄຂເນຶ້ອໃນຕ່າງໆໄດ້ ເມື່ອຕ້ອງການ ຕາມຄວາມເໝາະສົມ. ຜູ້ນຳໃຊ້ບໍ່ຄວນເອື່ອຍອີງ ຫຼື ເຊື່ອໝັ້ນຕໍ່ເນຶ້ອໃນຂໍ້ມູນຕ່າງໆ ທີ່ຢູ່ໃນເວັບໄຊ໋ນີ້ສະເໝີໄປ. ຜູ້ໃຊ້ຄວນກວດສອບ ທີ່ມາຂອງຂໍ້ມູນ ກັບຫ້ອງສະໝຸດເພື່ອຄວາມຖືກຕ້ອງ;\nຈະບໍ່ຮັບຜິດຊອບຕໍ່ຄວາມເສຍຫາຍໃດໆ ທີ່ອາດຈະເກີດຂຶ້ນຈາກການນຳໃຊ້ເນຶ້ອໃນຂໍ້ມູນໃນເວັບໄຊ໋ນີ້ ຫຼື ຈະບໍ່ຮັບຜິດຊອບຕໍ່ຄວາມເສຍຫາຍທີ່ອາດເກີດຈາກ ຜູ້ໃຊ້ບໍ່ສາມາດນຳໃຊ້ເນຶ້ອໃນຂໍ້ມູນ, ຈາກການຫຼົ້ມແຫຼວຂອງເວັບໄຊ໋ນີ້ ຫຼື ຈາກການປ່ຽນແປງອື່ນໆ ທີ່ມີຜົນກະທົບໂດຍກົງຜູ້ໃຊ້; ແລະ\nບໍ່ຮັບປະກັນຄວາມປອດໄພ ໃນການນຳໃຊ້ເນຶ້ອໃນຂໍ້ມູນຈາກເວັບໄຊ໋ຂອງ ພວກເຮົາ, ຄວາມບໍ່ປອດໄພອາດຈະເກີດຂຶ້ນ ອັນເນື່ອງມາຈາກ ລະບົບຂັດຂ້ອງ ແລະ ໄວຣັດສ໌ຄອມພິວເຕີ ຫຼື ຈາກລະບົບຊອບແວອື່ນໆທີ່ເຂົ້າມາຄຸກຄາມ ສ້າງຄວາມເສຍຫາຍ ໃຫ້ແກ່ເວັບໄຊ໋ນີ້ ຫຼື ໃຫ້ແກ່ລະບົບເຊີບເວີຂອງເວັບໄຊ໋ນີ້.\nພິທີເປິດງານປະຖົມນິເທດປະຈຳປີ 2019 By library on Dec 4, 2019\nຕອ້ນຮັບນັກສຳມະນາກອນວຽກງານວິຊາການຫ້ອງສະໝຸດກອງທັບ By library on Dec 4, 2019\nCopyright © 2020 ຫໍສະໝຸດກາງ ມຊ


ການເຈລະຈານະໂຍບາຍປ້ອງກັນປະເທດຫວຽດນາມ - ອົດສະຕາລີຄັ້ງທີ 1\n03 ພະຈິກ 2017 | 17:59:32\n(VOVWORLD) -ວັນທີ 03 ພະຈິກ, ຢູ່ນະຄອນຫຼວງ Canberra, ປະເທດອົດສະຕາລີ ໄດ້ດຳເນີນການເຈລະຈານະໂຍບາຍປ້ອງກັນຊາດ ຫວຽດນາມ - ອົດສະຕາລີ ຄັ້ງທີ 1.\nຄະນະຜູ້ແທນຫວຽດນາມ ໂດຍທ່ານພົນໂທ ຫງວຽນຈິ໋ວິ້ງ, ຮອງລັດຖະມົນຕີກະຊວງປ້ອງກັນປະເທດຫວຽດນາມ ເປັນຫົວໜ້າຄະນະ; ຄະນະຜູ້ແທນອົດສະຕາລີ ໂດຍທ່ານ Maec Ablong, ຮອງເລຂາທິການໃຫຍ່ກະຊວງປ້ອງກັນປະເທດ ເປັນຫົວໜ້າຄະນະ.\nທີ່ການເຈລະຈາ,2ຝ່າຍໄດ້ແລກປ່ຽນບາງບັນຫາທີ່ຕ່າງຝ່າຍຕ່າງມີຄວາມສົນໃຈ, ໃນນັ້ນພົ້ນເດັ່ນແມ່ນບັນດາສິ່ງທ້າທາຍຄວາມໝັ້ນຄົງບໍ່ເປັນການທະຫານ ແລະ ຖືວ່າ, ເພື່ອຮັບມືກັບບັນດາສິ່ງທ້າທາຍດັ່ງກ່າວ, ບໍ່ມີປະເທດໃດສາມາດແກ້ໄຂໃດດ້ວຍຕົນເອງໄດ້ ຫາກຕ້ອງມີການຮ່ວມແຮງຮ່ວມໃຈຈາກຂອງປະຊາຄົມສາກົນ.\nກ່ຽວກັບການຮ່ວມມືປ້ອງກັນຊາດ2ຝ່າຍ, ຫົວໜ້າຄະນະຜູ້ແທນ2ທ່ານ ໄດ້ຮັບຮອງເອົາໝາກຜົນການເຮັດວຽກຂອງກຸ່ມທາບທາມຄວາມເຫັນດ້ານປ້ອງກັນປະເທດຂັ້ນກົມເຈລະຈາ ເຊິ່ງໄດ້ດຳເນີນໃນວັນທີ 02 ພະຈິກ, ຕາມນັ້ນແລ້ວ, ການຮ່ວມມືປີ 2017 ໄດ້ຮັບການຜັນຂະຫຍາຍຢ່າງມີປະສິດທິຜົນ ຕາມເນື້ອໃນບົດບັນທຶກຊ່ວຍຈຳກ່ຽວກັບການຮ່ວມມືປ້ອງກັນປະເທດ2ຝ່າຍ ປີ 2010, ກໍ່ຄືຄຳໝັ້ນສັນຍາຂອງການນຳ, ກະຊວງປ້ອງກັນປະເທດຂອງ2ປະເທດ.\nກ່ຽວກັບທິດທາງຮ່ວມມືດ້ານປ້ອງກັນປະເທດໃນໄລຍະຈະມາເຖິງ,2ຝ່າຍລ້ວນແຕ່ເຫັນດີໂດຍຖືວ່າ, ປີ 2018 ແມ່ນປີສະເຫຼີມສະຫຼອງ 45 ປີແຫ່ງວັນສ້າງຕັ້ງການພົວພັນທາງການທູດ, 20 ປີແຫ່ງວັນການພົວພັນປ້ອງກັນຊາດ ແລະ2ປະເທດຈະຍົກລະດັບການພົວພັນຂຶ້ນເປັນການພົວພັນຄູ່ຮ່ວມມືຍຸດທະສາດ. ສະນັ້ນ,2ຝ່າຍຄວນມີບັນດາການເຄື່ອນໄຫວຮ່ວມມືຢ່າງແທດຈິງ, ມີປະສິດທິຜົນ ຕາມເນື້ອໃນຈິດໃຈບົດບັນທຶກຊ່ວຍຈຳກ່ຽວກັບການຮ່ວມມືດ້ານປ້ອງກັນຊາດທີ່ໄດ້ລົງນາມແລ້ວ.


ມອບ-ຮັບ ໜ້າທີ່ລັດຖະມົນຕີກະຊວງຖະແຫຼງຂ່າວ ວັດທະນະທຳ ແລະ ທ່ອງທ່ຽວຄົນໃໝ່ | Vientiane Mai\nມອບ-ຮັບ ໜ້າທີ່ລັດຖະມົນຕີກະຊວງຖະແຫຼງຂ່າວ ວັດທະນະທຳ ແລະ ທ່ອງທ່ຽວຄົນໃໝ່\nພິທີມອບ-ຮັບໜ້າທີ່ລະຫວ່າງທ່ານ ກິແກ້ວ ໄຂຄຳພິທູນ ເລຂາຄະນະພັກ ລັດຖະມົນຕີກະຊວງຖະແຫຼງຂ່າວ ວັດທະນະທຳ ແລະ ທ່ອງທ່ຽວ (ຖວທ) ຜູ້ເກົ່າ ແລະ ທ່ານນາງ ສວນສະຫວັນ ວິຍະເກດ ເລຂາຄະນະພັກ ລັດຖະມົນຕີກະຊວງ ຖວທ ຜູ້ໃໝ່ ຈັດຂຶ້ນວັນທີ7ເມສາ 2021 ຢູ່ຫໍວັດທະນະທຳແຫ່ງຊາດ ນະຄອນຫຼວງວຽງຈັນ ມີທ່ານ ພັນຄຳ ວິພາວັນ ກຳມະການກົມການເມືອງສູນກາງພັກ ນາຍົກລັດຖະມົນຕີ ຄະນະນຳກະຊວງ ແລະ ພະນັກງານຫຼັກແຫຼ່ງເຂົ້າຮ່ວມ.\nໃນພິທີ ທ່ານນາງ ບຸດສະດີ ທະນະເມືອງ ກໍາມະການສູນກາງພັກ ຕາງໜ້າຄະນະຈັດຕັ້ງສູນກາງພັກ ໄດ້ຂຶ້ນຜ່ານຄຳສັ່ງວ່າດ້ວຍການຍົກຍ້າຍພະນັກງານການນຳຂັ້ນສູງໄປຮັບໜ້າທີ່ໃໝ່ ຜ່ານມະຕິຕົກລົງຂອງກົມການເມືອງສູນກາງພັກ ວ່າດ້ວຍການແຕ່ງຕັ້ງເລຂາຄະນະພັກກະຊວງ ຖວທ ແລະ ຜ່ານລັດຖະດຳລັດຂອງປະທານປະເທດ ວ່າດ້ວຍການແຕ່ງຕັ້ງລັດຖະມົນຕີກະຊວງ ຖວທ ໂດຍໄດ້ໂຍກຍ້າຍທ່ານ ກິແກ້ວ ໄຂຄຳພິທູນ ກຳມະການກົມການເມືອງສູນກາງພັກ ເລຂາຄະນະພັກ ລັດຖະມົນຕີກະຊວງ ຖວທ ໄປຮັບໜ້າທີ່ໃໝ່ເປັນຮອງນາຍົກລັດຖະມົນຕີ ແລະ ໂຍກຍ້າຍທ່ານນາງ ສວນສະຫວັນ ວິຍະເກດ ກຳມະການສູນກາງພັກ ເລຂາທິການສະພາແຫ່ງຊາດ ຊຸດທີ VIII ມາຮັບໜ້າທີ່ໃໝ່ເປັນເລຂາຄະນະພັກ ລັດຖະມົນຕີກະຊວງ ຖວທ.\nໂອກາດນີ້ ທ່ານ ພັນຄຳ ວິພາວັນ ໄດ້ໂອ້ລົມໃຫ້ທິດຊີ້ນຳຕໍ່ທ່ານລັດຖະມົນຕີຜູ້ໃໝ່ ກໍຄືພະນັກງານຫຼັກແຫຼ່ງທົ່ວກະຊວງ ຖວທ ໃຫ້ເອົາໃຈໃສ່ບາງບັນຫາດັ່ງນີ້: ໃຫ້ບັນດາການນຳທຸກຂັ້ນ ຕ້ອງເປັນເອກະພາບສູງນຳຂັ້ນເທິງ ແລະ ປະຕິບັດຕາມໃຫ້ຖືກບົນພື້ນຖານນັ້ນເປັນເຈົ້າການເຮັດວຽກງານສຶກສາອົບຮົມນຳພາແນວຄິດຂອງສະມາຊິກພັກ ພະນັກງານຫຼັກແຫຼ່ງ ແລະ ພະນັກງານ-ລັດຖະກອນທົ່ວກະຊວງ ເພື່ອໃຫ້ທຸກຄົນເຂົ້າໃຈຖືກ ແລະ ຮັບຮູ້ຢ່າງທົ່ວເຖິງກ່ຽວກັບປ່ຽນແປງດັ່ງກ່າວ ຕ້ອງເດັດດ່ຽວສະກັດກັ້ນບໍ່ໃຫ້ມີການສວຍໂອກາດ ເພື່ອໃສ່ຮ້າຍປ້າຍສີທັບຖົມໂຈມຕີກັນໃນທາງບໍ່ດີ ອັນໃດເປັນຜົນສຳເລັດທີ່ພ້ອມກັນຍາດມາໄດ້ໃນການນຳພາຈັດຕັ້ງປະຕິບັດຜ່ານມາ ກໍໃຫ້ຍ້ອງຍໍ ພ້ອມກັນປົກປັກຮັກສາ ແລະ ເສີມຂະຫຍາຍໃຫ້ດີຂຶ້ນເລື້ອຍໆ ອັນໃດຍັງອ່ອນ ແລະ ຄົງຄ້າງຕ້ອງ ພ້ອມກັນເດັດດ່ຽວດັດແປງແກ້ໄຂໃຫ້ຕົກໄປ ເພື່ອພ້ອມກັນສືບຕໍ່ນຳພາພະນັກງານ ແລະ ສະມາຊິກພັກໃນຄວາມຮັບຜິດຊອບຂອງກະຊວງ ຕັ້ງໜ້າແຂ່ງຂັນກັນສ້າງຂະບວນການດ້ານຕ່າງໆ ກໍ່ໃຫ້ເກີດມີການຫັນປ່ຽນຢ່າງແຂງແຮງ ເລິກເຊິ່ງ ແລະ ຮອບດ້ານ ເພື່ອພ້ອມກັນຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ XI ຂອງພັກ ມະຕິກອງປະຊຸມໃຫຍ່ຄັ້ງທີ V ຂອງອົງຄະນະພັກກະຊວງ ຖວທ ໃຫ້ປາກົດຜົນເປັນຈີງ ເອົາໃຈໃສ່ເປັນເຈົ້າການ ແລະ ປະສານສົມທົບກັບທຸກພາກສ່ວນກ່ຽວຂ້ອງ ໃນການປົກປັກຮັກສາຄວາມສະຫງົບພາຍໃນ ແລະ ພາຍນອກ ເປັນຕົ້ນໃນຂົງເຂດ ຖວທ ສືບຕໍ່ເອົາໃຈໃສ່ໃສ່ຕ້ານ ແລະ ສະກັດກັ້ນທຸກກົນອຸບາຍ ເລ່ຫຼ່ຽມ ແລະ ຖ້ອຍທຳນອງໃສ່ຮ້າຍປ້າຍສີ ປ່ັນປ່ວນ ແບ່ງແຍກພາຍໃນຄະນະນຳ ກໍຄືພາຍໃນຄະນະພັກ ຂອງພວກສັດຕູ ແລະ ກຸ່ມຄົນບໍ່ດີທີ່ຫວັງມ້າງເພທຳລາຍພວກເຮົາຕະຫຼອດເວລາ ສືບຕໍ່ປົກປັກຮັກສາມູນເຊື້ອອັນດີງາມ ໂດຍສະເພາະມູນເຊື້ອຄວາມສາມັກຄີເປັນເອກະພາບລະດັບສູງພາຍໃນຄະນະພັກ-ຄະນະນຳ ໃຫ້ສືບຕໍ່ເປັນຫຼັກເປັນແຫຼ່ງ ເປັນຄັນທຸງ ແລະ ເປັນແກນນຳໃນການເຕົ້າໂຮມຄວາມສາມັກຄີໃນຖັນແຖວພະນັກງານ ສະມາຊິກພັກ ພ້ອມນັ້ນ ທຸກຄົນຕ້ອງໄດ້ຊ່ວຍ ແລະ ໃຫ້ການຮ່ວມມືສະໜັບສະໜູນທ່ານນາງ ສວນສະຫວັນ ວິຍະເກດ ທີ່ຈະເປັນໃຈກາງນຳພາ-ຊີ້ນຳຮັບຜິດຊອບຕໍ່ໜ້າທີ່ການເມືອງອັນສູງສົ່ງ ໃນນາມເປັນເລຂາຄະນະພັກກະຊວງ ກໍຄືລັດຖະມົນຕີກະຊວງ ຖວທ ຜູ້ໃໝ່ ສິ່ງສຳຄັນ ຕ້ອງເອົາໃຈໃສ່ປັບປຸງ ແລະ ປະຕິບັດລະບອບແບບແຜນວິທີເຮັດວຽກທີ່ມີວິທະຍາສາດ ປະຕິບັດລະບອບປະຊຸມປືກສາຫາລືສ່ອງແສງລາຍງານພາຍຄະນະພັກ-ຄະນະນຳເປັນປົກກະຕິ ເພື່ອສືບຕໍ່ນຳພາພະນັກງານສະມາຊິກພັກ ຈັດຕັ້ງປະຕິບັດໜ້າທີ່ວຽກງານໃນຂົງເຂດສື່ມວນຊົນ ວຽກງານວັດທະນະທຳ ແລະ ວຽກງານທ່ອງທ່ຽວໃຫ້ນັບມື້ໄດ້ຮັບຜົນສຳເລັດດີຂຶ້ນເລື້ອຍໆ.\n # ຂ່າວ & ພາບ: ລັດເວລາ\nບຸນປີໃໝ່ລາວຫວຍພັດທະນາໂຈະການຈຳໜ່າຍ2ຄັ້ງ\n66 ປີ ແຫ່ງການເຕີບໃຫຍ່ເຂັ້ມແຂງຂອງຄະນະຊາວໜຸ່ມ ປປລ


ຮອງນາຍົກລັດຖະມົນຕີ ຟ້າມບີ່ງມີງຕ້ອນຮັບລັດຖະມົນຕີການຕ່າງປະເທດ ຟີລິບປິນແລະອິນໂດເນເຊຍ - ຂ່າວພາບຫວຽດນາມ\n22/02/2017 09:10 GMT+7 0\nຮອງນາຍົກລັດຖະມົນຕີ ຟ້າມບີ່ງມີງຕ້ອນຮັບລັດຖະມົນຕີການຕ່າງປະເທດ ຟີລິບປິນແລະອິນໂດເນເຊຍ\nວັນທີ 20/2, ຢູ່ນອກກອງປະຊຸມວົງແຄບລັດຖະມົນຕີການຕ່າງປະເທດ ອາຊຽນ ຢູ່ Boracay, ປະເທດ ຟີລິບປິນ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບີ່ງມີງ ມີການພົບປະກັບທ່ານລັດຖະມົນຕີການຕ່າງປະເທດ ຟີລິບປິນ Perfecto Yasay. ທີ່ການພົບປະ,2ຝ່າຍໄດ້ເຫັນດີເປັນເອກະສັນຕັ້ງໜ້າຊຸກຍູ້ການຜັນຂະຫຍາຍບັນດາຂໍ້ຕົກລົງ, ຍົກສູງປະສິດທິຜົນບັນດາກົນໄກຮ່ວມມື. ລັດຖະມົນຕີ2ທ່ານກໍ່ເຫັນດີເປັນເອກະສັນຍູ້ແຮງການຮ່ວມມືແບ່ງປັນຂໍ້ມູນຂ່າວສານ, ບົດຮຽນ ແລະ ການຮ່ວມມືໃນການປ້ອງກັນ, ຕ້ານອາດຊະຍາກຳປະເພດຕ່າງໆ, ພ້ອມທັງເຈລະຈາ ແລະ ເຊັນສັນຍາສົ່ງຜູ້ຮ້າຍ ແລະ ສັນຍາມອບສົ່ງຜູ້ຖືກຕັດສິນລົງໂທດຈຳຄຸກໂດຍໄວ. ທ່ານລັດຖະມົນຕີການຕ່າງປະເທດ Yasay ເຫັນດີເປັນເອກະສັນຕໍ່ຂໍ້ສະເໜີຂອງທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບີ່ງມີງ ກ່ຽວກັບເລື່ອງສືບຕໍ່ຕັ້ງໜ້າຮ່ວມມືແກ້ໄຂບັນຫາຊາວປະມົງ, ກ່ຳປັ່ນບົນນ້ຳໃຈມະນຸດສະທຳ ແລະ ການພົວພັນມິດຕະພາບອັນດີງາມລະຫວ່າງ2ປະເທດ.\n2 ຝ່າຍເປັນເອກະສັນກັນຊຸກຍູ້ການເພີ່ມທະວີຄວາມສາມັກຄີ ແລະ ຮັກສາບົດບາດໃຈກາງຂອງ ອາຊຽນ ໃນບັນດາບັນຫາໃຫຍ່ກ່ຽວຂ້ອງເຖິງຄວາມສະຫງົບປອດໄພ, ຜົນປະໂຫຍດຂອງແຕ່ລະປະເທດ ແລະ ພາກພື້ນ.\nທີ່ການພົບປະກັບທ່ານນາງລັດຖະມົນຕີການຕ່າງປະເທດ ອິນໂດເນເຊຍ Retno Marsudi,2ຝ່າຍໄດ້ເປັນເອກະສັນຊຸກຍູ້ການຮ່ວມມືປ້ອງກັນຊາດ - ປ້ອງກັນຄວາມສະຫງົບ ແລະ ໃຫ້ຄຳໝັ້ນສັນຍາພ້ອມແລ້ວທີ່ຈະແບ່ງປັນຂໍ້ມູນຂ່າວສານ, ສົມທົບກັນຢ່າງແໜ້ນແຟ້ນໃນບັນຫາຕ້ານການກໍ່ການຮ້າຍ ເພື່ອແນໃສ່ສະກັດກັ້ນໄພກໍ່ໃຫ້ເກີດການກໍ່ການຮ້າຍໃນພາກພື້ນ, ປະກອບສ່ວນຮັກສາສະພາບແວດລ້ອມສັນຕິພາບ, ສະຖຽນລະພາບເພື່ອພັດທະນາ. ທ່ານນາງລັດຖະມົນຕີການຕ່າງປະເທດ Retno Marsudi ເນັ້ນໜັກວ່າ: ຈະສົມທົບກັນຢ່າງເນັ້ນແຟ້ນກັບ ຫວຽດນາມ ໃນປີ APEC 2017 ແລະ ຊຸກຍູ້ ອາຊຽນ ຮັກສາບົດບາດໃຈກາງ, ພັດທະນາຢ່າງສົມດຸ່ນໃນ3ເສົາຄ້ຳຄື: ການເມືອງ - ຄວາມໝັ້ນຄົງ, ເສດຖະກິດ, ວັດທະນະທຳ ແລະ ເປີດກ້ວາງການຮ່ວມມືກັບພາຍນອກ.\nກ່ຽວກັບບັນຫາທະເລຕາເວັນອອກ,2ຝ່າຍໄດ້ເນັ້ນໜັກເຖິງຄວາມສຳຄັນຂອງການຮັກສາສັນຕິພາບ, ສະຖຽນລະພາບ, ຄວາມສະຫງົບ, ຄວາມປອດໄພໃນການເດີນເຮືອ ແລະ ການບິນ.2ຝ່າຍເປັນເອກະສັນຢຶດໝັ້ນຕໍ່ຫຼັກໝັ້ນລວມແມ່ນ ແກ້ໄຂການຂັດແຍ່ງກັນຜ່ານບັນດາມາດຕະການສັນຕິພາບ, ບົນພື້ນຖານເຄົາລົບກົດໝາຍສາກົນ, ໃນນັ້ນມີ UNCLOS 1982 ແລະ ບັນດາວິວັດທະນາການດ້ານການທູດ ແລະ ນິຕິກຳອື່ນໆ, ສົມທົບກັນຢ່າງແໜ້ນແຟ້ນກັບບັນດາປະເທດ ອາຊຽນ ອື່ນໆໃນການປະຕິບັດ DOC ຢ່າງມີປະສິດທິຜົນ ແລະ ຊຸກຍູ້ການບັນລຸ COC ໂດຍໄວ.


ຫ້ອງວາງສະແດງສາມາດແບ່ງອອກເປັນສອງຫລືສາມຂື້ນກັບຂະ ໜາດ ຂອງການວາງສະແດງ.\nກ່ອນການ ນຳ ໃຊ້\nເນື່ອງຈາກວ່າມັນບໍ່ແມ່ນໂຄງສ້າງທີ່ມີສຽງ, ມັນມີຂໍ້ ຈຳ ກັດຂື້ນກັບເນື້ອໃນຂອງການ ນຳ ໃຊ້.ກະລຸນາກວດເບິ່ງເມື່ອພິຈາລະນາ ນຳ ໃຊ້ນອກ ເໜືອ ຈາກການວາງສະແດງ, ການບັນຍາຍແລະການ ສຳ ມະນາ.ມັນບໍ່ສາມາດໃຊ້ກັບສຽງດັງເຊັ່ນການຫຼີ້ນເຄື່ອງດົນຕີຫລືຄາລາໂອເກະ. (ມີ ຈຳ ກັດເຖິງ BGM ຂັ້ນຕ່ ຳ ສຸດ.)\nມັນບໍ່ເປັນໄປໄດ້ທີ່ຈະປ່ຽນສະເພາະຂອງການປະຊຸມ, ການບັນຍາຍ, ແລະອື່ນໆເຂົ້າໃນວິຊາສະເພາະຂອງພັກ.\nຕຳ ແໜ່ງ ທີ່ຄະນະວາງສະແດງສາມາດເຄື່ອນຍ້າຍໄດ້ບໍ່ສາມາດປ່ຽນແປງໄດ້ໃນມື້.\nກະເປົາສຽງເຊັ່ນໄມໂຄຣໂຟນບໍ່ສາມາດໃຊ້ ສຳ ລັບການ ນຳ ໃຊ້ງານວາງສະແດງ.\nມັນກໍ່ເປັນໄປໄດ້ທີ່ຈະເຊື່ອມຕໍ່ຫ້ອງໂຖງນ້ອຍແລະຫ້ອງວາງສະແດງ (ການ ນຳ ໃຊ້ແບບປະສົມປະສານ). (ມັນເປັນສິ່ງ ຈຳ ເປັນທີ່ຈະຢືມປະເພດດຽວກັນໃນມື້ດຽວກັນ.)\nຄວາມສາມາດ / ອຸປະກອນ\nການ ນຳ ໃຊ້ງານວາງສະແດງ\n2.3 ແຜງວາງສະແດງ (W3.1 x H46m)\nຕູ້ແຂວນຮູບ 200 ແຜ່ນ\n* ໃນກໍລະນີຂອງການ ນຳ ໃຊ້ແບ່ງປັນ, ຕົວເລກຈະປ່ຽນໄປ.\nໃຊ້ ສຳ ລັບການປະຊຸມ\nເກົ້າອີ້ ສຳ ລັບພຽງແຕ່: 400 ທີ່ນັ່ງ\nໂຕະແລະຕັ່ງ: 200 ບ່ອນນັ່ງ\nຊຸດຂອງອຸປະກອນສຽງ (ລວມທັງ3ໄມໂຄຣໂຟນໄຮ້ສາຍ) ແລະອື່ນໆ\n* ຖ້າຫ້ອງວາງສະແດງຖືກແບ່ງອອກ, ມັນຈະຖືກແບ່ງປັນກັບກຸ່ມອື່ນໆ.\n* ສາມາດໃຊ້ ສຳ ລັບການປະຊຸມເທົ່ານັ້ນ.\n* ກະລຸນາສັ່ງຈອງລ່ວງ ໜ້າ ເພາະມັນໄດ້ແບ່ງປັນໃຫ້ຫ້ອງໂຖງນ້ອຍ.\nເຄື່ອງເຮັດນ້ ຳ ກ້ອນ, ແລະອື່ນໆ.\n* ຍ້ອນວ່າມັນຖືກແບ່ງປັນກັບຫ້ອງ, ມັນບໍ່ສາມາດປະໄວ້ຢູ່ບ່ອນຫຼັງຈາກທີ່ມັນຖືກ ນຳ ເຂົ້າຫລືອອກ.\n* ເມື່ອສາງເກັບສິນຄ້າ, ກະລຸນາເຂົ້າຈາກບ່ອນຈອດລົດທາງຂ້າງຫ້ອງການໄປສະນີຫລັງ Aplico.\n[ຮູບແບບການວາງສະແດງ 1] ທຸກຫ້ອງແມ່ນຖືກ ນຳ ໃຊ້\nເນື້ອທີ່: ປະມານ 338 ຕາແມັດ\nການຂະຫຍາຍກະດານວາງສະແດງ: ປະມານ 138m\n[ຮູບແບບການວາງສະແດງ 2] ແບ່ງອອກເປັນສອງ\nເນື້ອທີ່: ປະມານ 166 ຕາແມັດ\nການຂະຫຍາຍກະດານວາງສະແດງ: ປະມານ 69m\nເນື້ອທີ່: ປະມານ 171 ຕາແມັດ\n[ຮູບແບບການວາງສະແດງ 3] ໃຊ້ເປັນ XNUMX ພະແນກ\nເນື້ອທີ່: ປະມານ 83 ຕາແມັດ\nການຂະຫຍາຍກະດານວາງສະແດງ: ປະມານ 40m\nເນື້ອທີ່ປະມານ 166 ຕາແມັດ\nການຂະຫຍາຍກະດານວາງສະແດງ: ປະມານ 62m\nເນື້ອທີ່ປະມານ 88 ຕາແມັດ\n[ຮູບແບບການປະຊຸມ] ບັນຍາຍ / ກອງປະຊຸມ (ໃຊ້ກອງປະຊຸມ)\nເນື້ອທີ່: 362 ຕາແມັດ\nໃຊ້ ໝົດ ມື້ເທົ່ານັ້ນ 28,000 / 28,000\nແບ່ງອອກເປັນສອງ (A / B)\nໃຊ້ ໝົດ ມື້ເທົ່ານັ້ນ 33,600 / 33,600\nຫ້ອງວາງສະແດງ (ກອງປະຊຸມ) ບັນຊີລາຍຊື່ຄ່າໃຊ້ຈ່າຍອຸປະກອນ / ອຸປະກອນປ້ອນຂໍ້ມູນ\nຫ້ອງວາງສະແດງ (ການວາງສະແດງ) ບັນຊີລາຍຊື່ຄ່າໃຊ້ຈ່າຍອຸປະກອນ / ອຸປະກອນປະຍຸກ\nຮູບແບບຂອງຂັ້ນຕອນ, ຫ້ອງລໍຖ້າ, ແລະອື່ນໆ.


ພົບປະສັງສັນເນື່ອງໃນໂອກາດສະເຫຼີມສະຫຼອງ 40 ປີ ແຫ່ງວັນຍາດໄຊຊະນະການຕໍ່ສູ້ປົກປັກຮັກສາຊາຍແດນທາງທິດຕາເວັນຕົກພາກໃຕ້ຂອງ ປະເທດ ຫວຽດນາມ - ຂ່າວພາບຫວຽດນາມ\nພົບປະສັງສັນເນື່ອງໃນໂອກາດສະເຫຼີມສະຫຼອງ 40 ປີ ແຫ່ງວັນຍາດໄຊຊະນະການຕໍ່ສູ້ປົກປັກຮັກສາຊາຍແດນທາງທິດຕາເວັນຕົກພາກໃຕ້ຂອງ ປະເທດ ຫວຽດນາມ\nທ່ານ Im Hen, ຫົວໜ້າສະຖານກົງສູນໃຫຍ່ ກໍາປູເຈຍປະຈໍານະຄອນໂຮ່່ຈີມິນ ໄດ້ສະແດງຄວາມຮູ້ບຸນຄຸນອັນເລິກເຊິ່ງ ຕໍ່ພັກ, ລັດ, ອະດີດນັກຊ່ຽວຊານ ແລະ ບັນດາທະຫານອາສາສະໝັກຫວຽດນາມ ໄດ້ຜ່ານຜ່າຄວາມຫຍຸ້ງຍາກນານາປະການ ຊ່ວຍເຫຼືອປະຊາຊົນ ແລະ ຊາດກໍາປູເຈຍ ໃຫ້ຫຼຸດພົ້ນອອກຈາກລະບອບດັບສູນເຊື້ອຊາດ ປອນປົດ ດ້ວຍຈິດໃຈບໍລິສຸດຜຸດຜ່ອງ\nທ່ານ Im Henແລະ ທ່ານຮວິ່ງແກັກມ້າງ ມອບດອກໄມ້ແກ່ກອງສະແດງສິລະປະທີ່ການພົບປະສັງສັນ (ພາບ:TTXVN)\nຕອນເຊົ້າວັນທີ 04 ມັງກອນ, ຄະນະກໍາມະການປະຊາຊົນນະຄອນໂຮ່ຈີມິນ ໄດ້ຈັດຕັ້ງການພົບປະສັງສັນ ເນື່ອງໃນໂອກາດ ສະເຫຼີມສະຫຼອງ 40 ປີ ແຫ່ງວັນຍາດໄຊຊະນະການຕໍ່ສູ້ປົກປັກຮັກສາເຂດຊາຍແດນທາງທິດຕາເວັນຕົກພາກໃຕ້ຂອງ ປະເທດ ຫວຽດນາມ ແລະ ພ້ອມກັບປະຊາຊົນກໍາປູເຈຍ ຊະນະຕໍ່ລະບອບດັບສູນເຊື້ອຊາດ (07/01/1979 – 07/01/2019). ທີ່ການພົບປະສັງສັນ, ທ່ານຮອງປະທານຄະນະກໍາມະການປະຊາຊົນນະຄອນໂຮ່ຈີມິນ ຮວິ່ງແກັກມ້າງ ເນັ້ນໜັກວ່າ 40 ປີ ຜ່ານມາ, ການພົວພັນມິດຕະພາບລະຫວ່າງຫວຽດນາມ ແລະ ກໍາປູເຈຍ ໄດ້ ແລະ ກໍາລັງພັດທະນາຂຶ້ນສູ່ລະດັບສູງໃໝ່. ການຮ່ວມມືດ້ານເສດຖະກິດລະຫວ່າງສອງປະເທດ ສືບຕໍ່ໄດ້ຮັບການເປີດກວ້າງ, ວົງເງິນສົ່ງອອກສອງສົ້ນ ປີ 2018 ເພີ່ມຂຶ້ນຫຼາຍພໍສົມຄວນ, ບັນລຸ 4,5 ຕື້ USD; ສູ້ຊົນ ກ່ອນປີ 2020 ໃຫ້ບັນລຸໄດ້5ຕື້ USD.\nສ່ວນທ່ານ Im Hen, ຫົວໜ້າສະຖານກົງສູນໃຫຍ່ ກໍາປູເຈຍປະຈໍານະຄອນໂຮ່່ຈີມິນ ໄດ້ສະແດງຄວາມຮູ້ບຸນຄຸນອັນເລິກເຊິ່ງ ຕໍ່ພັກ, ລັດ, ອະດີດນັກຊ່ຽວຊານ ແລະ ບັນດາທະຫານອາສາສະໝັກຫວຽດນາມ ໄດ້ຜ່ານຜ່າຄວາມຫຍຸ້ງຍາກນານາປະການ ຊ່ວຍເຫຼືອປະຊາຊົນ ແລະ ຊາດກໍາປູເຈຍ ໃຫ້ຫຼຸດພົ້ນອອກຈາກລະບອບດັບສູນເຊື້ອຊາດ ປອນປົດ ດ້ວຍຈິດໃຈບໍລິສຸດຜຸດຜ່ອງ.


ເຄື່ອງກຳເນີດໄຟຟ້າກາຊວນ PATCO KOOP\nເຄື່ອງກຳເນີດໄຟຟ້າ, ເຄື່ອງກຳເນີດໄຟຟ້າກາຊວນ, ເຄື່ອງປັ່ນໄຟຂະໜາດນ້ອຍ, ເຄື່ອງປັ່ນໄຟຂະໜາດກາງ\nແມ່ນເຄື່ອງປັ່ນໄຟຂະໜາດນ້ອຍ ເຖິງຂະໜາດກາງ ສາມາດເຄື່ອນຍ້າຍໄດ້ສະດວກ ເຄື່ອງປັ່ນໄຟໃຫ້ເກີດພະລັງງານໄປຂັບແສງສະຫວ່າງ ມີຫຼາຍຂະໜາດ ທັ້ງຂະໜາດ2ສາຍ ແລະ3ສາຍ ຕັ້ງແຕ່ 4.5 KVA ໄປເຖິງ 11 KVA ມີທັ້ງແບບຊະນິດຕູ້ຄອບເກັບສຽງ ແລະ ຊະນິດເປືອຍ\nເໝາະສຳລັບນຳໄປປັ່ນໄຟທີ່ໃຊ້ປະລິມານກະແສໄຟບໍ່ຫຼາຍ ສາມາດເຄື່ອນຍ້າຍສະດວກ ຫຼືຕາມເເຮືອນທີ່ຕ້ອງການໃຫ້ເກີດແສງສະຫວ່າງສະເພາະຈຸດ\nລຸ້ນເຄື່ອງກຳເນີດໄຟຟ້າ KDF-6700XE/Q KDF-7500XE/Q KDF-8500XE/Q\nຕົວກຳເນີດໄຟຟ້າ Self-excitation, brush\nແຮງດັນໄຟຟ້າກະແສສະລັບ (V) 230 V, 1 Phase2Line\nກຳລັງໄຟນຳໃຊ້ສູງສຸດ 50 Hz.55.5 6.5\n[KVA] 60 Hz. 5.567\nກຳລັງໄຟປົກກະຕິ 50 Hz. 4.556\n[KVA] 60 Hz.55.5 6.5\nກະແສຕົງ [DC] 12 V. 8.3 A.\nລຸ້ນເຄື່ອງຈັກ KD186FAE KD188FAE KD192FAE\nຄວາມຈຸກະບອກສູບ 0.418 L 0.456 L 0.499 L\nກະບອກສູບ x ຊ່ວງຊັກ 86 x 72 ml 88 X 75 ml 92 X 75 ml\nອັດຕາສ່ວນແຮງອັດ 19.5 : 1\nກຳລັງເຄື່ອງຈັກ 10 HP @ 3600 rpm 12 HP @ 3600 rpm 14 HP @ 3600 rpm\nລະບົບຄວາມໄວຮອບເຄື່ອງຈັກ Governor Mechanic Type\nຊະນິດເຄື່ອງຈັກ ເຄື່ອງຈັກກາຊວນແບບຫົວສີດຕົງ, ຊະນິດ 1 ສູບ4ຈັງຫວະ\nຄວາມຈຸນ້ຳມັນເຄື່ອງ 1.65 L\nຊະນິດນ້ຳມັນເຄື່ອງ SAE10W30 ທຽບເທົ່າຫຼືດີກວ່າ\nຄວາມຈຸນ້ຳມັນເຊື້ອໄຟ [L] XE: 12.5, Q: 14.5 L XE: 12.5, Q: 30.0 L\nອັດຕາການສິ້ນເປືອງ ນ້ຳມັນເຊື້ອໄຟ 275 (GRAM/ KILO WATT/ HOUR)\nຄວາມດັງສຽງໃນໄລຍະນຳໃຊ້ ໄລຍະ7ແມັດ 77/72 Decibel\nບ່ອນສຽບປັກສຳລັບການນຳໃຊ້2Positions\nສັດສ່ວນ (ລວງຍາວ x ກວ້າງ x ສູງ) mm. XE: 740*505*630, Q: 910*530*740 XE: 740*505*630, Q: 910*530*840\nນ້ຳໜັກສຸດທິ XE: 113, Q: 149 XE: 114, Q: 151 XE: 124, Q: 171\nຊະນິດໂຄງສ້າງ XE: open type, Q: canopy XE: open type, Q: Tall canopy\nໄດນາໂມ MECC ALTE ແລະໄດນາໂມ YANAN ຂໍໃບສະເໜີລາຄາ


ສປຊ ກຳລັງເກັບກຳ ຫລັກຖານຕ່າງໆ ກ່ຽວກັບ ເກົາຫຼີເໜືອ\nຜູ້ນຳຂອງເກົາຫຼີເໜືອ ກິມຈົງອຸນ ກ່າວໃນກອງປະຊຸມ ພັກແຮງງານ ຄົບຮອບ 36 ປີ, ທີ່ Pyongyang,6ພຶດສະພາ, 2016.\nໃນຂະນະປະຫວັດທີ່ບໍ່ດີ ໃນການເຄົາລົບນັບຖືສິດທິມະນຸດຂອງເກົາຫລີເໜືອໄດ້ຖືກ ບົດບັງດ້ວຍການທ້າທາຍໃນການທົດລອງອາວຸດນິວເຄລຍແລະລູກສອນໄຟຂີປະນາ ວຸດ ອົງການສະຫະປະຊາຊາດກໍຍັງສືບຕໍ່ເກັບກຳຫລັກຖານຕ່າງໆທີ່ຈຳເປັນເພື່ອຟ້ອງ ຮ້ອງດຳເນີນຄະດີ ກິມຈົງອຸນ ຜູ້ນຳຂອງເກົາຫຼີເໜືອແລະການນຳ ພາຂອງຜູ້ກ່ຽວ ໃນການກໍ່ໂທດກຳຕ້ານມະນຸດຊາດ.\nໃນປີ 2014 ຄະນະກຳມາທິການສືບສວນຫຼື COI ກ່ຽວກັບການລະເມີດສິດທິມະນຸດ ໃນເກົາຫຼີເໜືອ ໄດ້ອອກລາຍງານສະບັບນຶ່ງກ່ຽວກັບຕາໜ່າງຄຸມຂັງພວກ ນັກໂທດ ການເມືອງຢູ່ໃນປະເທດທີ່ມີທັງໝົດ 120,000 ຄົນແລະລາຍຊື່ໃນການ ກໍ່ໂທດກຳ ຕ່າງໆທີ່ຮວມທັງການກຳຈັດ ການຄາດຕະກຳ ການໃຊ້ເປັນຂ້າທາດ ການທໍລະມານ ການຈຳຄຸກ ການຂົ່ມຂືນສຳເລົາ ການບັງຄັບໃຫ້ແທ້ງລູກ ແລະການລ່ວງລະເມີດທາງ ເພດແບບຮຸນແຮງອື່ນໆ.\nລາຍງານດັ່ງກ່າວ ຍັງຮຽກຮ້ອງໃຫ້ອົງການສະຫະປະຊາຊາດ ສົ່ງເລື້ອງຜູ້ນຳເກົາຫຼີເໜືອ ໄປໃຫ້ສານອາຍານາໆຊາດ ຫຼື ICC ເພື່ອດຳເນີນຄະດີໃນການກໍ່ໂທດກຳຕ້ານມະນຸດຊາດ.\nກອງປະຊຸມສະມັດຊາໃຫຍ່ອົງການສະຫະປະຊາຊາດ ໄດ້ລົງຄະແນນສຽງໃຫ້ການສະໜັບ ສະໜຸນຕໍ່ການສະເໜີແນະດັ່ງກ່າວ ແຕ່ມາດຕະການດັ່ງກ່າວໄດ້ ຕົກຄ້າງບໍ່ໄປບໍ່ມາຢູ່ໃນສະພາຄວາມໝັ້ນຄົງ ບ່ອນທີ່ພັນທະມິດຂອງເກົາຫລີເໜືອເຊັ່ນຈີນແລະຣັດເຊຍ ມີທ່າ ທາງວ່າ ຈະໃຊ້ສິດຢັບຢັງຕໍ່ມາດຕະການນີ້ຖ້າ ຫາກມີການນຳເອົາຂຶ້ນມາລົງຄະແນນສຽງກັນ.\nແຕ່ການດຳເນີນງານຍັງດຳເນີນຕໍ່ໄປ ໂດຍບັນດາກຸ່ມປົກປ້ອງສິດທິມະນຸດນາໆຊາດ  ແລະອົງການຂ້າຫລວງໃຫຍ່ດ້ານສິດທິມະນຸດສະຫະປະຊາຊາດເພື່ອດຳ ເນີີນການທາງ ດ້ານກົດໝາຍຕໍ່ພວກເຈົ້າໜ້າທີ່ເກົາຫລີເໜືອ ຖ້າຫາກເວລາໃດລັດຖະບານກິມຈົງອຸນພັງທະລາຍລົງຫລືພວກເຈົ້າໜ້າທີ່ຂອງລັດຖະບານເປັນຜູ້ ຮັບຜິດຊອບໃນການດຳເນີນການທາງກົດໝາຍນັ້ນ.


ເພີ່ມທະວີສາຍພົວພັນມິດຕະພາບທີ່ເປັນມູນເຊື້ອລະຫວ່າງຫວຽດນາມ-ກຳປູເຈຍ - ຂ່າວພາບຫວຽດນາມ\n13/12/2017 08:31 GMT+7 0\nຕອນຄ່ຳວັນທີ 11 ທັນວາ, ສະຖານທູດແຫ່ງລາຊະອານາຈັກກຳປູເຈຍ ປະຈຳຫວຽດນາມ ທີ່ຮ່າໂນ້ຍ ໄດ້ຈັດງານລ້ຽງຂ່ຳນັບຊົມເຊີຍ 64 ປີແຫ່ງວັນຊາດລາຊະອານາຈັກກຳປູເຈຍ (09 ພະຈິກ 1953 – 09 ພະຈິກ 2017) ແລະ 50 ປີແຫ່ງວັນສ້າງຕັ້ງການພົວພັນທາງການທູດຫວຽດນາມ - ກຳປູເຈຍ (24 ມິຖຸນາ 1967 – 24 ມິຖຸນາ 2017).\nທີ່ງານລ້ຽງ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຟ້າມບິ່ງມິງ ໄດ້ຕີລາຄາສູງບັນດາຄວາມມານະພະຍາຍາມຂອງບັນດາອົງການ, ຄະນະ, ຂະແໜງການທີ່ກ່ຽວຂ້ອງລະຫວ່າງ2ປະເທດ ໄດ້ຈັດຕັ້ງບັນດາເຫດການໃນປີມິດຕະພາບຫວຽດນາມ - ກຳປູເຈຍ ຢ່າງມີຄວາມໝາຍ, ແທດຈິງ ແລະ ມີປະສິດທິຜົນ; ປະກອບສ່ວນສຶກສາປະຊາຊົນທຸກຊັ້ນວັນນະ, ພິເສດແມ່ນລຸ້ນໜຸ່ມໃຫ້ມີຄວາມເຂົ້າໃຈຕື່ມອີກກ່ຽວກັບສາຍພົວພັນມິດຕະພາບທີ່ເປັນມູນເຊື້ອລະຫວ່າງ2ຊາດ.\nສ່ວນທ່ານເອກອັກຄະລັດຖະທູດກຳປູເຈຍ ປະຈຳຫວຽດນາມ Prak Nguon Hong ເນັ້ນໜັກວ່າ, ການພົວພັນລະຫວ່າງ2ປະເທດພວມພັດທະນາອັນດີງາມໃນຫຼາຍດ້ານ, ນຳມາເຊິ່ງຜົນປະໂຫຍດຢ່າງແທ້ຈິງໃຫ້ແກ່ປະຊາຊົນ2ປະເທດ.2ຝ່າຍໄດ້ແລກປ່ຽນຄະນະຜູ້ແທນຂັ້ນສູງເປັນປະຈຳ; ທາງດ້ານການຄ້າ ແລະ ການລົງທຶນໄດ້ມີບາດກ້າວພັດທະນາຢ່າງຕັ້ງໜ້າ.